
AGANCHENGANI 


“Kusikni Bidingo Seanirang”- ko anga essayni bimango sea. 
Ia tom chimonggipao seanirang mingchikking donga. Seani- 
rangoni mitamrangde baditaba bilsirangni gisepo ong-atgipa 
seminarrangna angni on-gilgiparang onga; mitamara ia Ki-tapna 
semanchagiparang. Ia seanirang Ku sikni (Language) bidingo 
ong a, sea-jotani (Literature) bidingkode man-chapatja. Ia 
seanirangko dakmitingo anga David Abercrombieni ki-tap 
“Problems and Principles in Language Study”, Garo Grammar 
Ki-taprang aro Robins Burlingni Achikku Grammami bidingo 
segipa kitaprangko niaha aro jakkalaha. 

(i) “Ku-sikko Jakkalani” essayo, Ku sikara maia aro songsarni 
gita manderangni janggi tanganio uni kamara maia uko nia. (ii) 
“Phonetics”- ni gimin seanio, A-chikkuni sound unitrangni ba 
gam-ani tokrangni gimin nia, indiba ian kosakgilgil nianisan 
ong aia; sandfrikkite seanio gitade ning tuani dongja. (iii) ‘A- - 
chikkuo Katta Rikani aro Bariani” essayo, Achikkuo kattana 
kangalgijanioni a-bachenge, A-chikku kattarangko tom- - 
chimongna a-bachenganiko janapjole, A chikkuo katta rikna mai 
chol-bewalrangko jakkala aro mai cholrangchi A chikku kattarang 
baridapa, uko nia. (iv) “A chikkuo ‘Raka’ (■) Jakkalani” ingipa 
seanio, ‘Raka’- ni mongsongani aro A chikkuo seanio gelna 
man-gijagipa bak ong-aniko nia. Chasong gitalni bi-sarangoni 
bang-aan badia kattao aro kattani badia bako ‘Raka’ totna nanga 
talja. A-chik bi-sarangko iako ma-sie ra-atania ku-tangko 
jakkalanio namdapatani ong-a. (v) ‘A chikku Grammar Ki-taprang” 
segimin ki taprangko nipile, uarangni mongsonggipa niksenggipa 
bakrangko niani ong a. (vi) “Garo Grammarni Bimango Gipin 
Grammarni Bilmanani” essayo, Garo Grammarko segiparang 
English Grammarko name poraigiparang ong-ani gimin aro 
mitam segiparangara English ku-ko aganmanchagiparang ong-ani 
a-sel, Garo Grammarko seania English Grammarni niamrangehi 
aditan japindapaniko man-a ine mesokna jotton ka-a. (vii) 
“A-chikkuo Verb Jakkalani Adita Niamrang” essayo, sentenceo 
Verbni biap, sentenceo Verb jakkalani aro jakkalgijani aro uarang 
gitako nia. (viii) ‘A-chikkuo Verbrangni Tense mo Aspect” ingipa 
seanio, Tenseo daka-ka-ani Verbni bimang aro 

mesokmanchaenggipa somoe dingtanggrikna man-aia ine mesoka. 
(ix) “English aro Achikku Tense Systemko Tosusaani” ingipa 
seanio, Englisho jakkalgipa badia Tenserangko A chikkuoba 
jakkala aro badiarangko jakkalna ke-ja uarangko tosusae nia. (x) 
“Ku-amani Bilmananichi Ku gipinko Skie Raanio Gualanirang” 
essayo, Englishko skie ra-gipa A-chik bi-sarang maikai A chikku 
Grammarni niamrangni bilmananichi Englisho seanio badiaba 
gualanirangko daka aro indonga gualanirangko uisamsoe ra-aniara 
mai namgniko on-a, uarangko nia. 

A chikkuoVerb Jakkalani Niamrang, A chikkuo Verbrangni 
Tense aro Aspect aro English aro A chikku Tense Systemko 
Tosusaani-ia minggittam seanirango nangrimgrikani baksana 
apsanangani bang-a. Verbantinin Tense donga aro Tenseko 
talatnade Verb gri cholija; ia minggni ma-kaen nangrimgrika. 
English Grammarni Tense Systemko ja-rike seaniko Garo Grammar 
Ki-taprango nika. Ia ku-sik minggnini Grammarni niamrangko 
ma-ekatgija aro ma ekateba skie ra anichi, uarangko nambate 
ma-sina man-a. Indake ia katta bichong minggittam stitgrikani 
gimin, mitam paragraphrang, sentencerang aro mesokanirangko 
ra-grikpilaia. Katta bichong ge-sao segiminko ma-siode, 
gipinrangko ma-sianio nengrabata. Name niode, badia katta 
bichong Grammarni badia bakna mikpakma nia uina man-a. 

Kusikni Niamrang ba Grammarkode “gisik nangatani grigipa, 
ran-krekgipa katta bichong” ine mitamrang agana. Indiba 
ku-tangni gimin uie ra anio gisik nangani donggijan ong-na man-ja. 
Ku-tangko uiani aro uni Grammarni niamrangko name tale 
ma-sianiara sea-jotani bidingo re-gelna man gijagipa ong-a. 
Grammarni niamrangko ja-rikgija seode, golpo, rochona, songsami 
golpo, je seaniko seoba, uarangni me-suaniko gimaatgen, maina 
ma-siani dongjaode, poraie gisik an-sengani dongja. Poedo 
seaniosa poedo segiparangna jakgitelaniko on-gipa ‘poetic licence’ 
donga, jeko jakkalen, poedo segiparang grammarni niamrangko 
gelna choljoka. 

Poedorang aro indaka seanirangko bregiparang aro 
poraigiparang komibea, indiba indakgipa seanirang dongna 
nangchongmota ine angko didigiparangko anga gisik ra-a aro 
uamangna iano mittelaniko on-a. Iano seanirang rama o-rokanisan 
ong-bataia, indiba iarang sanaba uidapaniko, A chikkuni gimin 



ma sidapaniko aro ia seanirangna ning tubate aro talbate 
seanirangko dakna ansaoataniko on-ode, seanirang 
onggramaijawa. 

Angni ia seanirangna anga Burlingni kitaprangko, R.G. 
Mominni ki-tapko, Clearson Sangmani Achik Grammar Ki-tapko 
aro Rev. Remani Mandi Grammar ki-tapko Dr. Milton S. 
Sangmaoniko manaha. Anga bijaoba,ua angna ia ki-taprang uo 
donga ine agane angna uarangko ra srona on aha. la Ki tapna 
Agandapaniko senaba Dr. Sangma jechakjaha. Iarangna anga 
angni mittelpilaniko Dr. Sangmana paraka. Indiba angni 
mittelpilna nangbatgipara Dr. Sangmani angko ki tap sena 
didiatani aro an-saoatanian. Mittelbea, Dr. Sangma. 


Dated Tura, 

The 1st October, 2005. 


Brucellish K. Sangma 

(Renangma) 



agAndapani 


Sea-jotaniko dakani nengbegipa kam onga. Jeni gimin sena 
amoba altua katta ong ja. Mikkang kisang chanchichengesa sena 
nanga. Segimin kattani gimin seode, uko dingtangskae sena 
ga-aka. Sechenggipa katta ongode, rama o roke on chenggipa 
gita ongna nanga. Iarangna agreba, Achikkuchi sea katta ramram 
ong*ja. Mongsongbate rakbegipa aro ningtubegipa orto gnanggipa 
kattarangko aro chanchianirangko parakna A chikkuchi neng-a 
aro chuonga kattarangko man janio sena nengbea. Indiba 
A chikrangni skia-poraiani gadangrang tangdororobaengahani 
gimin indakgipa gadangrango poraigiparangna rokom rokom 
seanirangko da o nangbeengaha. 

Ia “Kusikni Bidingo Seanirang”-ko poraie anga kusi ong a, 
maina ian A*chikkuni bidingo chugipa gadangrango 
poraigiparangna dakchakbeani onggen. Iako poraie anga 
indakeba agandapna ska aro namnika. 

Skanggipa, ia Kitapko segipani janapani gita, iani bidingo 
seanirang bilongen komikuenga. Ku sikni bidingo rokom 
rokomrangko uina nangchqngmota, indiba ia uina 
nangchongmotgipaon an ching ja manchakkuenga. 

Gnigipa, a song gipinni aro a songtangni manderang beben 
iani bidingo adita see donangaha, indiba uamang English Grammar 
aro English Ku sikko niatesa A chik Grammarrangko seaha. 

Gittamgipa, A chik Grammarko seon, A chikkuni ganra aro 
aganani bewalrang aro Achikkuoniko examplerangko one seosa 
chong motgipa A chik Grammar ong gen. Uarang da alona 
kingking komikuenga. 

Brigipa, ‘Raka' totani A chikkuni mingsa dingtangbegipa 
Ku sikni bewalko mesoka. Ia Ki tapo iako maina jakkalna 
nangchongmota uko talate on a. 

Je jerangko A chikkuchi seanirango komikuenga ine 
janapahachim, uarangoni mitamko ia Ki tapo kolgapataha ine 
nikna mangen. 

Anga Mrs. B.K. Sangma (Renangma) ko mittelna ska, maina 
ua ia rakbegipa subjectko altuae ma sina man na gita man adipet 

seaha. Batanggimin somoerango seanggimin Grammar 
Kitaprangkoba nigopate seaniko dakaha. Uandake ia Kitapko 
poraion iani bidingo badita nambatrorobaaha uko ma sina man a. 

Ia Kitap College aro Universityo poraigiparangna Kusikni 
bewal aro Grammarni bidingo uina dakchakbeani onggen ine 
nikna mana. Iamangna agreba, gipin A chik Kusikni aro 
Grammarni bidingo uina sikgiparangnaba dakchakbeani ong gen 
ineba nikatna man-a. Uandaken ia Ki tapko poraie bang a 
namgnirangko man-gen ine anga ka donga, maina ia Ki-tapko 
segipa an-tangan Literatureni mande ong e, uko skie aro adita 
ki tap aro articlerangko see, name ma-siesa iako seaha. Ian uni 
jatna gimagijagipa donanggimin gam ong a. 


Dated Tura, 

The 16th. February, 2005. 


Prof. Milton S. Sangma 

Former Pro-Vice Chancellor 
NEHU, Tura. 

Ku-sikko Jakkalani 


Kusikni gimin sandie nianio, ku-sikara maiko daka, ba 
Kuantini kamara maia uko nia. Kusikrangara maia, uarangko 
maidake talatna, pe-rarone, tosusae, mamal dake nina man-gen, 
uni bidingo nianiba ong-a. Una agreba, iara dingtang dingtang 
Kusikrangni form ba bimangni giminba ong-a. 

Ku-sik mandeko songsaro janggi tangna man ata. Chasong 
gitalni Linguistics-o Ku sikko mande sakprakni an tangko 
parakani chol ine ra-gija, songsarni kam mingsa ine raa. 
Matburingrangni gisepo mandesan ku aganaia aro iachin 
tom dake janggi tanggiparangoni mandean nambatgipa 
chubatgipa gadangko ra a. 

Chasong gitalo Ku sikko chanchianirangko parakani chol ine 
ra gija, uko “a means of social control” ba songsarko chalaiani 
bamatani chol inesa raskaa. Kusikara chanchianirangko parakani 
chol ine agannade man-ja. Kbtokni dilgipa doltangni manderangko 
maikoba dakna ba ka na hukum onon, uko chanchiatangko 
paraka ine aganna man-ja. Ian kamrangko name dakat-ka atanisa 
ong-aia. Sal karini gimin golpoode, maming chubata gadangni 
uidapaniko on-ja, ba mandeko seng-batatja, ine David 
Abercrombie agana. Indiba Ku-sikko iandakana jakkalanioba 
songsarni gita gun donga. 

Ku-sik mandeko saksa sakgipinni toko ba dolo 
kratcha grikgija dongtonikata aro meli-nangrimna dakchaka. 
Ku sa ku-gni agangrikani ba golpoaniba mande mandeskako 
ma-siat-uiatgrika aro ripeng baju ong ata. Ramram golpoe 
roanikoba, uni gimin, mande mandeskaming melinangrime 
donganina nangchongmota. 

Kattani ortoni gimin niskana. Kuaganani somoeo agangipani 
mikkango mikrono parakani aro ku-rangni rokomba ku agananina 
ba kattana orto on-a. Katta rakako aganoba, mikrono ka-saani 
chin dongode, knatimgipa ma siaia. Katta chi-oba, ku aganani 
bewalan ua kattani kongbangani aro ning-tugijaniko parakaia 

baksana, kattani ortoko dingtangata. 

Agangipa kattako knatimgipani peskaaniba rokomari ortoo 
bon ena mana. “Mai bijak chabaa” ine sing ode, mitamrang 
kadingsmitari “Bijak dongja”, ine neng*mangijan aganchaka. 
Mitamde, dongpajanan sing teke roa ine gisik saa ba kratchaa. 
Mitam jatrangnade indake sing ania mande ragijani aro 
sing enggipani bewal namgijaniko mesokani onga. 

Saoba maikoba aganon, knatimenggipa mande agangipani 
aganako orto peskaa. Kattara maibani gimin ong naba donga. 
Indiba ua kattarang agangipani cholon-bewal aro kam-cholonko 
mesokpilaniba ong na man-a. Re a doani, ganachinani bewalba 
mandeni cholon-bewalko mesoka. Indiba mandeni kam- 
cholonko nikprotbatatgipara uni ku agananian ong aia. Katta 
gam atani, kurangmanchani rokom, be en il engani, jak de ani 
ba moani pilakan agangipani cholon-bewalko parakgipa chinrang 
ong a. Saoba a gittalko grongon, uni kuaganani bewalonikon 
an ching ua mandeni cholon-bewalko uina jotton ka-a. Mande 
gisik namen aganengama, ma katta chroba ning ode ka anangani 
wal sare chadoengama, uni ku aganani bewalan paraka. 
Basakobade, agangipa mande uitelen aro an tangni chong mot 
cholon-bewalko donnue, an tangko gipin dake mesokskanaba, 
ku aganani bewalko dingtangata ba dakjea. Indake mandeni 
cholon-bewalko uni ku aganani bewaloniko chanchichipe 
ra anirang basakobade tik ong ja. 

Ku aganani rokom ba bewal basakobade dal kalgipa tokni 
(language) ning*o chonchonkalgipa tokrangni (dialect) ma*malko 
nakatata. Manderang dol ge sani ning o ong on, ua dolo 
donggiparang pilakan Ku sikni apsan bewalko mesoka. Ia bewalo 
apsan ong aniara, jean gipin dolrangni bewaloni dingtanga, ua 
tokko tange rakkiani chol ong a. Ku*sikni bewalrangan songsarni 
bewalrangko ma kaatgipa aro gugraatgipaba ong-a, ine Ku sikni 
bidingo uibegiparang agana. 

Donnue ba donmitape aganani (concealed/ secret language) 
A chikkuoba donga. Dal drobaenggipa bi*sarangni. u Re*na 
man•jawa ,, inani palo “Ne*ra jan-mawa,” “Namja”-ni palo 
“Jamna”, ine aganako basakoba knaa. Skanggipa syllableni (Katta 
tongni) an pagipa consonantko, gnigipa katta tongni an pagipa 

consonantni biapona ra angskaa. Gnigipa tongoniko ragalgipa 
consonantko skanggipa tongni consonantni biapo onjotskaa. 
Skulni bisarang an tangtangni golpoako an-tangtangna 
dalbatgiparangna ba uamangni skigiparangna uiatna sikjaode, 
indake consonantko rajujagrike aganronga. Indiba iandake 
jakkalanio chasong/ tro ba dol/ tok apsangipani ningosa 
ongTonga. Donnugimin Kusikko gipinrangba jakkala, jekai, niam 
pegiparang niamoni jokna. “Bostu dongja” ine aganode, ramram 
knapaaigipade maiba ramram bostuko aganenga inesa 
chanchiaigen. Ian niam pe giparangni dol/ tokode, “un salode 
dakait dakna manjawa ba choljokja” inesa, ba”pekatgipa ringani 
ba samko manbaja” inesa miksongnaba donga. 

Kusikni minggipin kam dongkua. Kusikara mandeko 
mandeskaming nangrimatanisan ongaija, uan mandeko apalni 
agilsakmingba nangrimata. Kusik mandeko uni 
samtangtangming kabinga. Ku’sikni bidingo uibegipa chasong 
gitalni manderangni chanchianio, Ku sikara an tangari 
chanchianisan ong aija, indiba a gilsako wa sae janggi tangani 
chol-rama ba samtangtangko jakkalna man atgipa chol ong a. 
Ku sikni dongimin niamni ning osa mandeni chanchie aro nie- 
nike uie ra aniko pe rarone nia. 

A palni a gilsakni bidingo jakkalna gita Ku sik mingsani 
kattarangko (vocabulary) orto on na gita sulsul name taria aro 
indake tariani bewalko ba orto srongatna donani bimangko 
Englisho semantic structure ine agana. Kattarangko sulsul dongija 
sentenceo jebasi donaiode, miksonganiko talna man*ja. 

Ku*sik ong telgipa a-gilsakchi dokkol ka ako man ja. Uni 
giminan, Ku-sikrangni semantic structure-ba apsan ong ja. Tok/ 
dol apsananggipa, meli-nangrimani donggipa Ku sikrangmangba 
semantic structure-o dingtanggrikaniko mesoka aro ma mal 
dingtangsranggipa Ku sikrangni semantic structure-de apalen 
dingtangsranga. 

English gita chugipa gadangni Ku sikrango man gopgipa aro 
mingantina orto ma ekate jakkalgipa kattarang donga. Englisho 
mi-misirangna << crops ,> kattako jakkala, mi aro misinade rice/ 
paddy aro millet kattako jakkala. A chikkuode man-gopgipa katta 
dongja aro indake man gopgipa ortoko on na gita mi aro misi 
katta minggniko jakkaldimna ga aka. Indine inoba, ian 

chu-soksranggipa janapani ongja, maina Englisho ‘we’ kattako 
jakkalgopoba, Achikkuode orto maekate jakkalskaa. Achikkuo, 
agangipa aro knatimgipako man-gopode, anching ine agana. 
Knatimgipako man chapjaode, chinga ine agana. Indake ma ekate 
jakkalgipa gadang chugipa Kusikoba dongskagija ong-na manaia. 

Ku sik mandeko songsaro janggi tangna manata, indiba ua 
maironga songsaro janggi tanga, ua songsarni rokom uni Ku sikni 
kosako namen bilmana. Semantic structure aro social structure 
(songsarni gadang ba bimang) namen nangchapgrika. Ku sikara 
mandeni daka-rikani changa-sapanio nangnikgipa gadangona 
sokani (achievement ) baksan ong-aija, uan ua jatni daka-rikani 
cha&ga-sapani bewalko giproroatgipaba onga. Mitam 
kattarangkode songsarni gadangni krisa ma'siaia. Chukalgipa 
gadangni manderang gisik a-ning bita inon ta Taken masia, indiba 
skia poraia dongpagijagipa songsarni mitam gadangrango ian 
knaronggija katta ongskaa. Ro-ding rodap talate onosa masiatna 
manaigen. 

Semantic structure, social structure-oni ong katgipa 
psychological environmentko (gisikni obosta) mesokasan 
ong aija. Bi*sa uni somoeo jakkalgipa kattarangko man e ra*on, 
dal-droenggipa bi-sa uni samtangtangogipa a-gilsakko nikat- 
niatgipa ma siatgipa rokomari cholrangko man e ra a aro uni 
Ku-sik ia rokomari bilrangni ba cholrangni bilmananiko mesoka. 
Janggi tangani samtangtang mandena golpo ka ani cholrangko 
ba kattarangko on a aro ia kattarang songsarni, toromni aro 
sasonni gita chanchianirangko songni- nokni golporang aro 
chasongni chasongna ripingrorobaenggipa golporang ongatskaa. 

Linguisticsko name poraie sandie nigipa Americani B.L. 
Whorf “linguistic relativity” kattako bikotaha. Linguistic 
relativity inon iako mangsonga:Manderangni ku aganani 
bewalrang apsan ong jaode, apsan sakkimangba manderangko 
a gilsakni noksako apsan dake nikatjawa. Biapni aro obostani 
dingtangani kri mitam kattarang badiaba Ku siko dongjaode, 
kugipinni kattarangna orto apsangipa kattarangko man-ja. Jekai, 
A chikkuo bang- a me surangni bimingrang dongoba, carrot, 
beetroot aro capsicumna A chikkuo katta dongja. Uni gimin 
Englishkon jakkaltaina ba Axhikkuo uigimin katta minggni 
minggittamko ra e talatgipe kattarangkosan jakkalna man aia. 

Jekai, capsicum na jalik dal gipa inesa aganrongbataia. Jalik 
katta kugipinonisa ine uioba, uko nrutaonin jakkalengahani 
gimin ua dao uigimin ba jakkalronggipa Achikku katta ongaijok. 

Kusikara sea-jotani cholba onga. Uko name knatoe 
jakkalaniara “literary language” ba sea-jotanio jakkalgipa Kusiko 
ong bata aro ian salanti janggi tanganio jakkalgipa Kusikoni 
bewalan dingtanga. Sea-jotani Kusik inon semanchagipa Kusikko 
mangsongjanaba donga aro ian songsarni chugipa gadangni 
manderangsan jakkalna man aigipaba ongja. Achikkuo mite 
amuao, wanao, grikao, ajeao aro manianirango dingtangsranggipa 
kattarangko jakkala. Ua kattarangko kamalrangna ba mande 
gitchamrangna agre, a dokni gipin manderangde masipaja. 
Ku aganaode ramram kattarangko kandike, sentence 
matchotgijaba aganaia. 

Sea-jotani Ku sikara indiba seanio jakkalgipa Ku sik 
ongTongbata aro uan badiaba a doksani (dialect) Ku sikoniko 
man gipa ong naba donga, jenan manderangni aganronggipa 
Ku sik (Standard Language) ine, maiba ong*gakaianichisarasong 
mikkimko onaha. Sea-jotanio jakkalgipa pilak Ku sikrangan 
aganao jakkalgipa Ku sikrangoni ma eke dingtang ong angaiani 
gimin, atchikape ua Ku-sikko agangipamangba, sea-jotanio 
jakkalgipa Ku sikko bewalde skie ra taipilskana ga aka. Ia 
dingtang ong anganiranga kominaba batnaba donga. Sea-jotanio 
jakkalgipa Ku sik, sea-jotaninasan ong bataioba, ja mano uko je 
rokom seaninamangba (jekai, chitti seani, dorkasto galani) seani 
bewal dake ra chaka. Ia ra chakgimin sea-jotanio jakkalgipa 
Ku sik aganna jakkalgipa Ku sikni kosako aditan bilmanronga. 
Uko tik ong e seani bewalrang Ku sikni, ku agangipa ba seanio 
jakkalgipa ong chong, pilak jakkalanirangon ra chakgimin 
bewalrang ba toe nianirang ong baa, aro sea-jotanio ra chakgimin 
bewaloni ekanganirangko ba jakkalsretanirangko raken jegala. 
Jekai, dal batgiparang re baon uamangna chokki on e “Asong” 
ine aganaiode, ua nitoani aro ra chaktoani ong ja, ine uko jegala. 
Donsogimin Grammami niamko ja rikjaoba, uan jegalani ong-gen. 
Jekai, ‘Anga ambin iaosa re angmanaha” . ine aganode, Ku sikni 
niamko ba Grammarni niamko pe ani ong-jok. 

Somoeko mesokgipa adverb “ambin ia” inon 
re mikkangachini somoekosa janapa. Sentenceni verb 

“reangmanaha”- ara batanggimin somoeko mesokgipa ba past 
perfect tenseosa ong a. Somoeko mesokgipa adverbni aro verbni 
tense-ni nangrimgrikani niamko peani gimin, ia sentenceko 
seaoba aganaoba rachakna man ja. 

Poedo seaniosa, songsarni mande ragrikani ba grammarni 
dongimin niamrangko pe ani gnang. Poedo seanio ia dongimin 
ba rachakgimin niamrangko pe oba kema ka aia aro Englisho 
indake dakna on aianikon “poetic licence” ine agana. 

PHONETICS 


(Kiraganao gamanirang, gam-atani aro 
uarangna jakkalgipa chinrangko sulsul niani) 

Saksa sakgipin baksa agangrikanina aiao inmanpilgipa 
cholko bikotanian manderangko namen matburingrangoniko 
dingtangata. Agangrikanina manderangni jakkalgipa chinranga 
rokomgni-knana man gipa aro nikna mangipa chinrang. Englisho 
iarangko Aural aro Visual media ine minga. Dal-giminrangni 
aganako knae uko ku sningesa bi sarang ku aganna abachenga, 
chong motan knana man gipa chinrangko uamang jakkalchenga. 
Unikosa poraina aro senade brsarang skibaa. Chong-motan 
skianio knana man gipa chinrangko jakkalna skiani ja*manosa, 
nikna man gipa chinrangkode jakkala. 

Jatantini, sakantini janggi tanganion, agananikosa seanina 
skang jakkala. Seanide agananiko mikronchi nikna man na gita 
tariskaanisa onga. 

Phonetics-ara Aural Medium ba knana man gipa 
agangrikanio jakkalgipa chinrangko sandiani aro talatani ong a. 
Chong motan, mande ku ni gam anirang, uarangko gam atani aro 
gam anirangko knapilskaaniko Phonetics-o man gopa. 

Mandeni ku sika aiao inmanpilbebea. Ku sikantini 
“Linguistic Features” (jekai, Englisho /f/ aro /v/ni gam anirang 
dongoba, Achikkuode ia gamanirang dongja) baksana “Indexical 
Features” donga. Jekai mandeni kusikara, aganna nanggiparangko 
talatna man an baksana, agangipani bilsi, me a ba me chik 
ong ani, mandeni bewal aro jatni bewalko ma sina chinko on a. 
Unbaksanaba, badia jolni mande ukoba uiatna man a. Bi sani 
ku agana mande dal giminni aganaoni dingtangsranga. Me asa 
aganengama mechik aganengama, ukoba anching 
aganenggipako nikgijan talsona man a. Aganako knariken 
agangipara mande ka singipama ka ting dakgipa ukoba uina 
man-a. A chikan aganengama ba gipin jatsa A chikkuo 
aganengama ukoba uina man a. Iarangsan ong aigija, 
aganenggipara badia jolni mande, Damra jolnima ba 
Baghmarachipaknisama ukoba uina man a. 

Apsan ku*sikko aganoba sakgni manderangni ganratanirang 

apsan tiktak ong rongja. Dingtang dingtang a selrangni gimin 
indake onga. Agangimin gita biap a dokni kri, saming maidake 
janggi tanga uni kri aro chonmitingo skia manbagipa bewalrangni 
kri mandeni agananirang dingtang ongatako mana. Un baksana 
sakantini aganani dingtangmancha vewalrang dongengkua. 


SPEECH SOUNDS (AGANANIO GAM ANIRANG) 

Mandeni ku sik agananiko sandie niode, ku agangipa 
sakantian bang a dingtang dingtang gam anirangko ba ‘speech 
sound’-rangko jakkala ine nikgen. Indiba mongsonggipa name 
ma ekatna man gipa ‘sound unit'-rangde (ganrani bakrang) arini 
ning'osa ong'aia. Ia ‘sound unit’- rangko Englisho Phonem es 
minga. “Pap" [p h ap] kattao skanggipa ‘p’-ni gam a gnigipa ‘p’-ni 
gamaoni dingtanga. Skanggipa ‘p‘-na kirsikoniko balwa ta'rake 
wata aro ‘ph’ gita ganrata. Gnigipa ‘p’-nade balwa wata dongja. 
Indake ‘p’-ko dingtang dake gamatoba; sound unit-de Ip/ 
gesasan. 

/k/ aro /t/ sound unitrangba indaken apsan onga. Achikkuo 
‘p’-ko /p/ba/ph/ gita gam atoba ortode dingtang ong rongja. Jekai 
Achik asolrang “kam” -ko “kham” ine ganrata. Gipin jatni 
bewalko rachapgiparang balwa wataniko bilakatgija [kam] ine 
gamatronga. Jedake gam atoba ortode dingtang ong ja. Indiba 
Hindiode katta mingsao /p/ ni pal /ph/ ko on jotode orto dingtang 
ong sranggen. Jekai [pal] ni orto dikdiksa ba mikiapsa aro [phal] 
ni orto ‘bite’. Apsan dake, an chingoni mitam ‘sam’-ko ‘sham’ ine 
ganrata. Ganrasa dingtangaia aro knatoanisa dongja; indiba 
ortode apsanaia. English-o ‘same’-ko ‘shame’ ine aro ‘sit’-ko ‘shit’ 
ine gam atode orto dingtang ong an baksanaba kratcha aniko 
ra baa. Jekai - 

(i) Good Night! Shame to you. (Same to you] 

(iij Shit here. (Sit here) 

Onggija gam-atanichi, skanggipa sentencera kratchachinasa 
aro gnigipara a-pal re chinasa agana ga akjok. 


8 



SYLLABLE: 

Agananiko ba kattako tong tong dake bak daka. Bakprakko 
ba unit geprakko ‘syllable' minga. Kattako aganon balwako 
jakkala. Kuaganmitingo ka sopni balwako ra-gala. Indake 
kuaganmitingo kasoponiko balwako jakkalanikon ‘Pulmonic Air- 
Stream Mechanism’ ine agana. Balwako joljolde ragalja, dongdik 
dongdikesa ragala aro dondikmitingo balwako ra-napskaa. 
Balwako second-prako changbonga mang ra gala aro indake 
changprak balwa ra galania syllable ba katta tong ge*prakko 
gamataniming apsanea. Basakoba bilbate aro basakoba bil komie 
balwako ra-gala. Jekai - 

pari kattao skanggipa syllableo balwa raken wata, 

baji kattao skanggipa syllableo balwa komikale wata. 

English-o indake banoba banoba rakbate gam atakon ‘Stress’ 
ine minga. ‘Pari’ kattao syllable gegni donga. Skanggipa ba gnigipa 
syllableo ‘stress’ ko done gam atoba orto aro kattani ma a 
dingtang ong ja. Indiba English-o ‘stress’ gamchatbea. ‘Present’ 
kattako skanggipa syllableo ‘stress’ done gam atode uan Noun 
ong-gen; indiba gnigipaosa stress-ko donode, uan Verb 
ong skagnok. Kattako gam atanioba vowelni gamani dingtang 
ong*skaa. 


SPEECH SOUND: 

Syllable ge prakko speech-sound rokom gni dake sualna 
mana. Uaranga - Vowelrang aro Consonantrang. 

English-o vowel ge-gniko gam-dimatgipako diphthong ine 
minga. Indiba A-chikkuo diphthong dongoba anxhing uko vowel 
ge*gni gitan ra aia, ra dimrongja. Jekai, ‘maekae’ (maikai) kattao 
‘a’ aro ‘e’ ni ganrako namen ma ekatna man a. Indiba - ai - ko 
diphthong channa man a. 

A-chikkuo gam-anirangko da alonaba name sandie sea 
dongkuja. Haida sandiani donggenchimode badia kattarango ro*e 
gam atgipa vowelko jakkala aro badia kattarango kan-dike 
gam atgipa vowelrangko jakkala uko ma siani donggenchim. 

Angni nikanio Achikkuo jakkalgipa vowel sound-rang iarang 
onggen: 


a 

a: e e: i d 

o o: u u: 

a 

mande 

[mande] 

a: 

ala 

[a:la] 

e 

demechik 

[demet/dk] 

e: 

kea 

[ke:a] 

i 

chi 

[t/i] 


chimik 

[t/imdk] 

o 

doo 

[do ? o] 

o: 

ola 

[o:la] 

u 

ut 

[ut] 

u: 

suuri 

[su:ri] guuri [gu:ri] 

Ro e gam-atgipana iano (:) chinko on a. 

Iano uina nangbatgipade /i / rokomsa.kandikgipa /i/ko 
jakkalani. Kan dikgipa /i/ko Phonetics-o /d/ dake sea. A chikkuo 
katta tong /i/-chi a bachengode, ba bon ode, uko lil gita gam ata. 
Indiba katta tongo /i/-ni ja mano consonant dongkuode, uko Id/ 
gita gam ata. Jekai: 

ia 

[ia] 


mi 

[mi] 


mil-a 

[mdl-a] 



‘Kni’, ‘knaa’ aro uagita kattarango /i / ko jakkalani ba 
gamatanio jajaani donga. Mitam manderang ‘k’ aro ‘n’ ni gisepo 
‘i’ ko done ganrata aro sea. Indiba baditana kingking uamangni 
aro angni chanchiani tik ong batgen angaba uija. Indiba consonant 
gegniko radime gam atna neng nikgiparangsa ‘k’ aro ‘n’ ni gisepo 
‘i’ ko done ganrata ine anga chanchia. Indiba indakgipa 
kattarangko sakgipinni aganako knatimrikode ia oikor ge gnini 
gisepo T donga gita knaa. Uni gimin indakgipa kattarangni 

banankoba tik kae jakkalna man-ode nambatgen. 

Tong gesani /d/ gamanini jamano consonant dongode, 
badiaba seanirango /9/ ni gamanina ‘y’ ko seaniko nika. Jekai : 
Sylseh (Sylsehni Katta Rongchu). English kattarango ‘y’ oikorko 
jakkaloba, Phonetics-o 1)1 ba T rokomsani gamagitasa jakkala. 
English Phonetics-o ‘Yes’ ko [jes] ine sea. 

Gipin mesokanirang: 

yellow [’jelou] 

you fju.J 

yoke [jouk] 

Indake ong on /d/ ni gam anina ‘y’ oikorko seaniara baditana 
kingking kraani ong-gen ba ongjagen jajaani nakata. Achikkuo 
jakkalgijagipa oikorrangko ragatania jinmani chanchie 
rachakanio ba jegalaniosa pangchaka. English gita silroroenggipa 
ku sikrangba gipin kusikrangoniko ra gatesa namroro-silroroa. 
Uni gimin namgni gita nikode uko ra chakanio maming gualani 
dongja. Indiba kranikjaode uko jegalanioba gualani dongskaja. 
Anga antangde ‘Silse’ ine ‘i’ oikorko jakkalanikon kranikbata. 

Achikkuo seani aro gamatanio Consonantrangoba jaguani 
donga, /k / aro /t/ ko gamatanirango banga jajaanirang donga. 
Ka mao on a kattarangko nina: 


kata kat-a; kat-ta [k h ata]; [k h at-t h a] 

papi pap-i; pap-pi [p h api]; [p h ap-p h i] 


Banano ‘t’ ge-sasan dongaioba, an-ching sentenceni gipin 
bakrangko nie, krana gita kattako ‘t’ ge sa ba ‘t’ ge gni dake 
gam ata. Gam ani gita chanchiode ‘katta’ ko ‘t’ ge-gni on-e aro 
‘papi’-ko jatchio ‘p’ ge gni on-e seo jajaanirang komibata. 

A-chikkuo ‘c’ an tangni gam ani dongja; indiba ‘c’ gride 
bang a A-chikku kattarangkon gam atna ba sena man skaja. 
A-chikkuo ‘c’ ko ‘h’ baksa ra-dimesa ‘ch’ ni gam-aniko man a. 
Phonetics-o ‘ch’ ni gam aniko /c/ ba J 1 1/ dake sea. Jekai: 

chi [ci] ba [t/ij 

chaa [ca:] ba [t/a:] 

‘n’ aro ‘g’ consonantrangni antangtangni gamani donga aro 
ia gamanirangna /n/ aro/ g/ chinrangko jakkala. Ia oikorrangko 
radime ‘ng’ ko jakkala aro phonetics-o uni gam anina jakkalgipa 
chin /T) / onga./n/ , /m/ aro / tj. /ko gamatmitingo chikak 
nomgipako radoe ku sik gita joknakgipa balwako peng rike, 
gingting gitasa balwako watskaa. Gipgtingchi balwa wate 
gamatani gimin, ia gam anirangko gingtingchi gamatgiparang 
ba ‘nasal sounds’ ine minga. 

Mitam seanirang gam atanirang baksa melirongja. Jekai- 
‘matburung’ ine seoba ‘matburing’ inesa aro ‘mamung’ ine seoba 
‘maming’ inesa anching gamatronga. Ian skienggiparangna jajaani 
ong a. Indakgipa jajaanirang English-oba donga. Jekai: 


Banan 

Gamatani 

dough 

[dou] 

enough 

[i’nAfj 

cough 

[k^f] 

Bimang dingtanganio bananba dingtanganiko Axhikkuo 
nikna mama. Jekai: “i” vowelko “e” vowelona dingtangata. 

mi megil 

[megdl] 

mi merong 

[merotl] 


English-o indake dingtang ong aniko ‘mutation’ ine agana. 
Katta ge saoni ong katgipa gipin kattani bimang dingtang ong an 
baksanaba stress aro vowelrang dingtang ong a. jekai: 


recite [ri'sait] 

recitation [resi’teijdn] 

GLOTTAL SOUND: 

Alajiba ba ‘glottis’-o rakchanga gita agananiko ‘glottal sound’ 
ine agana. Jekai: [na ? a]. Skanggipa katta tongko gam atani 
jamantapan gitoko rakchanga gita dakata. A chikkuo indake 
ganrataniko mesokna ‘raka’ tota. A-chikkuo ‘raka’ -ni bil 
banga.Kattani ortoko jujaatna uo bil donga. Jekai raka gnang 
“na-a ” aro ‘raka’ gri “naa” ni orto dingtangsranga. Orto dingtangan 
baksana kattani maakoba dingtangata. Jekai, ‘raka’ gnang segipa 
skanggipa kattani ma-ara Pronoun-sa aro gnigipa katta ‘raka’ gri 
segipara Verb-sa. Iandakgipa gipin kattarangko ka mao mesoka: 


saa 

sa*a 

raa 

ra*a 

chaa 

chaa 


la ‘raka’ totani baditana kingking English-o jakkalgipa ‘stress’ 
baksa apsana uko name tale sandia dongkuja. English-o ‘stress’ 
on e gamatgipa kattarango 'glottal sound’ donga ine aganna 
man ja.Indiba kam mingsao uarang apsananga. Tikbiapo ‘stress’- 
ko jakkalanichi English kattarangni ma-ako aro vowelrangkoba 
dingtangata. Jekai: ‘present’ kattao skanggipa tongo ‘stress’-ko 
on-ode, uan Noun ba Adjective onggen; indiba gnigipa tongosa 
‘stress’-ko donode, ua verb ongskaa. Seanio maming dingtang 
ong aniko nikjaoba, gam atanio vowelrangni dingtanganikoba 
nikna mana.Jekai: 

'present (Noun) [preznt] 

'present (Adj.) ['prezdnt] 

pre’sent (Verb) [pri'zent] 

‘Raka’ totanio mitam kattarangko da alonaba name tik 
ka kuja; chong motan mitam kattarango ‘raka’ totanio jajaani 
gnang. Jekai, iarangoni badiako ra-gen? 

uia ba uia [u iaj, [u'^ia] 

ruuta ba nruta [ru:ta], [ru ? uta] 

Achikkuko namdapatna gitade ia pilakkon tik kana nanga. 

A CHIKKUO KATTA RIKANI ARO BARIANI 


Axhikrang antangtangko “Mande” ba abri achurango donga 
ma*ate ‘Axhik” ina. Kutangko “Mande Kusik” ba “A'chik Ku-sik” 
ine uamang agana. ‘A-chik Ku sik” katta minggniko ritchudime, 
indiba kan-dikate, anxhing “Axhikku” ine agana. 

Axhik Ku sik Tibeto- Burman Kuambini Bodo tokoni onga. 
Axhikkuko mongsongbate Meghalayani Garo Hillsni District 
ge-gittamo, Khasi Hillsni West Khasi Hills aro Ri Bhoi 
Districtrangni mitam bakrango, Assamni Kamrup, Goalpara aro 
Karbi Anglong a-dokrango, Tripurao, West Bengalni Cooch Behar 
aro Jalpaiguri jolrango aro Bangladeshni Mymensingh aro Dacca 
jolrango agana. Axhikku Tibeto- Burman Ku ambini gipin 
Ku'sikrangming, jekai Kachan aro Koch, apsananga. 

Kamrup jolo agangipa Axhikku Garo Hillso agangipa 
Axhikkuoni on-tisa dingtanga; mongsongbate kattarango. 
Dingtangani agrejani gimin uko A chikkuni bipek mingsa 
insrangnade man ja. Garo Hillsni a palo agangipa Axhikkuo, 
Assamese aro Bengali Ku-sikrangni bilmananichi, ra srogipa 
kattarang bang bea. 

Itihasni gita, Axhikrang Ambi Asong Tibetoni reongkaton 
ramadilo dol dingtang dingtang ong aha. Dolrang repriprae, 
dolantian a-dok gipino songdong-axhaoba Ku-ambikode 
rim kingkingkuaha. Indiba doltangrangoni ma ekatako man e aro 
samtangtango jakkalenggipa Ku sikrangni bilmananichi, ia 
dolrangni agangipa Axhikku Ma ambi Axhikkuoni katta 
jakkalao, katta gam-atao ka sne dingtangangaha. Indake 
Axhikkuoni Bipek Ku-sikrang nakatbaaha. A-chikkuni Bipek 
Kusikranga Abeng, Atong, Awe, Chibok, Chisak, Dual, Megam, 
Matchi, Matjangchi, Gara Gan-ching aro Ruga. Ia Bipek Ku-sikrang 
mingsa minggipinoni agre dingtanggrikja; indiba bipekantion 
dingtanganirang dongaia aro ia dingtanganiko Atong Ku*siko 
niksengbata. Garo Hillsni a dok gipinrangni manderangming 
agangrikna neng-beani ong-jaoba, Atongkode ma-sina 
nengniktoka. 

A we bipekkon da o A'chikku ine, pilak sea jotani, skiani 
aro kamagipa gadango sason ka anina jakkalenga. Garo Hillsni 
bijangchijolo donggiparang salsalanti rea-doao ia Kusikkon 
agana aro iakon rachakgimin Kusik ine ra-gataha. A beng ba 
Am beng Kusikko Garo Hillsni saliramjolo agana. A*we 
Ku sikkora Garo Hillsni salgro aro salgro-salaramni abrirango 
aro ia a*brirangni japarango donggipa a kawerango agana. Atong 
Ku sikko Garo Hillsni South Garo Hills Districto Simsang ka-ma 
a kawejolo, salgipeng-salaram a brirango agana. Chibok aro Ruga 
Ku-sikrangko Garo Hillsni salgipengjolo bang-gija songrangosan, 
mongsongbate Dareng chibisikjolo aro Dalu sepangjolo Bugi 
chisam songrango agana. East Garo Hillsni Williamnagar jolo 
agangipa Ku-sikara Matchi. Jatchi a bidingni salgipengjolo aro 
Darengming Simsang gisepjolo agangipa Ku-sikara Gara 
Gan-ching. Matabeng ba Matjangchi Ku-sikkora Matchiko 
agangipa salgro-salaram aro Am-beng ku-ko agangipa saliram 
abrijolni gisepo donggipa adoko agana. Me-gamko Garo Hills 
Khasi Hills simajolo agana. Cooch Behar, Jalpaiguri aro 
Mymensingho agangipa Achikku Bengali Kusikming 
brinchapbeahani gimin uko ku gipin gita dakniktokpilaijok. 

A CHIKKU KATTARANGKO CHIMONGDIMANI 

Achikkuo kattarangna dilja, indiba uarangko 
tom chimongani chusokjani gimin bang-a changon katta tiktak 
nangnikako manningja. Garo Hillsona Baptist Missionaryrang 
re-baosa A-chikrang A chikku kattarangko tom-chimongna gisik 
nangna a-bachengaha. A-chikkuni me-suani aro katta bang-aniko, 
Katta Agana, Katta Saling, Dania, Ajea, Doroa, Manggrapa aro 
uandakgipa atchu-ambini chasongoni sea-jota gri 
aganrikrikbaanirang aro ripingbaenggiparangan sakki ona. Mite 
amuao, matburingrangni an-chiko on-e minganirango, bobil 
dingna re-o aro bobil ame sko sote re-bapilmitingo minga 
de-anirango katta jelaniko nika. Agan-Me-apa, Katta-Jikse aro 
donmitape agananirangba A chikku kattanade kangalja ine 
paraka. Aganrikrikbaanirango basakobade mitam kattarangko 
jakwata aro mitamara jakkaljani gimin marame ja manode 
gimasranga. 

1788-69 bilsirango Daccani (Dhaka) Commissioner John 
Elliott A-chik kattarangko chimongdimna jotton ka-chengaha. 


• 15 



1800 bilsio Francis Hamilton, English, Bengali, Koch, Rabha, Garo, 
Pani Koch, Mech, Assamese aro Manipuri kattarangko ramram 
tosusae niaha. A chik kattarangko tom chimongna gittamgipa 
jotton ka aniko Assamona re bachenggipa American Baptist 
Missionary Reverend Nathan Brown dakaha. William Robinson 
uni “Notes on the Language spoken by the various tribes 
inhabiting the valley of Assam and its mountain confines” (1849) 
seanio Achikku kattarangkoba manchapataha. Ua apsan bilsion, 
B.H. Hodgson, Tibetan, Dhimal, Bodo aro Garo Kusikrangni 
kattarangko tosusagrike tomchimongaha. 

Unikoa 1867 bilsio, Garo a dokrangni kosako donako 
man'gipa officer saksa Ramnath Chakravarty English-Bengali- 
Garo Ku sikrangni kattarangko tosusagrike tom chimonganiko 
dakaha. W.W. Hunterni “A Comparative Dictionary of the 
Languages of India and High Asia”-o (1868), B.H. Hodgsonni 
tom chimonggipaoni A chikku kattarangko man chapatskaaha. 
1868 bilsio, Assamni American Baptist Missionary Reverend 
Miles Bronson “Phrases in English and Garo”- ko Roman aro 
Bengali oikorrango chappa kaataha. Garo Hillsni skanggipa 
Deputy Commissioner W.J. Williamson 1869 bilsio “A Vocabulary 
of the Garo and Konch Dialects”-ko chappa ka ataha. E.T. Dalton 
uni 1872 bilsio chappa kaatgipa “Descriptive Ethnology of 
Bengal” ingipao, “A Vocabulary based on Robinson’s and 
Williamson’s Collections of Garo Vocabulary” ine katta bichong 
on e A chikku kattarangko man chapataha. A chikrangna 
watatako mangiparangoni gnigipa American Baptist Missionary 
Reverend T.J. Keith, 1873 bilsio “Dictionary of Garo Language”- 
ko chappa ka ataha. Sir George Campbell uni 1874 bilsio chappa 
ka atgipa “Specimens of the Languages of India including those 
of the aboriginal tribes of Bengal, the Central Provinces, and the 
Eastern Provinces”-o A chikku kattarangni bidingo seaniko 
man chapataha. 1884 bilsio, Reverend S. Endleba Kachari, Garo 
aro Upperani kattarangko tosusagrike tom chimongaha. 

A-chikku kattarangko tom-chimongchenggipa A-chikde, 
Kristian toromko rachenggipa A’chik sakgnioni saksa Reverend 
Ramke W. Mominan ong a. Katta ming 35,000 mang donggipa 
Bengali-Garo Dictionaryko ua 1887 bilsio tariaha. Bilsi ruutosa 
kinggipin Dictionary nakataha. Dingmin Nengminza uni Garo- 
English School Dictionaryko 1940 bilsio nakatataha. Ia apsan 

mandean Merian Dictionary: English-Garo-ko 1954 bilsio chappa 
ka-ataha. 1955 bilsio Kandura W. Momin English-Garo 
Dictionaryko chappa ka*ataha. Uni bilsignini jamano, Rangam 
G. Mominni English-Garo Dictionary nakatskaaha. 1975 bilsio 
Assam Sahitya Sabha Harendra W. Marakni Kubidik: Garo-Eng- 
lish-Assamese Dictionaryko chappa ka ataha. Ku-bidikde 
Dictionarysan ongaija; uno A-chik sakantini uidape rana 
nangkugipa aroba a gilsak gimikni bidingo uidape ra na 
nanggnirangkoba onchapa. 

ACHIKKUO KATTA RIKANI 

Achikku kattarangko tom chimongani bidingo niani 
ja mano, A*chikkuo katta rikani bewalrang aro cholrangni gimin 
niskana. Aganbagimin gita, A chikku kattarang bang sranga; 
indiba ua katta banaidape, katta ra sroe apalrikrikkuenga. 
Kusikde tanggipa, wa sagipa, tom tom dongaigijagipa bostusa. 
Ku-gipinrangoniko pilak Ku sikrangan ra*sroa aro nanga katta 
dongjaode tarigitala. Gital gital chanchianirang nakaton aro bostu 
gitalrang nakatdapdapon, dongenggipa kattarangchi uarangko 
talatna man ja. Nikmanchana man gipa bosturangna katta 
bikotna altukala; gisikosan dongna man aigiparangna ba 
chanchianirangna katta bikotania nengmanchagipa kam ong a. 
Jajajiji dakjokode, adita kattarangko ra e ro e talatanikosa 
dakrongaia. 

KATTA RIKANI BEWALRANG /CHOLRANG 

1. KU SNINGANI (Imitation/ Onomatopoeia) 

Maiba bostuko uni gam ani kri biming on*aniko iano 
miksonga. Kattani gam anian uni bidingo chanchianiko 
mesokskaa. Nambatgipa mesokanide do po kattaan ong aia. 

Do po kattani skanggipa katta tong do - “ do'o ” kattani 
skanggipa katta tong ong a. pQ katta tongko ua do oni “po po” 
ine mikoaoniko ra a. Tari-tilonge pantena balgipakode pahap ine 
A-chikrang agana. Ian balgipa mechikni ichi uchi re*jojoe, aganjol 
ka dingjol dake, gana china pil ing pil ap dakaoni ba ba ra 
gam aoni a bachengana. 

Ia katta rikani bewalko jakkale Thrani sambajolo donggipa 

a gani manderangni katta rikna changani aiao inmanani onga. 
Bostu brearango ramram plasticko jakkalbea. Plastico maikoba 
sikaton ba uoniko maikoba ra-ongkaton gam 'a. Uko rinrchepoba 
jekjek jakjak gama; unasa uamang plastico maiba bostuko 
sikaniko nangnikode, " iekiako” chipchina agana. Uamang “bike” 
•naba katta manjae, katta gital bikota. Bike reangode toptop 
taptap gam a; indake gam-anan uko toptop gari intoka. 
Jingjingbeng aro jetrangni bimingba uarangni mikoani gamaniko 
jarike ongipa bimingrangsa. 

2. SOKCHUANI (Suffixing) 

Japang kattani bon-ao sokchueba katta gitalko rika. Ja-pang 
katta nitoa-ko rana. Ia kattana-ni sokchuaniko on ode, katta 
gital “nitoani” ong kata.- gipa sokchuaniko on-ode, gipin katta 
“nitogipa”-ko mana. 

Kosako on gipa ja pang katta nitoa Verb ong a; “nitoani ” 
Abstract Noun aro “nitogipa”-ra Adjective. Indake sokchuani 
cholko ra-e gital kattarangko, part of speech dingtang ong-gipa 
kattarangko man -a. Indiba iano mingsako nika. "Nitoa” kattako 
“Vowel elision” dakgija ba bon-kamgipa katta tong -a ko ragalgija 
-ni ko joljol sokchuaia. Indiba “ nitoeipa” kattanade ja pang 
kattani bon-kamgipa katta tongko, jean iano -a vowel, 
ra galchengesa - gipa katta tongko sokchue katta gital rika. 

Uni gimin an ching indake aganna man a : Sokchuani cholko 
ra-e katta gital rikon, ja pang kattani bon-kamgipa katta tongko 
basakoba ra gala aro basakobade ra galja. mi sokchuaniko 
jakkalon, ma sisretani dongjana gita, mesokani mingsako ra-na. 
“Anga” Pronounko ja pang katta gita ra-na. ‘Anga” Nominative 
Caseo ong a. Uko Genitive Caseo donode “Angni” ong a. Iano 
Anga aro Angni katta minggnini Part of Speech dingtang ong-ja; 
minggnian Pronoun ong-e dongaia. “Angni” kattao -ni katta tongni 
kamara Genitive Case marker ba Genitive Caseko mesokgipasa. 

3. ON JOTANI (Infixing) 

On-jotaniko jakkalgipa bang-gija Kusikrangoni Achikkuba 
mingsa ong-a. Englisho sokchuani aro on-dapchengani (Suffixing 
ba Prefixing) donga; on-jotanide dongja. A-chikkuora sokchuani 
aro on-jotani donga; on-dapchengani dongoba chong-diksasan. 

A chikkuo onjotaniko dakon, Part of Speech pangnande 
dingtangrongja; ortosa dingtang onga. Cha-a kattako japang 
katta gita ra na. Cha preta kattani miksongania nangana bate, 
dugapile cha-a; cha-kusia . name tik ong e cha-ja; cha-simaia . 
cha kamaia. jringnan chaa; cha-asia . akal karap ba cha-ani 
dongja. 

Katta tong onjota baksana sokchuaniko on-dape katta gital 
riknaba mana. Jekai : cha chakani . tala batirang; cha-chakram . 
mi cha-ronggipa biap / kutturi. 

4. BAKKANDIKATANI (Abridgment) 

Mitam kattarangko bakkandikate, katta gital gita sea aro 
Dictionaryoba uarangko maate mesoka. Ia bakkandikatgimin 
kattarangni ortode dingtangja. Jekai: balwani pal bal: jajongni 
pal ja. Ia bakkandikatgimin kattarangko mongsongbate poedo 
seanio jakkalbata. 

5. CHUKOPGRIKANI (Telescoping) 

Katta minggniko chukopgrike ba sikpokgrikeba Achikrang 
katta rika. Ia bewalo katta rikanio, mitamnade badiaba 
vowelrangko aro katta tongrangko gala; mitamnade galja. 

(a) Vowel ba katta tong ra-galgijagipa 

Matburing katta chu kopgrike rikgimin katta mingsa ong a. 
Mat -ara jonturangna jakkalgipa katta. Buring inon bol-waa 
dikgipa biapko miksonga. Indakgipa biapo donggipako an-ching 
“matburing” ine agana. Iano dingtang dingtang katta minggniko 
ra-dime katta mingsako ongata.Katta minggniko ra-dimani chinan 
dongjajok. “Buringni mat” inode, buring katta skang 
gaakgenchim; indiba uko ja mansa dona. Minggipinara, katta 
minggnionikon vowel ba katta tong ra-galani dongja. Sambijak 
kattaba apsan bewalo rikgimin ong a. “Mai samko song a?” inon 
miming cha-na song gipa bijakni gimin sing enga. A chikrangni 
ja pang me-surangbijakarigipa ong-a. Jekai : gal'da, garu (me-jak), 
arobak, ta bolchu bijak aro uagita. Uni gimin sam aro song-na 
jakkalgipa bijak ia katta minggniko ra-dime A-chikrang me-suna 
sambijak kattako jakkala. Sam aro bijak kattarangko joljol ra-dime 

katta rikaia; vowel ra galani ba katta tong den*sotani dongja. 

(b) Vowel ba katta tong ra galgipa 

Katta minggniko chu kopgrike katta gital rikon, katta 
gitalrango badiaba vowel ba katta tongko aksotgala. Te rik kattako 
mesokani gita rachengna. Kattani skanggipa katta tong -l£“bite” 
kattani gnigipa katta tong on g*a. -nk katta tongara “rika” kattani 
skanggipa katta tong ong a. Uni gimin gadang gadang rikgipa 
bitena “teTik” bimingko on*a. Ia katta gitalko rikon gitcham katta 
winggnionikon katta tong ge prak aksotgala. Bite kattaoniko bi- 
katta tongko aro rik a kattaoniko -a katta tongko ra’gala . 
Mi nggipin gisik nangataniara,bite aro rika katta minggnion “raka” 
(-) dongja; indiba gital katta “teTik” - ode raka (*] nakata. 

Minggipin katta “chining”-ko niskana. “chining” kattako, 
minggni kattarangoniko ong ata : chi aro ning*a; chongmotan, 
apalo nikao jokgipa chi ong ja, ning joljol jokgipa chisa. “Chining” 
kattako ongaton, skanggipa katta chi-ko maming dingtangatgija 
donchenga. Uni ja mano, ning a katttani skanggipa katta tong 
ning -ko chi-na sokchudapa; indiba “raka” (•) aro - a katta 
tongkode donangaijok. Chining inon a palo ong-ja, chini ning-osa 
ineba miksonga. 

Kosako on giminrangko nie, iakoba an ching aganna man a 
: Chu kopgrikanichi katta rikon, katta gitchamrango “raka” (•) 
dongoba, uko katta gitalo ra ja; “raka” ( ) dongjaoba, uko katta 
gitalo ra*gata. 

Chukopgrikachi rikgipa Achikku kattarang 
bang-a.Uarangoni mitamrangara : me dik (mi + dikte), sam*dik 
(sam + dikte), chibawil(chi + bawila), an gil (an +bigil), 
nokmong (nok + mongsonggipa / mongsonga). 

6. DONBRINANI (Compounding) 

Bimang aro bewal apsananggipa bosturangni bimingrangko 
donbrinachi aro maioba orto apsananggipa verbrangko 
donbrinani cholchiba katta gital rikna man a. Katta gitalni ortoo, 
ja-pang kattarangni orto baksa nangrimani donga aro bang*bata 
changon uarang apsan part of speech-ni ba kattani ma-ani ong a. 
“Re a- doa” kattako mesokani gita ra na. Ia kattara donbringipa 
katta ba compound word ong a. “Re a” inon rama re*ako aro 

“doa” inon abri ba chukala biapko maldoako miksonga. Ichi 
uchi reon rama apsanakoba re a, a ding dongode donaba gaaka. 
Rea aro doakattarang orto apsanangoba dingtanganiba dongtaia. 
Uarangko ra*dime rea-doa inon re ruraani ba songreaniko 
miksonga; indiba ja pang kattarangni ortooni katta gitalni orto 
chelja. 

Donbrino iarangko nika: (i) Katta gitalni orto ja pang 
kattarangni ortoko man chapa. (ii) Katta gitalko rikon, ja pang 
kattarangko bimang dingtangatja. (iii) Ja pang kattarangko 
sedimja; jatchigriko kan dikbegipa salsretaniko on*a. 

Donbrinachi rikgipa mitam kattarangara : sam-bol, bol-wa a, 
doo-mat, chaani-ringani, tuani-dongani, nika-nia, songa-rita. 

7. DONMITAPANI (Euphemism) 

Kragija ku-attogija, aganronggija, jakkegija kattarangko aro 
duk saknaaniko ra bagipa kattarangko Achikrang tongtong 
aganja. Donmitape aganesa ke gijako ke ata, dukni kattako 
dim demata, ku*attogijako knatoata aro ka ananganiko ra rikata. 
Sia katta mandena dukni ong a aro sepangbatgiparang aro 
ka sabegiparangni sia bon ani kattako rang san knaode 
ka achakna amjae basakobade knagipa an tangba sipaa. Uni 
gimin, gipin mande siomangba, amikkade re angsrangiokna, 
katangsrangjokna. dongjaiokna ine donmitape agane, rakgipa 
kattako on-tisa nom ata. Ia apsankon ianggi gala ineba agana. 
Mitama be a wila inskaa. 

Minggipin knatosranggijagipa kattara ki a. Bi*sarangna 
jakkalode knatokala; dal giminrangnade namen knatojabea. Ia 
kattara rang*sanan mitchiani, nitogija bostuni bimangko mandeni 
gisikona ra-baa.A chikrang unasa sel tagija kattarangko donmitape 
agana. Kra kattani palo A chikrang a pal re a, rorama, re-branga, 
buring napa aro uarang gita donmitape agana. Kattarangko niode, 
nokningo ba nokni a palo, a pal re chakanirangko tarikujamiting 
somoeko gisiko nikata. Da omangba song diltuarangchi 
re angode, a brangna . buring napna nangaiengpitti. 

Donmitape agangipa mitam kattarangara : mera pasadapa, 
ja ma ja-si nanga, be’entang, chelo a bri totgni, jikma jikse daka, 
chame man a, silpa-nampagija, kombol bia, anrpak ko san turima 
aro uagita. ~ ~ 

8. KATTANI MAAKO JUJAGRIKATANI 

(Changing the Part of Speech) 

Kattarangni maako jujagrikateba, mingsa kattakon 
apsananggipa ortoko on e katta gital gita jakkala. Mesokani gita 
“chi a” kattako rana. Achikrang, mongsongbate skangkalgipa 
salrango aro songadamrango chao chini bang-e one ringa, maina 
mitamde chimanchaakosa namnika; chigijakode cha ringa gita 
daknikja ina. la chie ringaoni abachenge mitamrangde “ chia 
ringgenma?” ine roanggiparangko sing a. kattade Verbsa; 

indiba uko Nounni bimango done, cha kattani palo jakkala. 
Indaken, " Meseng cha-osa be en an senga”, "Ka a chaosko ding a 
komikaia” ingipa sentencerangko jakkalako knaa. Ka-a katta Verb 
ong-a; ia sentenceode uko Noun gita jakkala. Kattani ma-a 
dingtangahaon, ua kattako katta gital gita ra e, Dictionaryoba 
ma eke mesokronga. 

Kattani ma*ako jujagrikate jakkalgitalgipa kattarang 
bang-beade ongja. 

9. KATTA MINGGNI MINGGITTAM JAKKALDIMANI 
(Using two or three words together) 

Orto dingtanganggipa katta minggniko ba una bate 
jakkaldime, orto dingtanggipa kattako jakkala. Jekai : ianggi gala. 
langgi ar o gala kattarang orto dingtanga aro uarangni katta ma-aba 
dingtanga. Indiba uarangko dondimon, uni ortora sia 
ongskaa.Iandakgipa gipin kattarangara : iako ra-a. kamko ka na 
an tango ra a; iako man a. demikkang nika ba bi sa atchia; palang 
ola. arate tue donga; kni boksrua. budepaa; mikka bit chi, mikka 
birong/ tottak; bolma be dapa. a sel ong-a. Katta minggniko 
jakkaldimoba, minggnini gisepo dashko ba kan-dikbegipa 
saltonganiko jakkalja. 

10. BIMANG BA GUNKO NIE KATTA RIKGITALANI 
(Coinage) 

Chasong gitalni chanchianirang aro bikotgital bosturangna 
Achikkuo katta gri aro je donggipaba tik ong-e talatna chuongja. 
A-chikkuosan ong-aija, gipin skia man-gipa silrorogimin 
a songrangba ia apsan neng-nikaniko chagronga. Science aro 

Technologyni bidingo katta man jabata. Indaken Achikkuchi 
seaniko dakomangba Science, Technology, Television, Video, 
Computer, Music System, Oxygen aro uandaka kattarangko 
ku’gipinon jakkalkuna ga akaia. Indiba Axhikrangni gisik 
taningba kam kaanio, maikoba rikgitalanio jamanchakja. Banga 
ku gipin kattarangnan katta rikgitalaha. Cinemako iawilwat ina. 
Ia kattako lagring aro wilwat kattarangoniko ra-a. “Wilwat” 
kattani ortora ichi uchi mojingjengani ba ilengani. Cinemao 
kal'giparangni jagringrang ichi uchi re-jojoe, wilwil dawil mesae 
mesokani kride, uko jawilwat mingna krabea. Photo cameranade 
chipiaerine ba iachipchang kattako jakkala. Katta gital 
minggnikon ia gring aro chipa /chipchanga kattarangko ra-dime 
ongata. Photo ka-on jagringko chipe ba chipchange raa. 
Televisionna bairong kattako rika. Scientistko gisik aning bitgipa 
ine pe'a. Katta mingsanarichi dontojae, bangbata kattarangko 
ra dime talatani gitasa ortoko ona. Gisik. aa. ning a aro bita 
katta japang mingbriko rae, Scientistna biming on a. 

Longitudeko a-gilmrong ine agana. A a. bigil aro mrong 
kattarangko ra-dime agilmrong kattako ong-ata. A a kattaoniko 
gnigipa katta tongko aro bigil kattani skanggipa katta tongko 
katta gitalo gala. Mrongni ortode nokni mongsonggipa krong. 
Latitudeko amatchang ine agana. A-matchang kattao ja pang 
katta minggni donga : a a aro matchanga: skanggipa aro gnigipa 
ja pang kattarangoni bonkamgipa katta tongrangko katta gitalo 
ra ja. Matchangani ortode denjangjanga ba duule den a. 
Equatorko a sengki minga. A a aro seng-ki kattako dondime 
a sengki kattako rika. Equator a-gilsakni seng ki ong a. Oasisko 
a sosi ba a chiiim minga. A a sosigipa ba a-a chijimgipa ine iano 
miksonga. Ia katta rikgitalani bewalo bostuni bimang, bewal ba 
gunko nie biming on a. 

Katta rikgitalanina A chikrangoni rasong man na 
krabatgipade Harendra W. Marak Vernapaan ong a. Pa Marak 
katta man-manchaa. Gisiktaning wa-saani gimin, taning rokroke 
katta rikgitalna ua changbea. Wal-imkol (volcano), a-bri nokma 
(mountain), chiontim (waterfall), suuri ranggap (glacier) aro uagita 
bang-bea uni bikotgimin kattarang donga. 

11. KAMKO NIE KATTA RIKGITALANI 

Bostuni kamko nieba A chikrang katta rika. Bijina silrengsi 

kattako jakkalanian namgipa mesokani onga. Biji kattade 
kugipinoniko ra'srogipasa; silrengsi kattade A chikkuan. 
Skangonin Achikrang rengsiko aro rengsi jotna wa-dingko 
jakkala. Silko manon, silchi rengsi sikna aro kilding sikna tarie 
jakkalbaa. Aroba sepango donggipa gipin jatrangni biji jakkalako 
nike jakkalpaenggen. Rengsi sika gita bijichi koani gimin, una 
silrengsi kattako on-a ine rimchipna man-a. 

Minggipin katta silkam ko nina. Gojal dato ba maikoba 
dokdalgepna nangode kamchakaniko nanga. Bolo kanvchakna 
man's, indiba bolara be priaia aro baija; siloniko tarigipa 
kam chakani beningja aro baia. Indake kanrchakgipa silko ba 
silkamko jakkala. futaginako tarigiparang ba silkamko jakkalbea 

Wal-tot kattaba kamko nike on gimin aro waal aro tot a 
katfarangoniko ragipa biming ong-a. Waako / bu duko bn 
roongko totgr ike natdudete wa al ongkatataonisa wal tot 
bimingko man a. Iandake kamko nie bikotgipa katta gitalrangoni 
mingsara rengreng sil. Bicycleko ba cycleko niode rengrengsil 
mingna krabea. Silni chakka rengrenganganiko ba chakka gegni 
wilwile re anganiko nie dongrikgipasa ia kattako bikotna nanga. 

A garang ia kattakode jakkalchenga ina; indiba sawamancha 
sing-ode darangba talja. 

12. KU GIPINRANGONIKO RA SROANI 
(Direct Borrowing) 

1806 jolrangoni, chong-motan British sasonni abachengaoni 
aro Baptist Missionaryrangni Garo Hillso kam a bachengaoni, 
English kattarang A-chikkuo bilongen ja napaha. Chukala 
gadango poraigipa A chikrang bang batrorobaon, salantini 
ramram agangrikanirangoba English kattarangko jakkalchapaha. 
Bengali aro Assameserangming sambagrik donge aro ja mano 
dongbrine, anti-a kang cha-rime, ia ku sik minggni gitan Persian 
aro Indo-Aryan kattarangkoba A'chikkuo ra-napaha. A chikku 
kattarang dongomangba, ra srogimin kattarangko jakkalnan 
jakkenikbattoka. 

(a) Englishoniko rasrogipa kattarangoni mitamko ka mao 


ona : 
glass 
blouse 
scale 


motor coolie cup 
pen pencil school 


almirah table 
class slate 


(i) Basakobade ia kattarangko A'chikkuo gam a gita, 
Achikku banano sea. Jekai : glass-oniko “s” ge - sako gala; coolie- 
ni pal kuli; cup-ni pal kap; almirahni pal almira ba almari; schoolni 
pal skul; classni pal klas; slateni pal sleit/ slet. 


(ii) Basakobara, ra srogimin kattana oikor on*dapa aro 
syllable ge sa bariata. Jekai : 

Achikku 

English 

boma 

bomb 

boltu 

bolt 

(iiij Mitam English kattarangni vowelko ba consonantko 
on tisa dingtangate A chikku katta gita jakkala. Jekai : 

Achikku 

English 

tebil 

table 

almari 

almirah 

lori 

lorry 

apil 

appeal 

Baibel 

Bible 

biskut 

biscuit 

kuli 

coolie 

pulis 

police 

Tebil kattao “b” aro “1” consonantrangni gisepo “i” vowelko 
on-dapa; almari kattao “i” aro “a” vowelrangko ra - jujae jakkala; 
lori kattao semi-vowel “y” ni palo “i” vowelko sea. Apil kattako 

vunv/aa. shuy&pa vowelko gam-ataniko dingtangatsranga aro 

“i” vowelko English kattao git a roe gam at fa. A'cAikku 
kattamancharango “b” aro “1” consonantrangko sambagrike 
jakkalrongja; uni gimin Bible kattako Axhikkuo ganraton, ia 
consonant gegnini gisepo “e” vowelko jakkalskaa. Kuli kattao 
balwa watna nanggipa “k” consonantko jakkala aro V vowelko 
English kattao gita ro*e gam-atja. Pulis kattao, “u” vowelko 
jakkalskaa. 

(b) Bengali aro Assameserangni Indo-Aryan ku-sikrangoniko 
ra gimin kattarangko jakkalpaani: 

Garo Hillsni manderang Assamese aro Bengali ku sikrangko 
agangiparangming sambagrike donga. Iani a*sel f Indo-Aryan 
kattarangko A-chikrang jakkalbea. History sena skangan, 
chong motan 1841 na skangan, A chikku Indo-Aryan kattarangko 
bang*en ra-sroaha. Ra srogimin kattarangoni mitamrang 
A chikkuo ma kae 1 ja napahani gimin, uarangko mitam 
A chikrang A chikku kattarang manchaan ine jera ra pila. 
Iandakgipa kattarangoni mitamara : noro (mande), niam, riti, tala, 
lota, norok, dun, duk, suk, kusi, randi. 

Indo-Aryan ku sik doloniko ra srogipa kattarangoni 
mitamko ka mao on a : 


Achikku 

Indo-Arvan 

Isol 

Ishwar 

boksis 

bakshish 

pan 

paan 

duk 

dukh 

suk 

sukh 

dut 

dud/ duth 

bichal 

vichhar 

jamin 

zamin 

patok 

phatak 

saki 

sakhi 

moida 

maida 

Kattarangko baibaira ■ sroaigija , A chikkuo gam 'ani bewalko 
jarike, banoba vowelni aro banobara consonantni gam-aniko 
dingtangate kattarangko jakkala. “r” ni pal “1” consonantko 
ragatskaaniko “Isol” aro “bichal” kattarango nika. “Dukh” aro 
“sukh” kattarangni bonkamgipa consonantrangko balwa wate 
gamata. Achikkuo “k” ko katta tongni bon-kamao gamaton 
balwa watgija gamatani gimin duk, suk inesan gamataia. “Maida” 
kattani skanggipa vowelko dingtangate moida ine A chikkuo 
jakkala. Un baksana “f” ni pal “p”, “z” ni pal “j”, “v”, ni pal “b”, 
“sh” ni pal “s”-ko A chikkuo jakkalskaa, maina mingchenggipa 
gamanirang A-chikkuo dongja. Jeba ongbo, iandake ra gate 
jakkalanichi Achikku kattarang bariatbeako man aha. 

Indo-Aryan kattarangko A chikku dakatsranganikoba nika. 
Jekai : 

Achikku Indo-Aryan 

poraia parha 

mania manna 

Kugipinoniko rasroe jakkalanina Achikrang mikgil sina 
nangja. Indo-Aryan ku sikrangba ra sroesa man e cha-a. English 
Dictionaryko niode English ku sikba French, Greek aro Latin 
ku sikrangoniko bang kalen ra sroaha ine nika. English ku sik 
Indo-Aryan ku sikrangonikoba ra sroaha. Jekai : machhang, 
pucca, cummerbund, catamaran aro uagita. 


13. CHANANIMING KATTA BISEM ON CHAPANI 
(Use of Word Particles with Numerals) 

Bostu rokomprakko chananio onchapgipa katta bichemrang 
A chikkuo bang-bea.Bostuni bimangni kri rokomari katta 
bichemrangko jakkala. Jekai : bo romgipana rong, mandena sak, 
dingsisi dakgipana ding, ba renggipana king, ro'dinggipana dil 
ba ding, dotgimikgipana dot ba tot ba gej, bitong dakgipana tong- 
aro uagita. Ia katta bichemrangko on chapgija A-chikkuo bostuko 
chananiko aganja ba seja. Adita mesokanirangko ka mao on*a : 

Ki-tap kingbri 

Tegatchu rongdok 

Pencil ge-sa 

Bijak jaksa 

Chola kangni/ kinggni/ patgni 

Pan chapsa 

Achak mangsa 

Medik te-gni 

Rama cholgni / dilgni/ dinggni 

Song damchet 

Gari bolgittam/ gegittam 

Ge-- aro sa-ko, te-- aro gni-ko aro uagita chananina katta 
bisemko on dape katta rika. 

Tiktakgipa katta bichemkosa jakkala. Pencil rongdok, gari 
manggittam, pan te sa ine aganode A chikku ongjajok. Achik 
onge atchikapgijagiparangsa indake jakkalsretnaba donga. 
Jakkalsretaniara knadikaniko ongkatata. 

Ongimin mesokanirangko niode, bostu mingsako chananio, 
dingtang dingtang indiba kragipa katta bichemko jakkalna man a 
ine nikgen. Jekai : chola kangni, chola kinggni, chola patgni. 

BONATANI 

Lekka-pora donggipa aro songjinmarango donggiparangni 
A-chikkuko gam atani aro banan jakkalani apsan ong angaia. 
Gam atanisa a dokni kri dingtangronga. Gam atanide indaken 
ong aigen; indiba bananko tik ka e donmanchaaniko 
nangchongmotenga. Name tik ka-a dongkujani gimin, seanirango 
an tangtangni namnika aro ong-nika gita setoka. “Kata” -ma 
“katta”, somoi”-ma “somoe”, “saki” -ma “sakki” aro uagita 
jajaanirang bang a. “i” vowelko gam atanioba jajaani gnang. Maina 
katta tong ge sao consonant ge gnini gisepo ong gipa “i” aro katta 
tong gesani bon-chotao onggipa “i" ni gamani dingtanggrikbea. 

Jekai : mina (min-a) kattao “i” ni biapara skanggipa katta tongo, 
“m” aro “n” consonantrangni gisepo onga.Mi kattao “i” mi katta 
tongni bonxhotao onga; uni ja'mano consonant dongja. Mina 
aro mi kattarango “i” ni gam ani dingtanggrikbea. Achikrang 
kattako nikarin badine gamatgen uiaia; Axhik 
ong pagijagiparangnade ian gamatanio ja guani ong a. 

A-chikkuo katta bangxhobgmota. Kangkareo 
kajangjotgipana matne. aski tomdakna norinpro-noiingio. 
bi sarangni gakate rogipa “seesaw” -na teneeilbak ba tenggol 
hakgol. “mother tonque" -na Ku ama. “floor” ba “surface” -na 
a pa aro uagita knatogipa, meligipa Axhikku kattarang bang a. 
Indiba an-ching uarangko jakkalna simsakjani gimin uarang 
chasong gitalni bi sarangna Latin ong-pilaia; bi sarang uarangko 
ma sija. Aganao, seanirango jakkalosa, uarang jakkalronggipa 
kattarang ong-bagen. 

Kattarangna A-weosan pangchakaina nangja. A chikkuni 
gipin bipekrangoba namnambea kattarang donggen, jerangkon 
anchingoni bangaan uija. A - weo ba jinma A-chikku ine raxhak- 
gimino tiktakgipa katta dongjanaba donga, indiba gipin 
ku bipekrango dongskanaba donga. Ku bipekantini kattarangko 
chimongdimtokna man ode, an ching kattana diljawa. 

Achikkuo “Raka”- ko (•) Jakkalani 


AGANCHENGANI 

Garo-English-Assamese Dictionary KU'BIDIK-na 
Talatchenggipa Bak-o, uko segipa Harendra W. Marak indine 
agana: “The added sign (•) raka is used to indicate the abrupt 
cutting off of the sound at the close of the syllable after which 
this is placed.” Ia Ku'bidiko, ua raka ni ortoko indine sea: “katta 
raka tani chin; (•) ia chin; a sign showing abrupt cut between 
syllables”. 

Rev. E.G. Phillipsni “Outline Grammar of the Garo Lang- 
uage”-ko 1904 bilsio chappa ka a. Ia Grammar Krtapni skanggipa 
Bakni skanggipa Toko Phillips agana : Garo Ku-siko 
gamanirangko chuonga gita tik onge jakkalmanchaanio, ka-mao 
on gipa Roman oikorrangan choliaia: 

a b c d e g h i 

j k 1 m n o p r 

s t u w aro on dapgipa chin (•) 

Apsan Bakni Tok 4, o “ raka” - ni gimin indine janapa: “The 
added sign (■) is used to indicate the abrupt cutting off of the 
sound at the close of the syllable after which this is placed; as 
naa , to rise out of and na-a, you; soa, to decay and soa, to cause 
to burn.” 

Phillipsni “Outline Grammar”-o jeo raka-ko jakkalna nanga, 
unode namen simsake uko jakkalako nika. Indiba skango Assamo 
British Education Officer ong anggipa William Robinsonni segipa 
“Garo Grammar”- ode raka- ko janapani dongja. Ia Grammar 
ki'tapo mesokani gita jakkalgipa kattarango, raka- ko jakkalaniko 
nikja. 

Robinsonni jakkalgipa katta 

mechik 

ambol 


Tik onggipa katta 

me-chik 

anrbol 


naa naa 

nasimang nasimang 

Samson K. Sangmani segipa “Achik Grammar”- o (1982), 
skanggipa bakon raka -ko janapa. Samson K. Sangma, Roman 
oikor ming 26 ko on ani ja*mano indine sea : “aro iarang baksa ia 
chin (•) ko ondapa, ukon raka minga.” 

Indake, Jakgitelna- skang somoeo chappa ka*gipa Grammar 
ki taprangomangba raka -ko janape sea. 

“RAKA” GAM ANI MAIKAI ONG KATA 

Vocal cord ge gnini gisepo donggipa bangbanggipa biapko 
glottis minga. Vocal cordrangara mikkangchipakde joradima, 
indiba janggilchipakde ma ekgrika; unigimin uarangko 
nangdimatnaba aro ekatnaba man a. Ia vocal cordrangko 
nangdimatsrangode ba nangdimatna gitik dake donode, glottal 
sound ba raka-ni ganraniko ong katata. 

Achikkuode, glottisko tang onate ba basakoba chikakko 
tang doate, gingting gita balwa joke kataniko champengskae, 
raka -ni gam aniko ong katata. Ong katbaenggipa balwako 
chipchangrika aro uni ja mantapgipa gam aniko ba katta tongko 
(syllable) ganratskana gita, agananio jakkalgipa ku sikni bakrang 
maekanga. 

Ongkatbaenggipa balwako vocal cordrang 
dikdiksanamangmang chipchangrike, uko watpilon glottal sound 
ba raka-ni gam a ong kata. Raka -ni gam ani Arabic ku-siko aroba 
lekka-pora dongpagijagipa English manderangni agangipa 
ku sikrangoba gnang. 

A CHIKKUO “RAKA”-KO JAKKALANI 

Raka Jakkalgipa Mitam Obostarang 

1. Balwako gitik gitak chipchangrikani donggipao, kattani 

skanggipa tongni ia mantapan raka -ko ona. 

2. Katta tong gesao vowel ge'samangmangsan dongaigipa, 
katta tong ge-gnini gisepo raka -ko on a. Jekai : a a . 

3. Skanggipa katta tong consonanto bon on aro gnigipa katta 
tong consonantchi abachengoba, raka -ko jakkalaia. Jekai: 
mol-mola. 

4. Skanggipa katta tong vowelo bon on aro gnigipa katta 
tong vowelo a-bachengtaioba, raka- ko jakkalaia. Jekai : re-anea. 

“RAKA” JAKKALGIJAGIPA MITAM OBOSTARANG 

1. Kattani bonkamgipa tongni ja-mano raka- ni gamani 
dongja. 

2. Gam e balwa watna nanggipa consonanto (p) aro wagam 
jakkale gam-atgipa consonanto (t) bon egipa katta tongni 
jamantap raka- ni gam ani dongja. 

Ong ronggija “Raka” Jakkalanirangoni Mitamrang 

(a) “Raka” On dapani: A chikkuni gam ani bewalko aro 
mitam Achikku kattarangni ongbaaniko nion, japang kattarango 
“raka” donggijaniko nika. Mesokani gita, ja pang katta minggniko, 
mi aro dikte -ko sikpokgrike ba chu-kopgrike (telescope ka e) 
me dik kattako ong ata. Ja pang katta minggnion raka dongja, 
indiba uarangni ong atgipa katta me dik- ode raka -ni gam ani 
donga. Apsan dake gam ani dingtanganiko te rik kattaoba nika. 
Skanggipa katta tong - te bite kattaoni aro gnigipa katta tong -rik 
rika kattaoni ong a. Ia ja pang katta minggnion raka dongjaoba, 
uarangni ong-atgimin katta te rik -ode raka donga. 

(b) “Raka”-ko Ra-galani : Ja pang kattarango raka dongoba, 
sikpokgrike ong'atgimin mitam kattarangode, raka- ni gamaniko 
ra gala. Elision ba gam ani mingsako ra'galaniko demechik kattao 
nika. Demechik kattani ja pang kattarangara de aro me-chik. 
Gnigipa ja pang kattao raka -ni gam*ani dongoba, uko ra-gale 
demechik inesa seskaa ba aganskaa. 

Minggipin indakgipa kattara chianine . Ia kattako ja pang 
katta minggittamoniko ongata: Chi, a-a, aro ning-a. Bonkamgipa 
ja pang katta minggnion raka- ni gam ani donga: indiba uarangko 

sikpokgrike chianing kattako ongaton, a a aro ning o 
kattarangoniko katta tong mingprakko ragalasan ong-aigija, raka - 
ni gamanikoba ragala. 

(c) Rasrogimin Kattako A-chikku Dakatani: 

Ki-tap katta Sanskrit "kitab”-oni Assamese aro Bengali 
ku sikrang gita A chikkuo jamapa. A’chikku kattarang 
“b” consonanto bon-egipa dongja. Indake “kitab” kattani 
bon kamgipa consonant “b” ko “p” dakatskaa. Ia kattana raka - 
ko on dape uko Achikku katta ki tap dakatsranga. 

Taiaani Donggipa Obostarangonj Mitam 

Mitam A chikku kattarangko seanio raka donggenma 
dongjawa jajaanirangko tik ka ani dongkuja aro indaken ftako 
ra-chakgen uitokja. Indakgipa katta minggittamkosan iano 
mesokatenga: 

uia uia 

ruuta ruuta 

kachongmota kachongmota 

(i) U ia kattani skanggipa tongo vowelsan dongaia. 
Mitamrang uko raka gri agana aro sea. Mitamrangara raka g nang 
agana aro seaba sea. Indake agananio/ seanio dingtanggrikaniara 
joltangni ku sik bipekrangko jakkalani a sel ong naba donga. Ia 
kattako gam aton an ching raka- ni gam ani gnang agana. Beben 
gipin kattarango gita ong gija ia kattao raka- ni gam ani onkala 
gadango ong a. 

Unigimin ia kattako uia ine segija, raka donge u-ia ine seon 
krabata. Katta tong vowelsan ong aigipao raka totgipa A chikku 
kattarang gnang. Jekai: a a. e.sal, Q_a. Minggipinara, “u” vowelni 
gam ani ja mantap raka on-gipa A chikku kattarang bang'bea. 
Jekai : bira, du^a, su a, tu a. 

(ii) Ruuta kattao, “u” vowelni ganraniara ro - a aro uko 
mesokna gita gnigipa “u”-ko on-a. Indiba word-stress ba kattako 
ga-jete aganani ruuta kattao ga-akon, an ching “u” vowelko 
kan-dike gam atskae, raka -ni ganraniko on dapskaa. Indake 
ong-on, gnigipa “u” vowelko, gnigipa katta tongni skanggipa oikor 

dakatskaa. Indake ruuta kattako mai obostao jakkala, uko niesa 
raka totna man e, choljokate donon nambata. 

(iii) Katta mingsao raka changgni totna man-ama manja 
ineba jajaani nakatronga. Mesokani gita ka chongmota kattako 
ra-na. Ia kattani japang kattarangara ka a aro chone-mot. 
Achikku kattarangko ongaton, katta tong ba gamani gesako 
on-jotdapna ba ra-galna mana ine nikbamanaha. Iako chanchie, 
gnigipa raka -ko ragalanio maming onggijani dongja. Una agreba, 
A chikku kattarango skanggipa katta tongni jamantapsan raka 
dongrongbataia. 

Minggipinara, katta mingsao sambagrik katta tong ge-gnion 
raka -ko onode, kattako joljol name gam atna man ja. Unigimin 
indakgipa kattarango raka- ni gamani gesakosan donaio nambata. 

BONATANI 

1. Raka totaniara kattani gamaniko dingtangatasan 
ongaigija, kattani mangsonganikoba dingtangata. Raka- ni kam 
indakpile mongsonggipa ongode, uko gale kattako seaniara 
A chikkuko gam-ani mingsao kangaldapatani ong a. Unigimin 
rakako jakkalaniko rongjrie ra na kraa. 

2. Seanirango raka-ko full-stop on a gitasa ka mao totronga. 
Raka- ni chong motgipa biap katta tong ge gnini gisepo, 
oikorrangna ontisa kosakkalaosa onga. Gipin chinko ba onggija 
biapko raka- na jakkalode kraja. 

3. Simsakgijani ba jajaani a - sel bang a ki tap/ lekka 
segiparangan raka totaniko gelsrangaia. laiong kattaoniko “ng”- 
ni gam aniko gale seode, jajo ong-aijok aro uan A chikku katta 
ong ja. Cha-a kattaoniko “h” -ko ra gale seode ca a ong aijok, 
jeon orto gri. Taio ba ca a ine seode ra-chaktogipa ong ja. Indake, 
raka- ni ganraniko galchange seode ra chaktoani ong ja aro banan 
gualani ong-a. 

E.G. Phillips, Harendra W. Marak, Samson K. Sangma aro 
uamang gita mitamrang raka -ni gam aniko uamangni Grammar 
ki-taprango galchangjaha, maina uamang ia A chikkuo gam ani 
mingsani ning tuapiko aro gamchataniko ma sia. Raka -ko 
galchange seaniara A chikkuni gam-ani dondimgimin bewalko 
mikkim onatani ong a. 

A CHIKKU GRAMMAR KI T 



Longman, Grammarni miksonganiko indine oT^^'Stpd^oj:^ V 
use of the rules by which words change their forms and are 
combined into sentences.” Chong motan, Grammarara, 
kattarangni bimang dingtangani aro uarangko dondime 
sentencerangko ong-atani niamrangko name sandie nianian aro 
jakkalanian. Grammarni japang niamrang pangnan apsan ongaia; 
uko jakkalanisa somoeni kri dingtang ong a. Unigimin chasongni- 
somoeni jakkalani kri, Grammarni niamrangko gisep gisep nitaina 
nanga. 


A chik ku sikni bidingo sandie nichengani kamko adoko 
sason kaenggipa Britishrang aro Americaoni rebagipa Baptist 
Missionary-rang, A-chikku kattarangko chimonganichi 
a bachengaha. Achikku kattarang bang chongmota; indiba 
uarangoni bang akon salsalanti jakkaljani asel, namedake 
tomchimongani dongkujani gimin aro uarangko jakkale sea- 
jotanirang komibeanichi, namnamgipa A chikku kattarang 
gimaangenga. Chasong gital kattarang, English kattarang, Bengali 
aro Assameseo janapgipa Sanskrit kattarang, da ororo 
Achikrangni jakkalrongbatgipa kattarang ongenga. 
Kugipinoniko rachaksrogimin kattarangoni bangaan Achikkuo 
janapsrangkamahani gimin, mi tain kattarangko, jekai noro, mam, 
riti . A*chik kattarangan ine mitamrang rachakpila. Kugipinoniko 
ra srogipa kattarangko vowelni aro consonantni gam anirangko 
dingtangate jakkala. English ku sikoniko ra gatgimin 
kattarangoniko mitamko banan dingtangatsranga; jekai, cup-ni 
palo kap ine seskaa. Table kode table ineba seaia, tebil ineba 
jakkalaia. Indaka kattarangba da-ode A chikkuni bakan 
ongpaaijok. 


A chikku Grammar ki taprang bang srangja aro da ororoni 
jakkalanirango pangchakatgipade kingsamangba dongja. Garo 
Grammarni niamrangko sulsul kolamchimongani aro name niani 
dongkuja. Da-ororo school collegerango jakkalenggipa A-chikku 
Grammar Ki'taprang English Kusiko aro Grammaro pangchakate 
aro uni niamrangko ja-rike ongipa classrangna segiparangsa ong*a. 
Da*o dongenggipa Grammar Ki taprangko kan dike nie nina. 

1. Samson K. Sangmani segipa A chik Grammar 

Samson K. Sangmani A-chik Grammarko 1982 bilsio chappa 
ka-a. School bi'sarangko gisiko done seani gimin, Kitapko 
lessonprakna bak dake aro ranta ka anirangko onjole sea. Ia 
Grammar Ki-tap Garo Lower Primary Schoolrango poraiatna 
Meghalayani Directorate of Public Instructionni namnike 
rachakgimin onga. 

Ki tapo oikor ming 26-ko on-e, alphabetko sechenga. A-chik 
Kusiko f,q,v,x,y aro z consonantrangni gamanirang dongja. 
Kugipinni kattarangko poraion, ia mingdok consonantrangni 
gam-anirangko uijaode agananio aro seanioba nengnikanirangko 
chagronga. Uni gimin, Pa Sangma ia mingdok consonantrangkoba 
Achikku alphabeto manchapata. Minggipin gisik nangatgipa 
man chapataniara “raka”, jenan ia (■) chinko jakkala. A chik 
Ku siko mitam kattarangko gamaton, gitoko balwa rachangrika. 
Badia katta tongni jaman balwa ra changrika uko uina ba mesokna 
“raka” -ko (•) on-a. “Raka”-ni chinko full-stop ba period-ming 
riting apsanatgija, on-tisa kosakkale katta tong gegnini gisep 
tiktako ona ba sea. Pa Sangma Achikkuo “raka “ totaniara 
mongsonggipa ong a ine masie, uko A chikku alphabeto 
manchapata. 

“C” antangari A chikkuo gam ani dongjaoba, uko alphabeto 
man chapata. A chikkuo “c” oikorko jakkalgipa katta dongja. Uko 
“h” oikor baksa donrimesa “ch” oikorko ba gam aniko ong ata. 
A chikkuo “h”-ni gam ani donga aro uko “c” griba jakkala. Jekai: 
haida . Indiba “h"-chi a bachenggipa bang bata A-chikku 
kattarangan gipin Ku-sikrangoniko ra srogiminrang ong bata. 

Parts of Speech ba Kattani Ma arangko talatna skang, 
vowelrangni aro consonantrangni gam-anirangni gimin adita 
janapaniko ua daka. Pronounrangko talatmitingo, chinea aro 
an-ching kattarangni orto dingtanggrikaniko mesoka. Chinga inon 
knatimenggipako manchapatja; an-ching inosa knatimenggipako 
man chapa. English aro gipin Ku sikrango indake dingtanggrikatani 
dongja; Englisho minggninan “we” Pronounko jakkalaia. Iana 
agreba, Grammar Ki-tapko segipa, “ua” Pronounni Plural ba 
Bang-gipa Numberni bimang dingtang ong-anikoba janapa. 
Manderangna “uamang ” aro mande ong-gijagiparangna baksa 

janggi grigiparangna “uarane ”-ko jakkala, ine ua talata. 

Caserangni gimin aganmitingo, Pa Sangma Objective Case- 
o ong’gipa aro “k” gamanio bon gipa kattarango “k” ge-gniko 
jakkalna nanganiko agana, maina objectko ba objective caseo 
ong’gipa kattana objectko ma atatgipa katta tongara “-ko”. 
Verbrangko talatgipa Bako, A chikkuo kattarangko banan tik 
ong’e seaniko ua rongjrimen agana. Mesokani gita, finite verb 
“ on-a” - ni infinite bimangode “orrna” ine “n”-ko changgni sena 
nanga. “To give” inon A’chikkuo on-na ine sea; English “to”-ni 
palo -na katta tongko jakkale, “on +na” ba on-na ine seosa tik 
onga. Kattarangko syllable pe - on ba katta tong dakon, tong dakna 
kragipa biaposa tik ong’e tong dakchina simsakatanikoba ua on-a. 

Samson K. Sangmani janapgipa niamrangko ja rike seode, 
A’chikkuo seanirango gualanirang aro poraianio jajaanirang 
komibegen. 

2. William Robinsonni “Garo Grammar” 

William Robinson bak dakkugijagipa Assamo Sorkarini 
Schoolrangni Inspector ongachim. Uni Garo Grammarni gimin 
seani March, 1849-ni Asiatic Journal Volume XVIII Part I-o nakata. 
Ia seani A’chikrangni bidingo bang gija talatchenganichi 
abachenga. 

Robinson indake janapa: ‘A chikrang seani chinrangko ba 
oikorrangko jakkalja; uamang una skang Bhotiarangni seani 
chinrangko ba oikorrangko ragatahaode, uamang ja mano ia 
manderangoni chel angsrangahani gimin aro a dok jitenggipa 
jatrangni chagronggimal neng-nikanirangni asel, ia oikorrangni 
chinmangba dongsrangjaha”. 

Noun katta bichongni ningo, affixrangko, chong motan 
kattarangna katta tong on dapgiparangko, jerangkon Robinson 
caserangni chinrang minga, Genitive caseko mesokgipa-ni, 
Accusative caseko mesokgipa -kho (-ko), Dative caseko 
mesokgipa -na, Instrumental caseko mesokgipa-chi, Ablative 
caseko mesokgipa nikho (-niko) aro Locative caseko mesokgipa 
katta tongrangko on a. 

Plosive "k"-na, balwa rake wate gam-atgipana, “kh”-ko 
Robinsonni jakkalaniara gisik nangatani ong a. Da-ororo Plosive 

“k”-na “k”-kon seaia, “kh” ine seja. Noun “nok”-ni Sangipa aro 
Bang'gipa Numberni Declensionko ba sentenceo kattarangko 
jakkalani kri Nounrangni, Pronounrangni aro Adjectiverangni 
bimang dingtanganiko ba katta bon-choteaniko dingtangate 
seaniko ua mesoka. Atchikape A chikkuko agangipanade, iano 
mesokgipa katta bonatanirang rachakna man gipa ongja. 
Mesokani gita, “to a house” ingipana Nokna ine ona; nokona 
inosa ong-gen. “For the house” inosa nokna onggenchim. 
A’chikkuo caseko mesokgipa katta tongrangko kattarangna 
ondapgija, uarangni rokomko mesokgipa, jekai te, mang, sak 
aro banga bangjako mesokgipa, jekai, jsa, bonga. kolerik. 
uarangna on-dapskaa. Mesokani gita: te s aona. sakbonga chi. 
mangkolgrikko. Ki'tapko segipa A chik ongjani gimin iarangko 
che-eme tale uijae indake sesreta ine rim chipna man a. 


Genderni bidingo Robinson indake sea: “la Kusiko, bang a 
gipinrango gitan, ongtelaigipa agilsako bang bata bima bipa 
donggiparangni bimingrangko uarangmangmangnasan aro mingsa 
minggipinming maming nangrimgrikani gri jakkala.” 
Mesokanirangkoba ua on a: 

Masculine fMe aj Feminine (Me chik) 

Mande, a man Me chik, a woman 

Ada, elder brother Abi, elder sister 


*Nono, younger brother Ano, younger sister 

Apha (Apa / Appa), father Ama, mother 


Skanggipa bako *Nono ine segipa ioiong ba angiong inesa 
ong na nanggen. Ianoba Plosive “p”-na “h”-ko on dape ‘Apha” 
ine seako nika aro ua indake pip-nipil banan ka a. 

English Ku siko mitam kattarang “semantic specific” ong-ja 
ba orto tiktak ong-ja. Englisho brother, sister, uncle, aunty ingipa 
kattarang orto tiktakko on-ja. Brother inon jonggipako 
miksongama adatangko, uncle inon mamatangko miksongama 
wanggipako, tik uija. Talatdapani kattarang, jekai younger, elder, 
maternal, paternal aro uarang gitako jakkalchapesa orto tiktakko 
on na man aia. A-chikkuode “awang” inode, ma detangni segipa 
ba pagipani jonggipa ongaia; “mama” inode pagipani jonggipama 

ine jajaani dongja. A chikkuo ada, abi, nono, jojong inahaon, 
bilsi bata ba komiako uijolaijok. 

Robinson bima aro bipa kattarangko matburingrangko 
talatgipa Adjectiverang gita jakkalaniko on a. 


Matburing Masculine fMe-al 

A dog (Achak) Achak bipha 

*A deer (Machok) *Machok bipha 
*A cat (Denbo) *Denbo bipha 


Feminine (Mechikl 
Achak bima 
*Machok bima 
* Denbo bima 


la seanio “native informant”-ni ba A*chikkuko agane 
on timgipani gam ataniko Robinson tale knajae ba masijae, 
“matchok”-ni pal “machok” aro “menggo” -ni pal “denbo” ine 
sea. 


Adjectiverangko talatmitingo, Robinson kakketkon sea: 
“Adjectiverang uarangni talatgipa Nounrangni ja mansa re a”. 
A chikkuo Adjectiveko Nounni mikkango doneba jakkala. Ua 
Mesokani minggniko on a: 

1. Bithe minna a ripe fruit 

2. Mande nama a good man 

Skanggipa mesokani “Bite mina” ine ong gen. A chikkuo 
talatgipa kattarang ba Adjectiverang uarangni talatenggipa 
Nounrangni mikkangoba ki sangoba re na man aia. Adjectiveni 
ki sango re*a ong-ode, ua Verbni kamkoba ka jola. “Mande nama” 
inon ua chu*sokgipa sentence ong aia. 

Adjectiveni bidingo seanio gipin gualanirangkoba nika. 
Ka*mao on-giparangko niode, gualaniko nikgen: 

The human hand Mandeni jak 

A wooden knife ' *Am bolni kethali 

A-chikrang “Mandeni jak” ingija “Mande jak” inesa 
jakkalbata. “Am bolni kethali” ine jakkalakode knasrangja. 

Note: Tik ong-gijani donggipako asterisk (*) on-e mesoka. 


39 



Robinson iakoba Adjectiverangni bidingo agana: 
“Adjectiverangko sentenceo jakkalani kri, tosusana manja; 
Comparative Degreeko, Nounni Dative casechisa aro ‘-na bate’ 
ingipa kattarangko ondapesa parakaia.” Iano masisretani donga 
gita nika. Beben A chikrang “Bia una bate gisik wa'saa” ine 
agannaba donga. Indiba “Bia gisik wa sabatkalgipa bi sa onga” 
ine Comparative Degreeo donna mana. Robinson ia 
Mesokanirangko on - a: 

English Achikku 


Long 

Longer than this 
Great 


*Rowa 

* Ina bate rowa 

* Dela 


Greater than I 


* Angna bate dela 


Agane ontimgipani a-sel aro agangipa knatimgipani 
ma sigrikgijanichi iano jajaanirang nakata aro banan ka anirang 
tik ongja ine rim chipna man a. “Roa”-ni pal "rowa” aro “Dala”- 
ni pal “dela” ine banan onggijako ona. Uarangko Comparative 
Degreeo donaniba tik ong ja. 


Robinson agankua: “Superlative Degreeo, ‘Rang’ ba ‘Darang’ 
kattako on dape tosusaaniko daka aro ‘bate’ kattako Adjectiveni 
jaman dona”. Mesokanirangkoba ua on a: 

English A chikku 

Greater than all * Darangna del bate 

Longer than all * Darangna (rowa bate) robate 

Superlative Degreeo, A-chikkuo dal-batgipa . ro-batgipa ba 
dal batsranggipa . ro batsranggipa ine sea. Darang kattakoba 
jakkala; indiba uko jakkalgijan Superlative Degreeo tosusaaniko 
dakna man aia. Minggipinara, A chikkuo dal bate. ro bate inode 
kattarangni Ma a ba Part of Speech dingtangjok; Adjectiveni palo 
Adverbsa ong skajok. Gunko talatna jakkalgipa kattarangni 
chind e-gipa katta tongan ong aia aro ia chinchin Adjectiveko 
ma ekatna altubea. 


Robinson iakoba agankua: “Adjectiveko Noun baksa 

jakkalon, caseni chinko Adjectivena ona.” Aganade tik onga; 
Mesokanirangko onaniosa tik ongbreja. 

Mesokanirang 

Nominative: Mande namja A bad man 

Genitive: * Mande namjani Of a bad man 

Dative: * Mande namjana To a bad man 

A chik manchade “Mande namjani”, “Mande namjana” ine 
aganrongja. Mande named aeipani. Mande nameiiaeipana inesa 
agana. 


Achikkuode katta bijatchio katta tong onjote jakkala. 
Robinsonni Grammaro iandake jakkalaniko janapa dongja. 
Englisho prefix ba kattani mikkango onjotgipa aro suffix ba katta 
bon ao on jotdapgipa ba sokchuani donga: infix ba katta bijatchio 
on jotanide dongja. Tik uisranggiDana “certain” ine Englisho agana; 
tik uisranggijagipana , “un ”-katta tongko kattani mikkango 
on dape “uncertain” ina; Abstract Noun tik uisranganina. “certain” 
kattana katta tong -ty ko sokchue “certainty” ine sea. 
A chikkuode katta bijangchio infix-ko on jotdape Adverb aro 
Adjectiveko tosusaani ramram ong pila. 

Mesokanirang 


Adverb: name 

Adjective: namgipa 


nambate 

nambatkalgipa 

namkalgipa 


nambatsrange 

nambatsranggipa 


Iano infix-rangara: -bat-, -srang- aro-kal-. 


Adjectiverangni jamano Robinson Numerals ba 
chananirangni bidingo indake janapa: “A'chikkuo chananiara 
decimalni gita ong a aro jaksirangko aro ja-sirangko channa 
man aonasan dongaia”. Robinsonni ‘decimal’ ine miksongani 
gitade, Achikkuo sku aro skuni bakrangonasan channa man a aia. 
Jaksi gechikking aro ja a si ge a chikking, batbegipaan kolgrikonasan 
channa man aia ine ua chanchia. Ian Robinsonni dos ong ja, una 
agane on timgipani agane talate on a anio chu a onggijanikosa 
mesoka. Robinson §a gniko indake sea: 

1 *Sha 

8 Chet 

15 Chi-bonga 

2 *Gini 

9 *Shku 

16 Chi-dok 

3 * Githam 

10 * Skang 

1 7 Chi-sni 

4 Bri 

11 * Chi-sha 

18 Chi-chet 

5 Bonga 

12 Chi-gni 

19 *Chi-shku 

6 Dok 

13 *Chi-githam 

20 *Chi-skang 

7 Sni 

14 Chi-bri 



Banano tik ongbregijani aselkode anching sakantian uia. 
Indiba, sku -ni pal shku ine seania A-chikkuni gamani bewalko 
jabrangatani ong-a; A-chikkuo sh gamani dongja aro_sh afo k-ko 
gamdimatnaba nengnikani donga. Minggipinara, 10-ko skang 
ine seania agane gamate ongipani asel ong-a ine ma-sina mana. 
Indiba 20-ko Chi-skang ine seanide, chi saonin chi -katta tongko 
on-chengani gimin, kolgriknaba apsan ong-aigen ine rim-chipe 
chi-skang ine seanisan ongaia. 20 aro 30 ko kattachi seode 
kolkatta tongchi aro 40 oni 90 onade sot - katta tong hisa 
a-bachenge sea. 

Jaksi gechikking aro jasi ge-chikking, gimik kolgrikonasan 
channa manaia inaniba name chanchiode ong aia. Maina 
A-chikrang sotbrina koligni/kolchanggni ine aro sotdokna 
koligittam /kolchanggittam ine jakkala. 

Robinson uni ki tapo Numerical Particles ba chananio 
jakkalchapgipa Katta Bichemrangko nikchangjaha. Uni on -gimin 
Mesokaniranga: 

(a) Manderangna 

(i) Ten men *Mande shak skang 

(ii) I have four brothers. *Angna nono shak-bri' donga. 

(b) Matburingrangna 

(i) Six cows *Machu mang-dok 

(ii) We carried off ten fowls. *Do-o mang githam chkangaha. 

(c) Janggi grirangna 

(i) Two mats *Am ge gni 

(ii) A cat has four legs. Menggoni jaa gebri. 

Ia Mesokanirango dongjringgipa gualanirang baksa, gipin 
sesretanirangko nika. Skanggipa bako, ‘Ango” ni pal ‘Angna” ine 
sea. A chikde “Am ge-gni” ine aganja, “Am kinggni” inesa agana. 
Minggipin gisik naneataniara. brother kattana nono kattako 
jakkalani. ‘chkangaha’ kattao “chika” -ni palo chka ine sea. 
Achikkuo £h aro k consonantrangko sedimja aro gam atdimna 
manja.ch aro k oikorrangko jakkaldimja, vowel on esa jakkala. 
Ki tap segipana agane on timgipa “We carried off ten fowls” 
sentenceni ortoko masijaha gita nika. Gittamgipa tokni gnigipa 
sentenceko agane on-anioba gualani donga, maina “Menggoni 
ja a ge bri” inode, “The four legs of a cat” inesa ong-skaa. 

Iani jamano Pronounrangko dingtang dingtang caserango 
done mesoke, Robinson Verbrangko niskaa. Ua indake janapa: 
‘Ja pang Verbko kattani bonkamgipa oikorko setaie ba ra taie 
janapronga”. Uni on gipa Mesokanirang iarang ong a: 

Good Nama 

It is good. *Namaa. 

A house Nok 

It is a house. *Nokka. 

Janapaniba guala aro uni a selan Mesokanirangba ong tokja. 
A chikkuo maming saloba “nok” kattana bon kamgipa oikor “a”- 
ko sedaptaie uko Verb dakatja. Verbrangde “a” gam anio 
bontoka; mikkangchi dakgni / kagniko ba dakdaldal ka-daldalko 
janaposa dingtangaia. Mesokani: cha a, cha jok; tua, tujok; 
chagen, ringgen. 

Iana agreba katta jakkalanio, kattani banano, on dapgipa 
kattarango sesretanirang ba ma'sigija seanirang bang'bea. 

Bhotia Ku siko gitan A chikkuoba sentenceo kattarangko 
apsan bewalo done, nounsa uko talatgipana skang re a; verbni 
mikkangosa ua verbko talatgipade re-a aro verbde sentenceni 

bonchotaosa ong a, ine Robinson agana. Ia janapani tik onga; 
indiba Nounko talatgipa katta Nounni mikkangoba dongna 
manaia. Robinson agandapkua: ‘A-chikkuo sentenceo katta sulsul 
donani bewalde segipani skaosa pangchakaia”. Ia janapaniko 
rachaksrangainade man ja, maina Achikkuoba kattarangko 
sentenceo sulsul dona. Ja pang niamkode jarikaia. Aganani 
Bimangko aro ga*jetaniko (stress) jakkalosa kattani sulsul 
re aniko sentenceo adita jujaata. 

3. E.G. Phillipsni “Outline Grammar of the Garo Language’ 1 

E.G Phillips Americaoni Baptist Missionary onge re bae 
a doko dangdike on mitingo A chik Ku sikko jakkalani 
niamrangko sandie niaha. “Outline Grammar of the Garo Lang- 
uage” -ko 1904 bilsio nakatata. Garo Literature Society uko 1988 
bilsio name chappa ka ata. Iano “Outline” ine on ani gimin, A chik 
Grammarni Bikrokkosan ianoniko ka dongchaksona man aia, 
che emanikode ong ja. 

Phillips ia seaniko dingtang dingtang A chik dolrangni aro 
jolantini agangipa ku sikrangni bidingo janape abachenga. 
Skanggipa Bakni skanggipa Toko ua Ortography ine Katta Bichong 
on*e, banan jakkalani gimin indake sea: “Sea-jotanina A chik Ku*- 
sikni ganranirangko chu onga gita tik ong e mesokna, ka mao 
on-gipa Roman oikorrangan chu*ongaia ine nika”. Ua ia 
oikorrangko indake on a: 

a, b, c, d, e, g, h, i, j, k, 

1, m, n, o, p, r, s, t, u, w, 

aro on dapgimin chin (■) 

Brigipa Toko Phillips agana: “On dapgipa chinko ( ) katta 
tong matchoto ganraniko rang san aktonggalaniko ba 
dondikaniko mesokna jakkala”. Ia on-dapgipa chinko (*) 
A chikkuo raka ine agana aro badiaba kattako mingmitingo balwa 
wataniko gitoko rang san ra rikani gimin uko “glottal stop” minga. 
Glottisara vocal cord ge-gnini gisepo donggipa biap; vocal 
cordrangko nangdimaton, balwa naprurana man-ja.Mitam 
A chikku kattarangko aganon ia balwa ramako rang san chipe, 
balwako gam e watpila. Axhikku kattani ortoko on anio raka (') 
namen mongsonggipa ong-a. Uko tik ong'gipa biapo donanichi 

kattani ortoko dingtangata. Jekai: 

soa Na-tok soa seenga. 
sera Na-tok so a simila. 

Ia katta tokgnini orto namen dingtanggrikbea. 

Ki-tapni Odhai 2,0 Phillips Nounrangko katta bichong ra-e, 
Gender (Me-a Mechik Ong-ani), Number (Bang-a Bang gijani) 
aro Case-rangni bidingo talataniko daka. 

Mandeni mea mexhik ong aniko kattachin mesoka ine 
agane, ua ia kattarangko Mesokanirang gita on a: ma a, paa, 
measa, me chik, pante aro metra. Bi-sanade, me a ba mexhik 
kattako on-dape me a bi sa ba mexhik bi - sa ine sea; 
matburingrangnara bima ba bipa kattako jaman seskaa ineba ua 
mesoka. 

A chikkuo bang ako mesokna Phillipsni on-gipa katta 
tongrangara -rang,-drang,-mang, ma'drang. Ua talatdapa: rang- 
an ramrambatgipa; drang-de darang-ko kan dikatanisakon. ‘Mang’ 
katta tongo ‘man chapatani’ donga ine agane, ua mesokaniko 
on a. Omedmang inode Omed aro uming dongpagiparangko 
miksonga, indiba Omedrang inode, Omed minggipa baditaba sak 
manderangko miksonga. Phillips ‘ma-dang’ katta tongko ‘mang’ 
katta tongming apsanata. 

Noun baksa chanani dongchapon, bang aniko mesokani 
dongja ineba ua talata. Jekai ‘mande sakbri’. Iano ‘mande’ kattana 
‘-rang’ ko on dapja. Noun baksa gipin rokomni Adjective ba 
talatgipa katta dongode, ‘-rang’ ko talatgipa kattanasa 
sokchudapa. Jekai: bol chugipa, bol chugiparang. 

Caserangko talaton, ua ‘matchu’ kattako Sangipa aro 
Bang-gipa chananio done, uarangko case mingantina mesoka. 

Odhai 3,o Adjectiverango Case mingantina on dapani, 
Adjectiverangko tosusaani aro Adjectiverangni Verbni kamko 
ka ani gimin talata. “Bite nama” inon, ‘nama’ kattara talatgipa 
katta ong'oba Verbni kamko ka*a ine ua mesoka. Cardinal 
numberrang, jekai sa,gni, gittam, bri aro ordinal numberrang, jekai 
sagipa, gnigipa, gittamgipa, brigipa, iarangkoba mesoka. 

Numerical Prefixes ba Chananina Ondapgiparangko ua aditan 
janapa; uarangoni mitamrangara sak, tong, king, sik, dot. 

Pronounrangni rokomrangko Odhai 4,o janapa. Verbrangni 
bidingo Phillips Odhai 5,o aditan bakroe talataniko on*a. 
Verbrangni ma*arangara Neuter, Active aro Causal aro 
A chikkuode Passive Verbrangko jakkalbreja ine ua janapa. 
Rokomari Moodrango Sangipa aro Bang'gipa Chananirangko aro 
Tenseni rokomrangko jakkale Mesokanirangko ua aditan ona. 

Odhai 6,0 Adverbrangko aro Napsikgipa Adverbrangko 
(Inserted Particles) aro Odhai 7, ora Prepositionrangko talata. 
Phillipsni janapgipa Prepositionranga: baksa, gita, mu/mung, 
gimin, adam, a-sel, taltal, agre aro kingking. Ia ongiminrango 
asol Prepositionrang dongja aro ‘a dam’ inon maiko 
miksongachim talja. Da - ororode, A-chikkuo Preposition dongja, 
Postpositionsa donga ine jeraa. 

Odhai 8,0 Conjunctionni ningo on gipa kattaranga: indiba, 
indioba, ba, aro, indide, maikai; iarangoni ‘ba’ aro ‘aro’-ko 
Bengalioniko ra gata ine Phillips janapa. 

Odhai 9,o Interjectionni ning o on giparanga: hapbap, aiao, 
himangai, che, gose, rara, atchao, de, da nang aro nama. ‘Hai’ 
aro ‘mo’-koba ua Interjectiono napchapata. Atchikape A-chikkuko 
agangipade, ‘hai’ aro ‘mo’-ko aiao inmanani kattarang gita 
ra chakna man-ja. Phillips an tangba jajaen “Interjection mingna 
man-genkon” inesa dona. 

Ki tapni bon-kamgipa Odhaio iarangni bidingo 
Mesokanirangko on a: Ramram Sentencerang, Caserang, 
Pronounrang, Adjectiverang, Verbrang, Neuter Verbrang, 
Adverbrang, Adverbial Particlerang aro rokomari Sentencerang. 
Namnamgipa Mesokanirangko on a, indiba gisep gisep 
jajaanirangko nika. Jekai: Ramram Sentenceni ning o ia 
Mesokaniko on a: 

Askiko anga nienga. 

Ia sentenceo object ‘aski’-ko sentenceni a’bachengao on-a. 
Badiaba kattako niksengatna skosa, ia katta donani bewalko 
ja'rika. Iano ‘aski’ kattako sechenge niksengatani gimin, ia 
sentenceo aganchipilani donga. Ia aganchipilaniko parake seon, 

sentence indake ongskagen: 

Askikosa anga nienga, gipinkode ong-ja. 

Phillips ia bako ‘nika’ aro ‘nia’ kattarangni ortoko ma-ate 
ona. Achikrangni jakkalronggija sentencerangko ua Caserangna 
Mesokanirangko on-mitingo jakkala. Uaranga: 

(i) Nang ni adatang ban songcbi re- a? 

(ii) Angni abitangni seni bimung Riksan. 

Skanggipa sentenceo, ‘ban’ kattani palo ‘badia’ aro ‘re-a’ 
kattani palo ‘reanga’ kattarang krabata. Gnigipa sentenceko, 
“Gumeko Riksan minga” inon seng-sote sena man-aigenchim. 
English Grammarchi ua bilmanatako man -aha ine iaba sakki 
mingsa. 

Pronounrang aro Adjectiverangna Mesokanirangko ongipao, 
Phillips Verb ‘joka’ aro Causative Verb ‘jokata’ -ko jakkala. Ua 
‘namnikbata’ kattako iandake pe rarone mesoka: 

namnikbata= adjective nama +verb nika+ verb bata 

Ia pe-raronanio, katta minggittamko ra e ‘namnikbata’ 
kattako ong-ata ine miksongakon. Indiba, ‘nama’ kattaba 
Adjectiveni kamko ka-jolgipa Verbsa onga; ‘namgipa’ inosa 
srangsranggipa Adjective ong a. Verbrangna Mesokanirangoba 
adita jajaanirang nakata. Jekai: 

(i) Mande bisarang skulona re batokenga. 

An-ching ‘mande bi sarang’ ine aganrongja; ‘bi sarang’ inon 
chu-ongaia. 

(ii) Na-a angko dakchakjagenchim, anga nokko rikna 
manjawachim. 

Sentenceara Subjunctive Moodo ongani gimin 
‘dakchakjagenchim’ verbna katta tong ‘-ode’ ko on-dapna ga-aka. 

(iii) Uni re-chakata ruutaha, uni gimin ua nokchi 
sokangenggen. 

Indake agananio A chikrang verbna ‘-gen’ katta tongko 
sokchugija, ‘-gnok’ katta tongkosa sokchua. 

(iv) Kam ka-gniko namedake kabo. 

“Kam ka-gniko” ineba Achikrang agana; indiba ianode gisik 
nangatna kupattianiko ba geetaniko onengani gimin, “Kagni 
kamko” inon sentence srangbata aro bilakbata. 

(v) Gong-rake bi sarangko okambo, sal re-angjok. 

‘Gong-rake’ kattani palo gipin Adverbko jakkalna 
man genchim. Ia sentenceo walnasiako miksongani gimin, “sal 
napangengjok” inon krabata, maina “sal re-angjok” inani ortode 
dingtang. 

Neuter Verbrang ine agangipa kattaranga: onga, donga, 
gnang, man-a, minga. 

Ia ki tapo segiminko niode, ia Grammar Kitap Bikroksan 
ong aija, bangen cheemani donga ine nika. Ku-tangni 
Grammarkon sena altuaja; indiba Phillips sandirikkote, 
sing sandie aro an tang ning-tue chanchiesa ia Ki-tapko sea ine 
nikna nengja. Ku-gipinchi seode, Kutangni bilmanani dongtelaia. 
Un baksana, una agane on timgipaba Ku-tangni Grammarni 
niamrangko kraa gitan uigipa aro agananio ba seanio jakkalgipa 
kattarangni / sentencerangni dingtanggrikaniko uigipa ong na 
nanga. Ki tap seenggipa English mande ong ode, agantime 
ongipaba English Kusikko aditan uipana gaaka. 
Neng nikanirangko bang en chagronggenchimoba, Phillips 
namen jotton ka bee, Garo Grammarni niamrangko 
donchimongna gisik nangaha aro Garo Grammarna ga-chataniko 
A-chikrangna onangaha. 

4. Rev. E.G. Phillipsni “A-chik Grammar” 

‘A-chik Grammar” Ki-tapko 1981 bilsio Tura Book Room 
chappa ka-ataha. Ki tapko tok donani bimang tik ong a, man-gopa 
aro bakrangko cheembate ona. Phillipsba A-chikku Grammarko 
seanio, A-chikku Grammarko Ku gipin Grammarni niamrango 
pangchakatani bewaloni jokjajok. 

“Chanchisoani Kata” ine aganchenggipa bako Phillips iako 
janapa: “Mamung ku sikni grammarko skiode, ua ku-sikko tale 
aganani ba seani niamrangko uina man-a, aro ua niamrangko 
uiode, mandeskana aganon, ba katako seon, an tangtangni 

chanchiako ba mangsongako talatna dakchakbea. Achik 
Grammarko skiode, uandaken dakchakani onggen. Pilak 
ku-sikrangko aganani/ seani niamrang apsan onga. A chik 
Grammarko skichengode, Kugipinni Grammarko ma sina 
dakchakbegen.” Phillipsni agana gitan Kusik jakkalani 
niamrangde apsanaia. Ku*sik mingsani grammarko uianiba 
Ku gipinni grammarko ma sianio dakchakbea. 

Phillips, Kattani aro Sentenceni definition ba talataniko 
ona. Ia talataniko poraigiparang ma siama ma sija nina gita, ua 
ranta ka anirangko onchapa. Sentenceni rokomrang, Sentenceni 
Bakrang aro Kattani Ma arangko ua Mesokanirang baksa talata. 
-be, -ai, -tok, -tel aro uagita katta bisemsemrangara Napsikgipa 
Adverb ine talata. Phrase, Clause aro Sentenceni Ma arangkoba 
diagram dake noksa sale talatani gimin bi sarangna masina 
altubea. 

Simple Sentenceko Bringija Sentence, Complex Sentenceko 
Donbrina Sentence aro Compound Sentenceko Mitapgipa 
Sentence ine ua dona. 

Phillips, Objective Marker ba Objectko Mesokgipa ‘-ko’ katta 
tongko jakkalani giminba talata. A*chikkuo -ko katta tongko 
Objectnasan gatdapaija; Objectko talatgipa katta ba Adjectiveoba 
gatdapaia. A chikkuo “nitogipa dooko” ba “doo nitogipako” ine 
jakkalanio maming ong ronggijani dongja. 

A chikku kattarangko ra aiode, Roman oikor ming 
kolgrikkosa nangaigen ine ua agana. Indiba adita English 
kattarangko ra dapani gimin, ia Ki tapko seon ka mao on gipa 
ming kolgrikgni oikorrangko jakkala ine ua janapa: 

abc def gh 

i j k 1 m n o p 

r s t u v w 

Roman oikorrangoniko iano q,x,y aro z-ko watchanga. 
A chikkuo c-arip - gam ani dongja aro uko h-ming 
jakkaldimanikoba Phillips mesoka. f aro v-ko gam-aton tik ong e 
gam atna gita ku chiirapgko maidake donna nanga ua skie on a. 

Consonantrangkd gam aton tik ong e gam-atna man na gita 

Phillips uarangko bak gni dake suala. Balwa kasne wate gam atna 
nanggipa consonantrang ba Vocal Consonantrang aro rake balwa 
wate gam-atgipa consonantrang ba Aspirate Consonantrangko 
ua ma ekate mesoka aro badia Vocal Consonant balwa wate 
gam ato badia Aspirate Consonant ong-eskaa, uko apsan dongrike 
kamao on*a gita mesoka: 

Vocal Consonantrang Aspirate Consonantrang 

b P 

d t 

g k 

h 

j ch 

1 

m 

n 

r 

v f 

w 

Ia rokomgni consonantrangko onjujagrike seode gualani 
ong-a ine Phillips agana aro ian kakket ong-a. Jekai; ‘bipa’ ni palo 
‘pipa’ inode orto ong-jajok. Iandakarangko mesoke on-aniara, 
Grammarna gisik nanggiparangna uidapaniko on-a. Uni on-gipa 
Mesokaniranga: 

Qng Qn gja 

Matchu bipa *Matchu pipa 

Pagipa *Pagiba 

Dalgipa oikorrangko jakkalani niamrangko ua sulsul namen 
talata. Katta tong dakani giminba ua sea. Ja-pang Katta, 
Ong'katgipa Katta aro Donbrina Kattako ua Mesokanirangni 
dakchakachi srange talata. 

Phillips Nounrangko ma-gni dakesan sualaiaha. Indiba 
Proper Noun aro Common Noun baksana A-chikkuo Abstract 
Nounba donga. Mesokani: nitoani, chuani, tarakani euro ua gita. 
Verbna -ni katta tongko sokchudape Abstract Nounko rika. 

Person, Niunber, Gender aro Caserangkoba Phillips talen sea. 
Inflection ba Nounrangko Numbero aro Caseo donanikoba ua 
mesoka. 


Phillips Verbrangni bidingo cheemen ona. Object donggipa 
Transitive Verbrang aro Object donggijagipa Intransitive Verbrang 
aro Mood ma-briko ua namen talata. Verb aro Adjective minggnini 
gunko man'gipa Participlerangko ua Mesokanirangko on e talata. 

Enghsho Tense rokom chet donga. Uarangming melie Phillips 
Achikkuo Tense rokom chetko ka mao on a gita janapa: 


1 . Present 

2. Present Progressive 

3. Simple Past 

4. Remote Past 

5. Remote Past Progressive. 

6. Pluperfect 

7. Simple Future 

8. Immediate Future 


Achikku 
Dao Ong-gipa 
Dao Ong-enggipa 
Ong-gimin 
Skang Ong-gimin 
Skang Ongenggimin 
Skang Ongsogimin 
Onggni 
Bak Ong-gni 


A-chikkuo Tenseko mesoke, “Tojing kitapko poraia”, ine 
mesokaniko on a. Phillips iandakgipa sentenceni Verbko Da o 
Ong-gipa Tenseo dona. Namemancha nie niode, iandaka 
sentenceko seanio jakkaloba, Achikrang agananiode jakkalrongja 
ine nika. Da o daka-ka a ong-ode, Da-o Ong-enggipa Tenseko 
jakkale “Tojing krtap poraienga” inesa aganronga. "Tojing ki-tapko 
poraia’’ inaiode orto dingtangani dongnaba donga. “Tojing 
ki tapko poraia, chittikode ong-ja”, ba uandake maiba miksongani 
dongdapa. Da-o Ong-enggipa Tensena Mesokanide tik ong-aia. 
Skang Ong-gimin Tensena Mesokaniba, chong motan, “Ua angko 

skiachim”, tik ongaia. 

‘-chim’ katta tongko gipin miksonganio jakkalanina Phillips 
ia Mesokaniko on a a: 

Angko dakchakode namachim. 

Phillips iana agandapa: “Namachim Verb Skang Onggimin 
Tenseko mesokja. Iano- chim Tenseko mesokgija mande ra ako 
mesoka. lade Ong-enggipa Tense onga”. Grammar segipani agana 
gitan, ia sentenceo- chim katta tongko mande ra aniko mesokna 
ba antangko onate aganani ong a. Iano, dao onggipanan 
batanggimin somoeko mesokgipa katta tongko jakkala. Indiba 
A-chikrang dalbatana bribatana aganon, mande ra-aniko mesokna 
- chim katta tongko Verbna sokchuronga. 

Achikkuo - chim katta tongko, aganani matchotkujaon 
maiba asel ong-dapako mesoknaba jakkala. -Jia katta tong -ko 
batanggimin daka -ka ako matchotsranganiko mesokna jakkala, 
indiba daka-ka anio maiba matchotsranggijani dongode, ia katta 
tongko Verbna sokchuja. “Anga poraiengaha, indiba ua re-bae 
golmal ongataha”, ine A chikkuo sentence rikja. “Anga 
poraiengachim, indiba ua re bae golmal ong ataha” inesa agana. 

Mikkangchi dakna-ka nagipana Phillips Onggni Tense aro 
Bak Ong-gni Tenseko jakkala. Ong gni Tensena, Verbo -gen katta 
tongko ondapa; jekai: rim gen, skigen. Bak Ong gni Tenseko 
mesokgipa katta tongrangna ua iarangko ona: - nasia. - gni. - gnok. 

Tenseni bidingo jajaanirang aditan donga. Mitam Grammarni 
bidingo uibegiparang Da o Ong-enggipa aro Batanggimin Tensesa 
ja-pang ong-aia ine agana. Janapgimin gita, “Tojing ki tapko 
poraia” aro ‘Angko dakchakode namachim” ingipa sentencerango 
Tenseko mesokana bate, gipin miksonganiko on anisa bilbata. 

Ong-gni Tensenaba jajaani dongaia. “Bisong basako 
re-anggen” aro “Bisong basako re-angengana” sentence ge-gnian 
ong-gniko mesoka. Ong-gni Tenseo Progressive ba ong-enggipa 
daka-ka-aniko mesokani dongjaoba, ‘re-angengana’ kattao -eng 
katta tongan ong-enganiko mesoka. Indiba miksong- 
chong-motanide onggnikosa. Indake jajaani dongani gimin Eng- 
lish Grammarni bidingo uibegiparangoni mitamde Present Tense 
aro Past Tense ine donon chu -ongaia ine jeraa. 

Phillips Adverb aro Adjectiveni maarang baksana uarangko 
tosusaani gadangrangkoba ona. Punctuation ba Seanio 
Jakkalgipa Chinrangni giminba ua talata. 

Prepositionni kamko Ki tapo indake on a: “Je kata talatgimin 
verb baksa talatgipa kata ba phrase ba clauseni nangrimako 
mesoka, uko Preposition minga*’. Greek katta “prothesis”-ko 
pe skae Latin Ku siko uko ‘praeponere’ ine donskaa aro unonisa 
‘Preposition* katta nakata, jeni ortoara mikkango dona, ‘prae* -ni 
orto mikkango aro ‘ponere* -ni orto dona. Verbni sentenceo 
Nounrang ba gipin kattarang baksa nangrimako mesokgipaan 
Preposition onga. Englisho iarang Prepositionrang onga: at, by, 
in, to, from, with aro uagita. Ia nangrimatgipa kattarangko 
Nounrangna skang, uarangming nangdimatgija sea. 

Grammaro Postpositionba donga. Postposition inon, uni 
talatenggipa kattani ba grammarni gita uming nangrimaniko 
mesokgipani ja mansa kattako ba katta tongko dona. 
Postpositionko Nounni mikkango on ja; 'post* kattani ortoan 
ia-man onga. Englisho ‘nokchipak’ ine sena skode, ‘home’ 
kattana - wards katta tongko on dape 'homewards* ine sea. Iano 
katta tongko ja pang kattana sokchuaia. Sokchugijaba Englisho 
Postpositionko jakkala. Jekai: “What for?*’ inode ‘for* kattara uni 
nangrimani donggipa katta ‘what'-ni ja-mansa rea. “For what?** 
inode, ‘for* mikkango re e Prepositionni kamko ka a. Ia kosako 
on gipani a sel, Achikkuo Postpositionkon Preposition ine 
serongaia.A chikkuo Preposition ine jakkalgipako niode 
dingtanganiko namen nika. Phillipsni Prepositionna on gipa 
Mesokanirangko nina: 

(i) Rama chel ani gimin anga sokjawa. 

(ii) Wachikari sokbaon burung dikronga. 

(iii) Degipa baksa ua mande re baaha. 

Skanggipa sentenceo “Rama cheba** Clauseko gimin katta 
verbming nangrimata. Gnigipa sentenceo nangrimatgipade katta 
tong -q£l. Gittamgipa sentenceo nangrimaniko mesokgipa kattara 
baksa. Skanggipa aro gittamgipa Mesokanirango jakgitelgipa katta 
‘gimin* aro ‘baksa* -ko jakkala. Gnigipa sentenceode -on katta 
tongko sokchuaia. Indiba Mesokani minggittamon nangrimatgipa 
kattako ja*mansa sea. Indake ong on, A chikkuo Preposition 

dongja, Postpositionsa donga ine aganna mana. 

Je ong'oba Achikku Grammarni bidingo uina sikgipanade 
E.G. Phillipsni “A-chik Grammar” Kitap namgipa pangchakani 
onga. Grammarni pilak rokom bakrangkon maivgopa, talatani 
cheema aro sranga. “Outline Grammar of the Garo Language” - 
ona bate, Phillips “A - chik Grammar”-on ning-tubate aro 
che-embate A-chik Kusikko jakkalani aro seani niamrangko on-a. 

5. Clearson Sangmani “Primary Skulni Garo Grammar aro 
Composition (Class III aro IV na)”: 

Clearson Sangma ia ki-tapko 1983 bilsio chappa 
kaatchengaha. “Agansochengani”-o uni aganani gita, Clearson 
Sangma Lower Primary gadango Garo Grammarko skina altuna 
gita, ia Grammar Ki-tapko skigiparangna miksonge seaha. 

Ki tapko Bak 2 dake suala. Skanggipa Bako, Essay seani 
niamrangko kan-dike talate, mingchigni katta bichongrangni 
bidingo essay see mesoka. Ia apsan Bakon, Chiti Seaniko Skiani 
ine katta bichongko ra e, skuloni nokchi re angna bi on, depante 
pagipana chiti seon, skulona re bana man-jani gimin dorgasto 
galon aro ripengtangna chiti seon maidake sena nanga uarangko 
see mesoka. 

Ki-tap segipa Gnigipa Bako Grammarni bidinge sea. Skina 
namna gita seani gimin Lesson ma-ate sean baksa, Ranta 
Kaanirangko on chapa. Skanggipa Lessono, kattarangko jakkale 
sentence rikaniko kan dikbee talata. Ki tap segipa ka-mao on-- 
giparang mangsongako chusokatjani gimin sentencerang ong'ja 
ine sea: 

1. Ianona re-babo. 

2. Re angbo. 

3. Ango gnang. 

Ia minggittaman sentencede ong-aia. Skanggipa aro gnigipara 
Ge etani Sentence aro gittamgipara Janapani Sentence ong-a. 

Paragraph gipino, katta mingsangipa sentencena “Re-babo” 
aro katta minggni donggipa sentencena “Ianona re-babo” ingipa 
sentencerangko Mesokanirang gita on-a. Iana skang janapgipao 

iarang sentencerang ongja ine mesokmano iarangko 
Mesokanirang gita ontaianiara jajaaniko nakatata. 

Lesson 2,0 Subject aro Predicateko talatna, Mesokani 
mingbriko ona. Uarangoni mingsara: 

Namjeo dobok donga. 

Ia sentenceo, Namjeo Subject aro do-bok donga Predicate 
ine on-a. Englisho, “Namje has a goat” ine aganode, Namje Subject 
ong-a. Indiba anching “Namjeo” inon sao ba bano do bok donga 
ukosa mesoka. “Sawa” inanina aganchakgipasa Subject ong-na 
mana. 

Lesson 3-ni katta bichongara “Noun”. Iano janapgipa 
ma-bonga Nounrangara iarang: Proper Noun, Common Noun, 
Collective Noun, Abstract Noun aro Material Noun. Material 
Nounko Common Nounni ningo napatrongaia. Pronounko 
Lesson 4,0 on a. Iano janapgipa Pronounrangara Personal 
Pronoun (anga, naa) , Sing-ani Pronoun (sawa, sani), 
Nangrimatgipa Pronoun (jeo, jechi), Mesokgipa ba Demonstrative 
Pronoun (ia, ua), Maeke Mesokgijagipa ba Indefinite Pronoun 
(saoba, badia), Nangpilgipa ba Reflexive Pronoun( antang) aro 
Mangrakatgipa ba Emphatic Pronoun (an-tangan). Nangrimatgipa 
Pronounna ongipa Mesokanirangde Adverb aro Caseko 
mesokgipasa ong bata. Mangrakatgipa Pronounko ma ekatgija 
Reflexive Pronounming chapatna manaia. 

Lesson 5,0 Verbrangko magni dake, Transitive aro 
Intransitive, talata. Lesson 6,0 somoeko (Time) Mesokgipa 
Adverb, Biapko (place) Mesokgipa Adverb, Baditako (Quantity) 
Mesokgipa Adverb, Rokomko (Manner) Mesokgipa Adverb aro 
Kurachakani ba Jechakani Adverbko Mesokanirang baksa talata. 
Adjectiverangko Lesson 7, 0 talata. Iano ua Gun ba rokomko 
(Quality) Mesokgipa, Baditako (Quantity) Mesokgipa, Chanani 
(Numerical) aro Sing-ani Adjectiverangko talata. 

Lesson 8,0 talatgipa katta bichongara Preposition. 
A-chikkuo Prepositionna bate Postpositionkosa jakkalbata, maina 
A-chikkuo nangrimatgipa katta Nounni ja-mansa re -a. Iano 
on-gipa sentence ge sako nina: 

Ua pagipa baksa re-baa. 

Iano Pronoun “ua” aro “pagipa”-ko nangrimatgipa katta 
baksa Nounni jamansa rea. Uni gimin, baksa kattara 
Postpositionsa ong'a. 

On-sogimin Mesokani minggipinko niskana: 

Chi dalani gimin anga batna manja. 

Ki tap segipa iako janapa: “Chi dal a mongsonggipa clause 
ong~a aro predicateko nangrimatgipa onga”. Iano jajaaniko nika. 
Sentenceo mongsonggipa clausede ‘Anga batna man-ja” ingipasa. 
“Chi dal-a” -de Pangchakgipa ba Dependent Clausesa ong'a. 

Lesson 9,0 Conjunctionko aro Lesson 10,0 Interjectionko 
talata. Punctuationko Lesson 11,0 aro Dalgipa aro Chongipa 
Oikorrangko Lesson 12,0 talata. Ia katta bichongrangde ki tapni 
a bachengachipak ong na nanga, maina bi sarang katta 
jakkalmitingo aro sentence rikmitingo uarangko nanga. 

Bonkamgipa Lessono “Sentence Dakani” ine katta bichong 
on e sentence rikani niamrangko talata. Iano Janapani Sentence, 
Sing ani Sentence, Mol molani Sentence aro Geetani Sentenceko 
talata. Mol-molani Sentenceko Achik Grammaro Ge etani 
Sentenceo napata, ma eke mesokja. Aiao Inmanani Sentenceko 
iano janapja. Sentenceni Ma aoniko Simple ba Ramram 
Sentencekosan janapaia; Mitapgipa aro Donbrina Sentenceko 
janapani gri. 

Clearson Sangma uni Agansochenganio, “la ki'tapko anga 

sket baket seaha Ia ki tapo gualanirang bang naba donga”, 

ine sea. Skigiparangna Achik Grammar Ki'tapko 
nangchongmotenga ine nike ua ia ki'tapko skele seaha; uni 
giminan adita watchanganirangko aro jajaanirangko ia ki’tapo 
nika. 

6. Robbins Burlingni “A Garo Grammar” 

Robbins Burling Ki-taptangni gimin indake agana: “Origin- 
ally written as a by-product of anthropological field work in the 

Garo Hills between October, 1954 and October, 1956”. Burling 

iako Grammar sena miksongchong-mote sing sandie nie sea 
ong'ja. Indiba 1954 bilsini October jaoni 1956 bilsini October 
jaona, chong-motan bilsignina Garo Hillso re-roroe 

Anthropologyni bidingo singsandianiko dakmitingo, 
A chikrangni aganani, katta gamatanirangko knae ragiminkosa 
ua ia Kitapo sea. Ian A chikkuo seaniba ong ja; Englishosa sea. 

Phonetics aro Phonemicsni bidingo janapchenganio Burling 
agana: “Garo can be described as having 21 segmental phonemes, 
5 vowels and 16 consonants. In addition there are important 
features of juncture*’. Burlingni jakkalgipa kattarangni gimin 
masie rachengna. 

(a) Phonetics : Agananio gam anirang (speech sounds), 
uarangni gamaniko maidake ong katata (production), gamaniko 
knaani ba ra chakani (reception), gam anirangko nangdimatani 
(combination), talatani (description), ma mal dakani 
(classification) aro seani chinrangchi mesokani (representation 
by written symbols) , iarangko sulsul name sandie nianiko 
phonetics ine agana. 

(b) Phoneme: Kusik mingsao, aganani gamanirang jerangan 
kattarangko mingsa minggipinoniko dingtangata aro ortokoba 
maekata, uarang mingprakan phoneme ge prak onga. ‘Kam’ aro 
gam’ kattarango, katta a bachengao donggipa consonantni 
ganranirang dingtanga. Katta minggnini gnigipa aro gittamgipa 
gam-anirangde apsansrangaia. ‘k’ aro ‘g’ -ni dingtange gam*anichisa 
orto dingtanganiko ra baa; indake ‘k’ aro ‘g’ phoneme ge*gni ong a. 
Cha’ aro ‘chi’ kattarango ‘a’ aro T vowelrangni gam ani 
dingtanggrikani gimin, “cha” aro “chi” kattarang orto 
dingtanggrika. Kattarango orto dingtanganiko ra baani gimin, ‘a’ 
aro ‘i’ phoneme -rang ong a. 

(iii) Phonemics: Ku sik mingsani phonemerangko name 
sandie niani aro tik ka aniko Phonemics ine agana. 

(iv) Juncture: Agananio gam ani mingsani minggipin dake 
gam-angskaaniko aro gam-angskaani bewalko “Juncture” ine 
agana. Jekai: ‘b’ -ko rake balwa wate gam atode ‘p’-ni gam ani 
ongangskaa. 

Burlingni janapgipa kosako on gipa kattarang Ku-sikni 
bidingo sandie nianio jakkalgipa kattarangsa. Iarangna agreba, 
ua Morphology ba katta rikani bewal aro Syntax ba kattarangko 
bang e jakkaldimani ba sentence rikani bewalni giminba aditan 
talata. 

Jakkalgipa kattarang aro segimin bakrangko nie, Burlingni 
Grammar Ki'tapara Grammarni niamrangni giminde, uni 
janapsoani gitan, ongbreja ine nika. Ia Kitap Achikkuo aganani 
gamanirangko sandie niani bidingo ong'bata. Ia Ki'tap school 
aro collegeni gadangrango ranade chudugaa. Indiba English 
Honours/ Major poraigiparangna aro Universityo Linguistics 
ra giparangna aro Ku sikni bidingo sandirikkitgiparangnade 
cholibegipa ong'skagen. 

7. Robbins Burlingni “The Language of the Modhupur Mandi 
(GARO) Vol. I : Grammar” 

Burlingni ia Ki'tap 2004 bilsio nakata. Ki-tapni a-palni 
Kruanio indake sea: “This book is by far the most complete des- 
cription of the Garo Language ever published. Its focus is on the 
dialect of Garo that is spoken in Bangladesh and that is called 
‘Mandi’ by its speakers. All dialects of Garo are mutually 
intelligible, however, and most of what is described here is true 
of the dialects spoken in the Garo Hills as well. Where the dialects 
differ, Burling explains what these differences are. The book 
describes all aspects of the pronunciation and grammar of the 
language”. Englisho seani gita, ia Ki'tapko Bangladesho agangipa 
A-chikku Mandi ingipao gachate sea. Dingtang dingtang bipek 
A'chikkuko agangiparang ma-sigriktokaia aro ia Ki'tapo 
talatgipaan gipin kubipekrangnaba apsan ongaia ine iano janapa. 

Ma-sisretani nakatjana gita, Burling bipek Ku'sikrangko 
man-gope, sena jakkalgipa ku-sikko ‘Garo” ine ia Ki'tapo on-a; 
uni sandienggipa Ku-sikko ‘Mandi’ aro a'brini A-chikrangni, 
chongmotan Garo Hillsni A-chikrangni agangipako A-chik’ ine 
ua talata. Mandi aro A-chikara Garoni ku-bipekrang ine, ua 
ma ekgrikate jakkala. 

Ia Ki'tapko dolgittamna cholina gita sea ine ua agana: Ling- 
uistics-ni scholarrangna, chong motan Ku-sikni bidingo name 
ning-tue sandie nigipa aro uibegiparangna; A-chikkuko Gnigipa 
Ku-sik dake aganna skie ra-na sikgiparangna / nangnikgiparangna; 
A-chik ong-gijagipa a-palni mande jemangan A-chikkuko maidake 
talata uko uina sikai. A-chikrang an tangtangnan. Ia dolgittam 
uni Ki-tapko maidake jakkalo bang-bata namgniko man-gen aro 
an'tangni uina nangnikgipako badia bako altue nikgen, ukoba 
Burling talatchenga. 

Ia Ki'tapko bak 14 dake suala. Skanggipa Bak “The Lang- 
uage and the People” (Ku-sik aro Manderang) ingipao Burlingni 
aganani gita, Bangladesho sak laksana bate, Achikrang donga 
jemangan antangtangko ‘Mandirang’ aro Ku’siktangko ‘Mandi’ 
mingna namnikbata. Uamang A'beng Ku-sikko agana aro 
uamangni agangipara Saliram Garo Hillso agangipa A'beng 
Kusikming melianga ine uamang ma*sia. Garo Hillsni, abrio 
donggiparangni agangipakosa Bangladeshni A chikrang ‘A'chik’ 
Ku-sik ine ra-a. Achikkuni ku-bipekrangni gimin aganmitingo, 
Atong aro Ruga Ku-sikrang gimaangroroengaha ine Burling agana. 
Atong aro Ruga Ku-sikrang Koch aro Rabha Ku'sikrangming 
meliangbata ine-agane, Burling ia Ku-sik minggniko ‘Koch’ 
Ku-sikni bipekrang ine janapa. 

Segmental Phonology Bak 2,0 nakata. Segment inode 
maikoba bakrang dake sualaoni baksako miksonga. Phonologyni 
ortoara ku-sik mingsao gam anirangni bewal. Ia Bako Burling Garo 
Ku-sikni ‘Mandi’ aro A chik ku-bipekrangni mongsonggipa 
gam-atani-rokomko talata. Ia kubipek minggnian apsanangaiani 
gimin mingsa talatanian chu ongaia ine kitap segipa agana. 

Gittamgipa Bako, Syllable Transition ba katta tong 
dakmitingo, badiaba consonantara resogipa tongni 
bon kamgipama ba uni ja mangipa tongni skanggipama, iani 
bidingo jajaaniko Burling talata. Uni on gipa Mesokani mingsara 
‘chona’. 


cho-na mi ba maikoba cho-na 

chon-a dalja 

S-clusters ba ‘s’ baksa gipin oikorrang dongchapgipa 
tokrangni gimin janape, ia tokrango vowel dongoba, uarangko 
gam-atjanaba donga ine Burling agana. Indake ua “skjok”, “skbo” 
ine on - a, jerangkon A chikkuo ‘sikjok’ aro ‘sikbo’ ine sea. 
A-chikkuo ‘s’ aro ‘k’-ko sedimna ga-akode, uni ja-mano vowel 
mingsade dongtelaia; jekai: skia, sko. Word stress ba kattako 
ga-jete aganani, sentence Intonation ba sentenceko sul sale 
aganani giminba ua ia Bako man-chapata. 

Bak 4-ni katta bichongara “Morphophonemics And 
Variation”. Iano orto donggipa gam-ani toksana ondapgiparangni 

gimin talata. Mesokna ongiparanga: Ongenganiko mesokna 
‘-eng’ ; katta tongko mingtaipilani, jekai ‘chrapchrap’. Bangladesho 
agangipa Mandi Kusikni kubipekrangko ma-sigriktokaia, indiba 
uarang apsansrangaia ine agannade manja ine kitap segipa 
agana. Ua Bengali aro English Ku sikrangni Mandi Ku sikni kosako 
bilmanani giminba sandie nia. 

“Core Grammar: An Overview” ine japang katta one ua 
Bak 5,0 Ja pang Grammarko Nigopaniko daka. Mandi Ku*sikni 
Grammarko talatchengani aro iani ja mangipa Bakrangna dilani 
gita ia Bakko sea ine Burling agana. “Angni pi sa noko cha jainga” 
ingipa sentenceko rae, ua sentenceni bakrangko, grammarni gita 
nangchapgipa bakrangko talata. 

Bak 6,0 Burling Verbrangni gimin talatmitingo, ‘verb base’, 
‘verb stem’ aro ‘verb’-ni dingtanggrikaniko ma sie ra chongmotna 
nanga ine agana. Garo ku sikara ‘verby language’, chongmotan 
gipin Ku'sikrango jakkalgipa Noun, Adjective ba uagita gipin 
Kattani Ma arangni palo, Garo Ku sikode bang akon Verbchin 
choliatna man aia ine ua agana aro ian aditan kakket ong a ine 
an ching nika. 

Bak 7-ni Katta bichongara “Optional Verb Affixes” ba 
Verbrango Adverbni kamko ka*na On dapgiparang ba 
Sikjotgiparang. 

Nounrangni gimin talataniko Bak 8,0 ona. Noun Phrase, 
Compound Nounrangko ong atani bewal, Ka-ta Jik-se ( Katta 
Jikse), Banggipa Chanani (Plural) aro Caseni rokomko mesokgipa 
chinrangko (Case Markers ) ia Bako che emen talata. 

Bak 9,0 ‘Nominals’ ine Katta Bichong on e. Burling 
Demonstrativerang (ia, ua) , Pronounrang (anga, na a), Sing anio 
Jakkalgipa Kattarang (Mandio : sa?, moa?) , Modifying Verbrang 
ba Talatani kattarangko Verbon man chapatgiparang, 
Postpositionrang aro Bengalioniko rasrogimin Caseko Mesokgipa 
chinrang aro Postpositionrangko talata. Iarango, gimiko ong-jaoba, 
aditan Nounrangni gun-bewalrang donga ine Burling agana. 
Postpositionrangni bidingo ua che emen talata. Mandi Ku sikni 
Postpositionrang gipin Ku sikrangni Prepositionrang aro 
Postpositionrang gitan, apsan kamkon orto apsanange chu sokata 
ine ki tap segipa janapa. ‘Ki sango’ , ‘janggilo’, ‘ja mano’ aro uagita 

kattarangko rae ua Mandio Postpositionko jakkalaniko mesoka. 
Nominative, Genitive, Dative aro Locative Caserangni ja-mantap 
jakkalgipa Postpositionrangkoba ua Mesokanirangko one talata. 

Kuagananio Bengali Ku'sikan Mandi Ku-sikni kosako 
bilmanama ba Mandi Kusikan Bengali Ku-sikni kosako 
bilmanama basakobade jajapila ineba kitap segipa janapa. Mandi 
Kusikni kosako Bengali Ku-sikni bilmananio 

Onjotdapgiparangko/ Sokchugiparangko aro Postpositionrangko 
ra gatanio aro katta jakkaldimanio bang-en nika ine ua agana. 
Kitapo on gipa Mesokanirangoni mitamranga iarang: 

age -skang 

pore -jaman 

Jakkaldimaniko mesokna on gipako niskana: 
choi-mas-na skang 

la Mesokanio choi-mas kattade Bengali, indiba Dative 
Caseko mesokgipa ‘-na’ chinde aro Postposition ‘skang’-de Mandi 
ku siksa. Mandi Ku siko, ‘donggija’-na ‘gri’ ine jakkalgipa kattako 
gualange chasong gitalni manderangde ‘sara’ (Bengali) kattakosa 
jakkalbattokenga ine Burling agana. 

Numeralrangni bidingo segipa Bak 10,0 Burling Numeralrang 
(Chananirang) aro Numeral Classifiers ba mai rokomko chanenga 
uko Talatjolgiparangko che emen on a. Uni janapgipa mitam 
Mesokaniranga : 

(a) meng-gong mang-gin-i two cats 

one person 
two thieves 
one piece of string 

two houses 
A-rhik 
sak- 
ge- 


man-de sak-sa 
chau--kok ak-gin-i 
do-ri ding-sa 
nok ge-gin-i 1 

*nok kan-gin-i J 
(b) Mandi 
ak- 
kan- 

Chananirangni bidingo agane, Modhupurni mande 
gitchamrangba chikkingprako changija, kolgrikprako chane, 
kolisa/ kolchangsa ine jakkalachim ineba Burling janapa. 

Bak 11,0 Burling “Minor Parts of Speech” ba Mongsongani 
Komikalgipa Kattarangni Ma arangko talata. Uarangara: 
Adverbrang, Locative Words (Somoeko/ Biapko Mesokjolgipa 
Kattarang), Gi-type Adjectiverang (gi-, gip- aro git- Katta 
Tongrangchi A bachenggipa Adjectiverang), Indefinite -“ba” 
Words (Tik Uisranggijagipa -“ba” Donggipa Kattarang), Courtesy 
Words (Mande Ra*e ba An-tangko Onate Agananirang), 
Interjections (Aiao Inmanani), Conjunctions and Relatives 
(Nangdimatgipa Kattarang), Reduplication (Mingtaiani), Echoes 
and Anticipation (Gamchakpilani aro Kattani Skanggipa Tongko 
Mingtaie Una ‘-de’ Katta Tongko On dapani). Iarang baksana 
Defective Nouns ba Tik Ong'bregijagipa Nounrangkoba 
manchapata. 

Burlingni Adverbrangni bidingo seani gita, Adverbrangoni 
bang'bataan Verbrangoni ong katgiparang ong a aro bimangoba 
ortooba Verbrangming nangchapbea. Adverbrango sokchuaniranf 
dongrongja aro uarang Clauseo donggipa Verbna skang re a 
Iarangni ja-mano BurUngni talatgiparanga: -e katta tongo bon-gipt 
(Adverbs in -e), jekai: dra-e; katta tongko ramram mingtaipilgipt 
(Simple Reduplication), jekai: jring-jring; bon-kamgipa katta 
tongko mingtaipilgipa (Final Syllable Reduplication), jekai: sim- 
dim-dim; katta tongko matchotgija mingtaipilgipa (Incomplete 
Syllable Reduplication), jekai: rin-ek sin-ek; gnigipa aro brigipa 
katta tong jorarang (Second and Fourth Syllable Pairs), jekai: 
ding-dang ga-dang. Manderangni agananirangko knatime, 
Adverbrangko banaidapdapna man aia ine Burling bebera a. 

Garo Ku'siko Locative Words ba somoeko/ biapko 
mesokjolgipa ‘-o’ katta tongo bon gipa kattarang bang'beani 
gimin, ‘-o’ -ko kattani bak chong - mot gita daknikpila, indiba uko 
Kattani Maa mingsa dake ranade manja ine ki’tap segipa agana. 

Defective Nouns: Badiaba kattarango Nounni gun- 
bewalrang donga, indiba Nounrangko jakkala gita uarangko gimik 
obostaode jakgitele jakkalna man jani gimin Burling uarangko 
Defective Nouns ba Tik Ong'bregijagipa Nounrang ine minga. 
Iako talatna uni on-gipa Mesokanirangko (Mandio) ka-mao adita 

on - a: 

(i) Gimik-ko manjani gimin, aroba chanchina nangkunoa. 

(ii) Mitam -kode nikna man jainga. 

(iii) Dingtang -ko cha bo. 

(iv) Saksa alaksi ong a. 

(v) Ua barini paksa -o nok donga. 

(vi) Walgimiko okkisa -ba chuna manjaming. 

(vii) Kakket-rangko kinaa. 

Iarangna agreba, ‘rikkit’, ‘damsan’, ‘gipin’ aro ‘pakma’ 
kattarangko janapa, indiba Mesokanirango uarang Nounni kamko 
kaja. 

Gi-type Adjectives ba ‘gi’-chi a-bachenggipa Adjectiverangko 
talatmitingo Burling, Mandio Intransitive Verb ge sni donga, 
jerangan gipin Intransitive Verbrang gita onggija, Englishni 
Adjectiverang gita dakbata, ine agana. Uarangni orto Adjective 
gita ong-a aro uarang ‘gi-’ , ‘gip-’ ba ‘git-’ katta tongrangchi 
abachenga ine ua talata. Ia mingsni kattarangara: gip-bok (white), 
gi-sim (black), git-chak (red), git-ting (raw, unripe), git-tang (living, 
fresh), git-dal (new), git-cham (old). Iano ua ‘le-ka gi-sim’ aro ‘le- 
ka gisim-a’ -ko dingtangatbreja gita nika. Indiba A-chikkuo ‘gisim’ 
-ko talatgipa katta aro ‘gisima’-ko verb gita ra a. 

Indefinite ‘-ba’ words, chong-motan Tik Uisranggijagipa 
ba’ Donggipa Kattarangni bidingo, Mandio aro paroni 
ku bipekrango ‘-ba’ katta tongko sokchua donggipa kattarang 
bang a ine ki tap segipa agana. Ia kattarangoni bang batakon 
sing-ani kattana ba talatdapani dongjolgipa chananina sokchua 
ine ua agandapa. Iako talatna uni on'gipa Mesokanirangoni 
mitamara: 

(i) Mamingko-ba nikja. 

(ii) Bano-ba poisa dongaming. 

(iii) Salsa-ba re baja. 

(iv) Mijenko anga rang-sa-ba grongkuja. 

(v) Saksa -ba ibakuja. 

Courtesy Expressions ba Mande Ra-e/ An tangko Onate 
Agananirangni bidingo Burling, Mandio mande ra e ba mande 
ra-gija agananirang donga ine janapa. English Ku-sikni aro apaloni 
re bae torom skiprakgiparangni bilmananichi, Enghsho mande 
ra-e mesokna jakkalgipa kattarang Mandioba ja napaha ine 
Burling nika . Iandakgipa kattaranga: ka -sa-pa-e, ke-ma ka--bo, 
mit-tel-a, sal-nam, wal-nam. Mande ra-aniko mesokna 
kattarangko jakkalani pal, sko bamaniko, an tangtangko 
changrobate bil bate mesokgija be-en gome, be-enni bakrangchian 
mande ra aniko mesoka ine ua janapa. Bigil gipokrang mande 
jinmao betbetgija jrip donganiko ong’nikja; Mandirangde jrip 
donganio maming gualaniko nikja. Indiba uamang grongani ba 
watgrikani somoeode kusik ontelaia ine ua agandapa. 

Interjections ba Aiao Inmanani Kattarangni bidingo 
janapmitingo Burling, a gipinni manderango gitan Garorangoba 
sentenceni bakrang dake agangija, mingsan dake jakkalaigipa 
kattarang donga ine agana. Ia kattarangoni mitamara Ku siko 
gamatani bewalming melioba, sentenceo katta sulsul donani 
bewalmingde nangrimani gri aro uarangko ‘kattarang’ ine 
mingnaba man-dika ine ua agana. Ka-mao on gipa 
Mesokanirangoni mitamko Garo ku-bipekrang gimikon jakkala, 
mitamkode Mandiosan jakkalaia: ai-au, da -nang, at-cha, ki-ja- 
ni, bap-a-ri-bap, ba-ba, o-ba-ba, ha, iis, isi aro ai-a. 
Chanchimitingo katta man-ningjae jajamitingo jakkalgiparanga: 
ma -bai, mai-ba, ma - -ki, ma-bi-ko, na-bi-ko. 


Burlingni aganani gita, Answers to Yes-No Questions ba 
Ong ama Ong jako Sing anirangna Aganchakanirangba katta 
mingsangipa ong na man aia, jerangkon, sentenceko ong atgipa 
kattarangming napchapatgija sentenceni a palo donna man a. 
A chikku ‘oe’-ni palo Mandio jakkalgiparanga : ha*-we, a- we, we, 
a -we, ha -wi, ho*-we, hu-e-ro, ho aro te. English katta ‘no’-na 
A'chikkuo tiktak katta dongja, sing anio jakkalgipa verbna ‘-ja’ 
katta tongko on dapesa jakkala ine agananiba kakket ong a. 
Onsogimin Mesokani mingsako nina: 

Sing ani : Mandi dong-a-ma? 

Aganchakani : Dong-ja. 

Garo Hillso A chikrang English katta ‘no’-na ‘inghing’ 
kattakoba jakkala. Conjunctions and Relatives, chong’motan, 
Nangdimatgipa Kattarang ingipa katta Bichongni a-bachengao 
Burling agana: Garo ku 'bipekrango kattarangko, phraserangko, 
clauserangko aro sentencerangko nangrimatani cholrang bang-a. 
Jakgitelgipa kattarangko jakkalgijamangba nangrimataniko dakna 
manaia. Nangrimatani griba ‘mi bijak’, ‘jik-se’ ine jakkala ine ua 
agana. Uni on-gipa sentencerangoni mitamara: 

(i) Bigil gipokkoba bigil gisimkoba grongnoa. 

(ii) Anga chini ar (Bengali) holdiko brejok. 

(iii) Aro chu ringnoa. 

(iv) Anga mi chajokming, indiba aro cha-na nangnoa. 

Clausal links ba Clauserangko nangrimatgiparangni bidingo 
Burling, uarangko kan dikgipa sentence gegniko nangrimate 
ro'gipa sentenceko ongatama ba sentence gitalko mesoke 
onchenggipasama tik ka na neng nikaniko janapa. Mitam 
Mesokanirang: uniko, iniko, uniko, iniko, unikuno, u-nikuno, 
inikuno aro inditan. 

Reduplicationni ba Mingtaipilani ning o dongiparanga: 
Plurality (Bang ako Mesokgipa), Distributive Sense (Sualaniko 
Mesokjolgipa), Continuing or Repetitive Sense (Ong-engkuaniko 
ba Ong-taitaianiko Mesokjolgipa) aro Other Partial Reduplication 
(Gipin Matchotgija Mingtaipilani). 

Plurality ba Bang-ako mesokna mingtaipilanina on-gipa 
Mesokaniranga : 

(i) Sa-sa re--ang-no-a? 

(ii) Ba-gip-a ba-gip-a man-de-ba dongja. 

(iii) Sa-ming sa-ming re -ang-no-a? 

(iv) Chon-a-chon-a ron--bo. 

Distributive Sense ba Sualaniko Mesokjolgipana on-gipa 
Mesokanirangoni mitamara: 

(i) Rong-bri-bri cha a -a-ming. 

(ii) Pak-sa-pak-sa-ko chok-bo. 

(iii) Kan-sa-kan-sa-ko ron bo. 

Continuing or Repetitive Sense ba Ongengkuaniko ba 
Ong'taitaianiko Mesokjolgipana on gipa Mesokaniranga: 

sim-sim-a (grow dark) 

tim-tim-a (rumble) 

hil a -hil a -a (rumble) 

rip-rip-a (rain a few drops) 

dim-dim-a (burn vigorously) 

Other Partial Reduplication ba Gipin Matchotgija 
Mingtaipilani bidingo, mitam Garo kattarang, kattani ba phraseni 
bakrangko mingtaipila aro iaranga mingtaipilani aro ganrchakani 
bewalko Kusikna ona ine Burling agana. Uni on a gipa 
Mesokaniranga: beng-beng-ka-ri, gu-ang-dom-dom-pa, harong- 
rong. 

Echoes and Anticipation, chong motan Gam chakpilani aro 
Sengsamsoani bidingo Burling indake agana: Mandirang 
batanggimin gam anirangko gam chakpilgipa ba rebagni 
ganranirangko sengsamsogipa katta tongrangko on-dape, katta 
mingsakoan bakroata. Ia agangipani aganani gun-bewal ong a 
aro agananiko knatobatata baksana mongsongbatata ine 
Mandirang ra a a. 

Sengsamsoaniko Mesokgiparanga kattarangna skang re a a aro 
uarangara:-de, -ba, -in, an-. On a sogimin Mesokaniranga: 

-de re a -de-re a -ang-a 

-ba re a -ba-re a -ang-ja 

-in re • -in-re a -ba-ja-ing-a 

an- an-a-sorig-ja 

Gamchakpilaniko mesokgiparang chugimik kattarang gita 
dakbata aro uarang kattarangni bon achipaksa dongronga. 

Burlingni janapgipa indakgipa Mandi kattarangoni mitamara: 


pu-kurtukur (water tank) 

pul tul (flowers) 

me-chik te*-chik (women) 

gam-u tam-u (work) 

al-si-a mal-si-a (lazy) 

dong-ru-rak dong-su-sak (restless) 


Burling Ki tapni Bak 12,0 Complex Noun Phraserangni ba 
Donbringipa Noun Phraserangni gimin talata. Garo kattarangko 
chonchongipa bakrangko nangrimrimate rika aro Kugipinrango 
adita kattarangko nangrimate sena nangoba, Garoode bakrangko 
nangrimrimate sentenceo katta banggija jakkalna altuaia ine 
Burling agana. Garoo Verbrangko Noun dakatani ba noun phraseo 
napchapatani cholrang bang' a ine ua agana. 

Nominalised Verbs as Clause Constituents ba Noun 
Dakatgimin Verbrangko Clauseni Bakrang gita jakkalani bidingo 
Burling in dine agana: ‘-a’ ba ‘-gipa’ -ko on-dape Verbrangko 
Nounrang dakatani ja'mano, uarangko ramram Nounrang gita 
jakkalna man aijok; jekai: subject gita, object gita, locativeni 
chinko on e aroba Verbming nangrimaniko mesokna gita Caseni 
chinrangko sokchue jakkalna man'aijok. 

‘a’ aro ‘-gipa’ -ko on e Nounni kamko ka-atgiparangna ia 
Mesokanirangko on a: 

Nominative Caseo jakkalani: 

‘a’ Ra-sot-gip-a-ko nik-a-ming. 

‘-gipa’ Mi cha-gip-a chi ring-ing-jok. 

Accusative Caseo jakkalani: 

‘-a-ko’ Bi-ni a-gan-a-ko da--a be-be-ra*-bo. 

Dative Caseo jakkalani: 

‘-ana’ Bi-ni dok-a-na ang-a ga-ak-a. 

Genitive Caseo jakkalani: 

‘-ani’ Cha -a-ni ji-nis ong-ja. 

‘-agipani’ Katgipani cholako katgipana ronbo. 

Locative Caseo jakkalani: 

‘ao’ Angni chi ringao da a ringa. 

Relative Clauserangni gimin janape Burling agana: Relative 
Clause-ara sentenceko noun phrase dakatna man' a. Sentenceoni 
ongkatgipa noun phrase, gipin ro gipa sentenceni bak ongskaa. 
Relative Clause verbko, nounko talatgipa katta ong atskana 
mama. Garoo talatgipa kattarang bangbataan verbonisa ongkata. 
Jekai: 


simbraa (Verb) simbragipa (talatgipa) 


Locative Nominalizers ba Locativeko Mesokgiparangko 
jakkale Verbrangko Nounrang gita jakkalaniko ia sentencerangchi 
Burling mesoka: 

‘-o’ Bini doko anga gaaka. 

‘-joko’ Bini sokbajoko anga katnoa. 

‘-jokono’ Waljoko-no anga do gako chipatnoa. 


‘-najoko’ 


Angni re angnajoko na a re-babo. 


13-gipa Bako Burling Subordination Katta Bichongni ningo, 
Word Order (Kattarangko Sulsul Donani), Clause Coherence: Final 
Noun Suffixes (Clauseko Srangatani: Bon kamao Nounna 
Sokchuanirang) , Conjoined and Subordinate Clauses 
(Nangdimatgipa aro Pangchakgipa Clauserang) , Homophony of 
-de, -ba, aro -sa/ha (-de, -ba aro -sa/ha -ni Apsan Ganrani 
Oongani), Equational Sentence-rangko (Apsangrikgipa 
Sentencerang) talata. 

Ia Bako Burling, ro-kala sentencerangko ongatna 
clauserangko nangdimataniko talata. 

Word Order ba Kattako Sulsul Donaniko talatmitingo. Order 

of Constituents in Main Clauses ba Ja*pang Clauserango 
Bakrangko/ Kattarangko Sulsul Donani gimin talata. Iano ua ‘pro- 
drop kattako jakkala. ‘pro-drop* kattara indakgipa Kusikko talata 
jeon skode subjectko, mongsongbate pronoun subjectko, 
clauseoniko ra'gala ba watchanga. Garoba indakgipa Ku'sik ong*a 
ine Burling agana. Garoode subjectrangko, nounrang, pronounrang 
ba noun phraserangba ong*chong, sentencerango donna 
nanganian dongjani gimin ra*galani ba watchanganian dongpilja 
ine Burling agana. Bang* a Garo sentencerangon Verbna agre gipin 
Kattani Ma ade gri ine ua agana. 

Clauseo Verbna skang kattarangko jakgitele donna man aia 
ine Mandirang aganoba, sulsul donanikode nangaia ine kitap 
segipa agana. Subjectrang aro Objectrang Verbrangna skang 
dongronga ine ua agana. Iarangko cheeme sandinade atchikape 
Garoko agangipasa man aigen ine ua ku*chaka. 

Order of Constituents in Noun Phrases ba Noun Phraserango 
Bakrangko /Kattarangko Sulsul Donani bidingo Burling indine 
agana: Verbrangna skang re gipa subjectrang, objectrang, 
locativerang aro gipin bakrangara Noun Phraserang ong*a. Noun 
Phraseara pronoun gesaba ba adita kattarangba ongna manaia. 
Noun Phraseo bakrangko donania sentenceo donanina bate 
olgrokbata; ramram sentencerangomangba Verb-kode nangtelaia, 
indiba Noun Phraseo dongchongmotna nanga indakede ongja. 

Clause Coherence: Final Noun Suffixes ba Clauseni 
Srangani:Bon kamao Nounna sokchuanirang-ko talatna ua ‘-ba* 
aro ‘-de* sokchuanirangko ra a, maina iarang orto dingtanganiko 
mesoka. “Biaba sokjok” inode “sakgipinba sokjok** ine miksonga. 
“Biade sokjok** inode “sakgipinde sokkuja*’ ine mangsonga. ‘-ha* 
aro ‘-sa’ sokchuanirangde gam anisa dingtangaia ine ua agana. 

Conjoined and Subordinate Clauses ba Nangdimatgipa aro 
Pangchakgipa Clauserangni gimin agane, Burling, Garoo clause 
ge-gni ba una batako sentence dakani cholrang bang a aro ia 
cholrangko jakkale Donbrina Sentencerangko rikna mama ine 
agana. Ua ia cholrangchi ka*mao on*a gita sentencerangko 
mesoka: 

(a) Unmarked Clause Coupling ba Clauseko 

Nangdimatgipako jakkalgija: 

Sa-sa re--ba-a ang-a har-ja. 

(b) ‘-e’, ‘-eming’, ‘-emina’-ko jakkale”: 

(i) A ba game cha'a. 

(ii) Bange jomeming, ia mande maame chuinga. 

(iii) Srisri ratemina chajok. 

(c) ‘Dake’-ko jakkalgipa Adverbrang: 

Ran totok dake jaba songbo. 

(d) ‘ine’-ko jakkale: 

Bia sokbakuja ine anga chanchia. 

(e) Infinitive ‘-na’-ko jakkale: 

Biade bol gaduna sapa. 

‘-kan’, ka-na’-ko jakkalgipa Pangchakgipa Clausena ongipa 
Mesokani mingsara: 

Pi sako mi cha-kana (ine) magipa agana. 

Postpositionko jakkalgipa Fbngchakgipa Clausena on gipa 
Mesokani mingsako niskana: 

Anga, re angani gimin, cha na man ja. 

‘-o’, ‘-ode’, ‘-oba’, ‘-osa f ‘-oha’-ko jakkalanina Mesokanirang: 

(i) Cha-tojaode da cha-abo. 

(ii) Anga mi cha*oba okkriinga. 

(iii) Bia rbaosa grongnoa. 

Homophony ba apsan dake gam*gipa ‘-de’, ‘-ba’ aro ‘-sa/ha’- 
na ongipa Mesokanirangoni mitamara: 

Na-a bilangoba, anga grapjanoa. 

Bini bilangosa grapnoa. 

Equational Sentences ba Apsangrikgipa Sentencerangnaba 
ka mao on‘a gita adita Mesokanirangko nikna mama: jekai: 

Na-a Kohima; anga Raben. 

Bak 14,0 chong'motan bonkamgipa Bako, Restructuring ba 
Sentenceni Bakrangko Rajujagrike Dontaiani ingipa katta 
bichongni ningo iarangko chanchirima: Relative-Correlative 
Construction: ‘je’ aro ‘ba’ (‘je’ aro ‘ba’-ko Nangrimatgipa gita 
Jakkalani); Balanced Questions (Tik Onggipa Sing-anirang) ; ‘da’ 
Construction (‘da’-ko Jakkale Sentence Rikani) ; Passive (Daka- 
Ka ako Man gipako Mesokani); Comparative with ‘-kal’, ‘-bat’ 
(‘-kal’ aro ‘-bat’-ko Jakkale Tosusaani); Postposed Noun Phrases 
(Noun Phraserangko Jaman Donskaani); Postposed Subordinate 
Clauses (Pangchakgipa Clauserangko Ja man Donskaani) aro 
Subject Fronting (Ja-pang Clauseni Subjectko Sentenceni 
A-bachengao Donskaani). 

‘je’ aro ‘ba-’ ko Clauserangko nangdimatna jakkalani bidingo. 
Burling iandakgipa sentenceko rikanina Pronoun ge gni nanga 
ine agana, indiba Axhikkuo an-ching Noun ge-sa Pronoun 
ge-sakoba jakkalaia. 

Relative Pronoun aro Correlative Pronounko jakkaldimaniko 
Bengalioniko ra sroakon ine Burling chanchichipa. Ua 
mingantikon che eme talata, indiba iano bang'gija 
Mesokanirangkosan niaina: 

‘je’ : (i) Anga je rama gita i*anga, ua rama gitan ibanoa. 

(ii) Je mande cha-aming, ua mandein ringaming. 

‘ba’ : (i) Bako anga am a, uko bia ra-bainga. 

(ii) Anga batcha i-angaming, uacha saksa 
mandeba dongjaming. 

Kattarangko rajujagrikani bidingo, ‘Jasenni pisako chikgipa 
achak” ingipako katta ra jujae, “je achak Jasenni pi sako 
chikaming” ine seskana man’a ine Burling mesoka. 

Balanced Questions ba Tik Ong grikgipa Sing anirangko 
talntmiting n, Garoo singani rokomrang/ cholrang bang-a ine ki-tap 
segipa agana . ftrakani Sentenceko katta sulsul donaniko jujaatgija 

Garoo sul salachi Singani Sentence dakna manaia ine ua agana. 
Tik Onggrikgipa Singanirango, ‘positive verb’ aro ‘negative verb’, 
verb ge'gniko sepanggrike jakkala aro sul salani bewalchi 
nangdimatako man a ine ua agana. Mesokaniara: 

Bia re-banoama re-bajanoama? 

‘da - ’- Construction ba ‘da - ’-ko jakkale sentence rikanina 
on - gipa Mesokanirangara: 

(i) Ring da - ring, bia onarijok. 

[Whether (we) drink or not , he just gave (it).] 

(ii) Tangka man da man anga iangnoa. 

(Whether I get money or not, I will go.) 

A - chikrangni sena-poraina jakkalgipa A chik Ku sikoba 
indonga sentencerangko rika, indiba “ringeng ringjaeng” inesa 
segenchim. 

Passive ba Daka-Kaako Mesokgipa: Burlingni chanchianio, 
Passiveko Mandio aro Garoni gipin ku bipekrangoba niksengja. 

Active : Cha ukokko polis dokaming. 

Passive : Cha ukok polischa doka man - e cha aming. 

An chingni jakkalenggipa Achikkuo Passive sentence 
rikanide komibea ine anchingba uia. 

Comparative with ‘-kal’, ‘-bat’ ba ‘-kal’ aro ‘-bat’ -ko Jakkale 
Tosusaani: Napsikgipa Adverbrangoni ‘-kal’-ko Mandio aro ‘-bat’- 
ko A chikkuo jakkalrongbata ine Burling agana. Mesokanirangoni 
mitamara: 

(i) Anga nang - na bate dal kala. 

(ii) Jongadarangni sa dakbata? 

Postposed Noun Phrases ba Ja - man Oongipa Noun 
Phraserangni bidingo Burling, Verbrangko jaman donrongoba, 
basakobade Noun Phraserangko, basakobade Pronounko Verbni 
ja man donskaa aro Verbni ja - man donggipa Pronounna ‘-de’ katta 
tongko sokchua ine agana. Iana Mesokaniranga: 

(i) Mua dakinga, naa? 

(ii) Chakuja, angade. 

(iii) Noko kam rinrna mana, anga saksan. 

Postposed Subordinate Clauses ba Ja*man Dongipa 
Pangchakgipa Clauserang: A’chikkuo Pangchakgipa Clauserangko 
Ja*pang Clauserangna skang seronga, indiba uarangko ja*manba 
sena man # aia ine iano janapa. Ia chol-bewalna on*gipa 
Mesokaniranga: 

(a) Imperative ‘-kan’: 

Raben Bilasiniko hita, bini chatchina 

chako ronkan. 

(b) Subordinating Conjunction ‘ine’: 

Anga biko ka chaa, bia angni chitiko galetjok ine. 

(c) Postposition: 

Bia sijok, angni re angani ja mano. 

(d) ‘-ode' -ko Jakkalani: 

Bisong reangjanoaming, anga re angode. 

(e) < -e-min-a , -ko jakkalani: 

Rom-na re angaming, mi cha emina. 

Iandakgipa sentencerangko an ching A chikrang sena- 
poraina jakkalrongja, ramram golpoanirangosa, uaba saobarang- 
san jakkalaia. 

Subject Fronting ba Ja*pang Clauseni subjectkosa 
sechenganiko talatmitingo, Garo Clauserang ge sa ge gipino 
napchipgrikani pal ge’sani ja*mano ge*sa dakesa re’a, indiba 
Ja pang Clauseni subjectko sechengnaba man*aia ine Burling 
agana. Iana Mesokaniranga: 

(i) Anga na a gong jaoba watetnoa. 

(Na*a gong*jaoba anga watetnoa.) 

(ii) Anga bini sawiako kinana hamchakjajok. 

Skanggipa sentenceo, Ja'pang Clauseni subject ‘Anga’-kosa 
sentenceo sechenga. Gnigipa sentenceode jajaani donga, maina 
'Anga’-na agre niksenggipa subject gipin uno dongja. 

Rob bins Burlingni Grammar seaniko, ia angni seanio aditan 
cheeme niaha. Abachengo janapsoa gitan Garo Grammarni 
bidingo seanirangonide uni seanian cheembatgipa, 
man-gopbatgipa aro rikki rikkot man-chapbatgipa ong-bebea. Ia 
Ki tap aro Grammar Modhupurni Mandi Kusiko pangchakoba, 
Achik Grammarko dingtang senaba ianon chuonga gita 
uiatanirang aro uie rana nanggnirang donga. Achikku Grammarni 
bi ding o an cbingni uikugijagipa aro seao-aganao miiamrangko 
jakkaloba uarangni bidingo Grammarni gita awchingni 
chanchikugijagipa bakrang angko gisik nangatbeaha. A'cbikkuni 
bidingo, Sea-Jotani gita ong-gija, Ku sikni gita ningtue uie ra na 
sikgi parang aro sandirikkitdape uina sikgiparang ia Ki'tapko gelna 
manjawa. Atchikape Achikkuko agangipa ong'jaoba, Burling 
A chik Ku sikko aro uni bidingo namen ning tue uie ramanchaaha 
aro uko an-chingna poraina-nikna man-gipa bimango on aha. 

Mandi Ku sikkosa sandie niahani gimin aro Mandirangni 
kuagananirangonikosa seahani gimin, A-chik Asongo atchikape 
songdong-achagipa Achikrangnade sentencerang aro kattarang 
jakkejanaba donga aro basakobade kattarangni gam ani baksana 
ortoba jajaaniko aro ka dingna skaniko nakatata. Ian katta 
jakkalani aro aganani bewal dingtangani giminsan ong aia. 
Seanirangko aro talatanirangko ma'sisrangna gitade, Burling bako 
Mandi, bako A-chik aro bako Garo Ku sik ine ra a, uko gisik ra e 
Ki'tapko poraina nanggen. 

Rev. Peter Remaba 1980 bilsio “Mandi Ku-nam” (Mandi 
Grammar] -ko nakatataha. Ua Grammarna “Ku-nam” kattako 
jakkala. “Ku-niam” inesachimma uko tale ra na chol ong jajok. 
Mandi ku-sikko skina gita ia Mandi- English Grammarko ua seaha. 

Ia Ki-tapo talatanirang pilakkon English ku sikosa on a.; 
Mesokanirangkosan Mandio Englisho dake on a. 

Kh gam anina K, Ph gam anina P aro Th gam-anina T-ko ia 
Ki-tapo jakkala, ine Rema janapchenga. Consonantrango “raka” 

(-) donga gita ua sea. Ua balwa watgija gam-atgipa ‘t’ aro balwa 

rake wate gamatgipa ‘t’ -ko (aspirate) maekatna indake sea gita 
nika. Indiba Achikkuo katta tong ge*sani ja-manosa "raka”-ko 
tota. Mesokani gita: “kaa” kattao “raka’’-ko ‘k’-ni jamano totja, 
‘ka-’ katta tongni. jamanosa tota. Bakkandike gam atgipa 
vowelrangko ma*ekatna Rema ‘u’-ko indakgipa vowelni kosako 
sea. Alphabeto ua ‘ch’ aro ‘ng’ gamanirangko manchapata. 
Achikku Grammaro alphabeto iarangko onTongja. 

Mandio gender gegnisan, Mea aro Mechik, ine Kitapo sea. 
A chikkuo jakkalgipa Ramram Gender aro Gri Genderko janapja. 
“Inanimate objects are considered as either masculine or 
feminine”, ine janapa; indiba janggi grigiparang, jekai, nok, roong, 
mai gender o ong'a mesokani dongja. “For animals and things, 
the gender is expressed by affixing the word ‘bipa’ for the male 
and ‘bima’ for the female”, ineba janapa. Matburingrangna ‘bipa’ 
ba bima -ko on'dape Mesokanirang donga, indiba bosturangna 
Mesokanirang dongja. Mande, doo, sal aro uagitarangko Mandio 
mai gendero dona maming janapani ba talatani dongja. 

A chikku Grammaro gitan Mandioba Case rokom 8 donga 
ine nika. Mesokanirangna sentencerangko Mandio arobaEnglisho 
on-a. Caserangko masiama masija nina Ranta Ka-atanio English 
sentencerangko on e Mandiona peskaatania skie ra giparangna 
baditana uie raaniko on-gen talna man-ja. Pronounrangko 
talatanioba Englishkon jakkalbata. Adjectiverangnaba Ranta 
Kaanio English sentencerangko Mandiona pe-skachina on-a. 
Gipin Katta Bichongrangnaba ia apsan bewalkon ja-rika. 

Remani seani gita, Mandio rokom gittam Verbrang donga: 
Active, Causative aro Neuter. Tense rokom chikkingko on-a: 
Simple Present, Simple Past, Present Progressive, Immediate Rast, 
Remote Past, Past Progressive, Perfect, Pluperfect, Simple Riture 
aro Immediate Future. Mingbri Moodrangko janapa: Indicative, 
Imperative, Infinitive aro Subjunctive. 

Verbrangko talatanio jajaanirang aditan nakata. Jekai: “In 
Mandi, the person and number of the Verb is expressed not by 
the form of the verb itself, but by the personal pronouns”. Englisho 
‘person’ aro ‘number’ -ni kri verbni bunang dingtang ong-a. Indake 
“Number’ aro ‘Person’-sa Verbni kosako bilmana. Mandioba 
indake ong*a ine anga chanchija. A-chikkuo subjectm person 
aro ‘number’- ni kri Verbni bimang dingtang ong-ja.Mandio seako 

mode A-chikkuo sea gitan apsan ine nikna man-a. Ki-tapo on-gipa 
Mesokanirangoba ia apsan niamkon ja rika. Gipin jajaanirangara: 
“The simple past tense is formed by affixing ‘-aha* to the root 
verb”, ‘-ha’ katta tongsa past tenseko mesokgipa onga. “The root 
verb is found (formed?) by dropping the final ‘-a* of the simple 
present”. Iaba niam re bikpilatani ong a. 

Voiceni gimin seanio, “In Mandi strictly speaking there is 
no passive voice”, ine Rejna sea. A-chikkuoba ia apsanaia. 
Mandio Adverbrangko aro Direct aro Indirect Speech aro Tense 
jakkalani A-chikkuming apsanaia. Affixrangko ba 
sokchuanirangko Rema namen talata aro Mesokanirangko 
bangen ona; indiba onjotgipa ba sikjotgipa, chong motan 
Infixrangkoba maekatgija, Affixrangmingan manchapataia. Affix 
gita Mesokgipa ‘-dra’, ‘-chong-’, ‘-be-’ aro gipinrang Infixrangsa. 

Remaba Postpositionkosa janapa. Uni on-gipa 
Mesokanirangoni mitamara: baksa, -gita, -mung, gimin, taltal aro 
kingking. Noun in Apposition, Gerundial Infinitive, Noun Infinite 
aro Complementko janapsrokaia. Bak XXI-o Mandio jakkalgipa 
Adverbna Mesokanirangkosan onaia. Bak XXII-o apsan dake 
Conjunctionna Mesokanirangkosan on aia. Ianoba ‘gita’-ko 
Conjunction ine on a. A chikkuo ‘gita’-ko Postposition dakesa 
ra a. Interjectionna aro Ordinary Conversation ba Ramram 
Agangrikanina Mesokanirangko on an baksana, chananirangko 
see mesoka. Bon kamgipa Bako ia Numeral Articlerangko 
on a:sak, mang, dot, rang, gong, ge, pong, king, ming, pang, pat, 
te, jora aro bol. 

“Mandi Ku*nam”-ko seani rokom aro bewalan, jekai, 
Englishchi talatani, ranta ka anirangko on*ani, ia Kitapko skulo 
skina seja ine mesoka. Mandiko aganna ba Mandichi aganako 
masina sikgiparangnasa ia Ki tapko miksonge sea ine nika. Mandi 
aro Axhikkuni ku-niamrang baditana apsananga aro mairango 
dingtanga, uko ia Ki tapko poraie ma-sina man a aro A chikku 
Grammarko ma sianio ia Ki tap aditan on gilna man-gen. 

R.G. Mominni segipa Ki tapara ‘A bachenggiparangna Eng- 
lish Grammar aro Composition”. Ian English Grammami bidingosa 

ong-a aro ki-tap segipani sechenganio janapa gitan, “Englishko 
skie ra na Axhik bi-sarangni nengnikanirangko chel'atna” 
miksonge, English Grammarko Achikkuchi tala>t© on anisan 
ongaia. 

A CHIKKU GRAMMARNI BIMANGO GIPIN 
GRAMMARNI BILMANANI 


AGANCHENGANI: 

Grammar inon anxhing kusik masako jakkalani 
ni amrang ko uie skie raani ine masia. Ku sik ma sako aganani 
aro seani niamrang, kuagangipa kattarang aro kusikni bimangko 
name ja'pang jadil sandie nianikon Grammar ine agana. Garo 
Grammar inon Garorangni Ku sikni, Achikkuni kattarang aro 
ku'sik jakkalani niamrangko miksonga. 

Achik Grammarko ning'tue sandie niani aro uko rongtale 
separakani da odipet komibea. Beben Garo Grammar ine biming 
on e seanirang aro chappa ka atanirang aditan donga. Indiba 
iarangoni kingsaba, Robbins Burlingni kitapna agre, chugimik 
Axhikku Grammami gunrangko mesokja. 

I 

Sechenggipa Garo Grammar Ki'taprang 

A-chikkuko ritchachixhet jolo seanio parakchengaba aro 
indake Axhikku Grammarko sandie setote nianiba abachengaha. 
Axhikku Grammarko ba Grammami bidingrango seanirangko bilsi 
baksa ka mao on a: 

1. Garo Vocabulary (1788-89): John Elliott, Daccani 
Commissioner, Axhikku kattarangko tom chimonge niah'a. 

2. Garo Vocabulary (1800): R’ancis Hamilton, uni “Account 
of the District or Zilla of Rangpur”-ni Dokgipa Bidolo, Axhik 
kattarangko tomxhimonge seaha. Ia seanio ua gipin ku sikni 
kattarang baksana Axhik kattarangko tosusae niaha. 

3. Garo Vocabulary (1837): Assamona re bachenggipa 
Americani Baptist Missionary Reverend Nathan Brown, uni 
“Comparison of Indo-Chinese Languages” ingipa seanio Axhik 
kattarangko manxhapataha. Ia kattarangko Garo Hillso kam 

ka enggipa Junior British Officer John Strongsa tom’chimonge 
Reverend Brownna on-ahachim. 

4. Garo Vocabulary (1849): Assamo English Education 
Officer ong'gipa William Robinson, uni “Notes on the Language 
spoken by the various tribes inhabiting the valley of Assam and 
its mountain confines” ingipao A'chik kattarangko 
manchapataha. 

5. Garo Vocabulary (1849): B.H. Hodgson uni “On the 
Aborigins of North-Eastern India” ingipa seanio, Tibetan, Dhimal, 
Bodo aro Garo ku'sikrangko tosusagrike niaha. 

6. Garo Vocabulary (1867): Garo a dokko nirokna dongipa 
Ramnath Chakravorty English-Bengali-Garo kusikrangto tosusae 
seaha. 

7. Garo Vocabulary (1868): W.W. Hunter uni segipa “A 
Comparative Dictionary of the Languages of India and High 
Asia”-o B.H. Hodgsonni segipa A chik kattarangoniko raskae 
on tisa seaha. 

8. Phrases in English and Garo (1868): la ki'tapko Assamni 
Americani Baptist Missionary Reverend Miles Bronson chappa 
kaataha. Iaba Achikku kattarangnasan mikpakma nibataiachim. 

9. A Vocabulary of the Garo and Koch Dialects (1869): 

Garo Hills districtni skanggipa Deputy Commissioner W.H. 
Williamson ia ki'tapko chappa ka ataha. 

10. A Vocabulary based on Robinson’s and Williamson’s 
collections of Garo Vocabulary (1872): A chikrangni janggi 
tangani rokomko sandie nina donatako man'gipa British Officer 
E.T. Dalton, ia antangni seaniko “Descriptive Ethnology of 
Bengal”, ingipao manxhapataha. 

11. Dictionary of Garo Language (1873): A chikrangna 
watatako man'gipa gnigipa Americani Baptist Missionary T.J. 
Keith ia Garo-Bengali -English Dictipnaryko chappa ka ataha. 

12.. Garo Vocabulary (1874): Sir George Campbell, Indiani 
ku sikrangni bidingo seanio, A'chikku kattarangni bidingo 
seanikoba man-chapataha. 

13. Garo Vocabulary (1884): Reverend S. Endle, Kachari, 
Garo aro Hill Tipperani ku’sikrangko tosusae seaha. 

14. Bengali-Garo Dictionary (1887): Reverend Ramke W. 
Mominni tarigipa ia Dictionaryo A'chikku katta ming 35,000 
mangko on-a. 

15. On the Garo Language (1885): Iako John Avery seaha. 
1887 bilsioba John Avery Kachari aro Garo ku'sikrangni 
nangrimgrikani bidingo seaha. 

16. Garo Vocabulary (1891): 1891- ni Assamni Census 
Reporto A.W. Davisni chimonggimin A'chikku kattarangko 
manchapataha. 

Ia kosako on giparang gimikan A chikku kattarangko 
chimonge seani aro nangchapgipa ku sikrangming tosusae 
seanirangsan ong bataia. Ku-sikko jakkalani niamrangkode, jean 
Grammarni mongsongbatgipa bak ong a, sandiani ba talatani 
dongja. 

Garo Grammarmanchako seanirang jamanosa dongbaaha. 
Indiba uarangko nie nina skang, sechenggipa rokom 16 ni gimin 
nichengna. Kosako janapgimin seanirangko jaksokjae aro 
poraimanchae nina man'jae, uarangni bidingo agandapani dongja. 
Dr. Milton S. Sangmani ki'tap “History of Garo Literature”-o 
(1983) jeko onaha, ukosan iano nina chol ong aia. Dr. Sangmani 
ki'tapo John Elliottni tom 'chimonggimin Achikku kattarangko 
seskaa. Uarangoni mitamko ka mao on a: 


Garo 

(a) drink 

ring, bo 

(b) eat 

cha.juck 

(c) bathe 

ha, boo, ah 

(d) wound 

ma.juck 

(e) call 

gum.ma 

(f) sleep 

see.juck 


Katta mingdokkosan iano mesokna gita ra aiaha. 

(i) Skanggipa kattako nina. “drink” kattara verbni Da*o 
Ong'gipa Tenseko mesoka. A-chikkuode, Imperative Mood ba 
Ge etani Moodosa verbko seskajok. 

(ii) On -gimin A chikku kattarango syllableko ba katta 
tongrangko ma ekate mesokna commako jakkalaha. Katta 
chugimikko seon an-ching tongrangko pe*rarone seja. Indiba 
indake sejaode, A chik ong pagijarangde bano katta topg bona, 
uko uijawa. A chikde uia, ringbo kattao, skanggipa tong *g’ osa 
bon-gen; maina A chikkuo je katta tongoba, tong ge*sano ‘g* -ni 
jamantap vowelrang aro T aro V consonantrangna agre gipin 
consonantrang dongna manja. Rasrogipa kattaosa t g i ni ja-mantap 
‘h’ ko an*ching jakkala. 

(iii) Ongimin katta (b), (d) aro (f) ko Englishode Dao 
Ong*gipa Tenseo on a. A chikkuode Batanggimin Tenseosa 
on skajok. Ian see ra enggipa aro agane on*timenggipani gisepo 
ma sigrikani dongjani gimin indake ong a. 

(iv) A chikkuo, ‘f-ko ku siko balwa watgija (jekai kata) aro 
tong a-bachengao rake balwa wate (jekai, katta ) gam-ata. 
On gimin katta ‘d’ ko nibo. Matiok kattao, skanggipa tongni 
bon-ao, balwa watgija gam atgipa ‘V donga. Knatime see 
raenggipa mande Achik ongjani gimin ia T ni gam*ako knajajok 
aro indaken seanioba uko galchangaijok. 

(v) On-gimin katta (e) aro (f) ko niskana. Skanggipa katta 
tongko galsrange gnigipa katta tongonisa seaijok. Ian ‘accent’-ni 
a sel ong a. Katta mingantion ga kimbregija aro ga kimbatkale 
minggipa tongrang donga. Okama aro tusia katta minggnion 
skanggipa tongrang ga kimbregija gam atgipa tongrang ong*a. Uni 
gimin agane on*timgipani gam*ataniko, knatime see ra’enggipade 
knarikjajok ine uina man*a. Indakesa ua skanggipa katta 
tongrangko galchange seaha. 

(vi) On* gimin kattarangko agane on'gipa mande sea-jotam 
A chikkuko name man’gipa ong’ja gita nika aro ua ka*majolni 
mandesakon ine katta (c) mesoka. 

Gipin seanirangko name nie nina man ode anxhing 
taldapkue ra na man genchim aro Garo Grammacrko seanio mai 
a palni bilmandapanirang donga uko ma-sibatgenchim. 

n 

Garo Grammarko Semanchaani 

Garo Vocabulary ba A-chik kattarangko sechimongani 1788- 
89- on a-bachengahaoba, Garo Grammarko see chappa kaataniko 
1849-osa nika. Grammami bimangmanchao seanirangko nie nina. 

1. Garo Grammar (1849): Assamo Sorkari Schoolrangni 
Inspector ong'gipa William Robinson, Assamo aro abrijolo 
donggipa manderangni ku’sikrangni bidingo see chappa 
ka-atgipao, Garo Grammarko manchapataha. Ia seanio, English 
Grammarni Garo Grammaro napchappaaniko nika. English 
Grammaro gitan, Sangipa aro Banggipa (Singular aro Plural) 
Numberrang Garo Grammaro donga. English Grammaro Sangipa 
Number aro Bang gipa Numberko mesoke Nounko seon, 
Bang gipa Numberni bimang aro banan bangbataon 
dingtangronga. Indaken, William Robinson Achikkuo Nounko 
Bang gipa Numbero mesokna gita rang kattako jakkala ine sea. 
Indiba rang kattako jakkalgijaba an-ching “mande bang-a” ba 
“bi'sa sakdok” ine aganoba Bang-gipa Numberan ongaia aro iano 
gualani dongja. A-chikkuode Nounna onggija, Adjectivenaba 
rang kattako on dapna man aia. Jekai, bilgrigiparang. Ia katta 
adjectiveni bimango ong gija, nounni bimango ong-skaa. 

Apsan kitapo, Adjectiverangni gimiri seanio, A chikkuo 
Adjective pangnan nounni jaman re a ine sea. Mesokani gita 
ongipa sentenceara- “Mande nama.” Indiba “nitogipa bibalrang” 
ine aganode, adjective nounni mikkangon gaaka. English 
Grammaro Adjectiveni biapko A chikkuo gita jujaatna man-ja. 
Indaken A'chikku sentence ge-sao adjective nounni ja man re ani 
gimin pilak sentencerangon indake ong na nanga ine William 
Robinson rim sote ra aha. Iana agreba biding gipin dongengkua. 
A good man” ine aganode, sentence tong-kandi ong aia. 
A chikkuo “Mande nama” ine aganode, mandeara subject aro 
namara predicateni kamko ka a aro indake ua chu gimik sentence 
ong a. Ia dingtanganirangko gipin jatde talja. 

Adjectiveko tosusaanioba ia ki tapo ma'sisretaniko nika. 
Adverbko mikkango one tosusaan baksanaba, Adjectiveni ning*o 
Napsikgipa Adverbko on*eba tosusana man a. Ning-tue sandie 
niani gri, kutangni Grammaro pangchake seahani giminsa indake 
ong*a. 

2. E.G. Phillipsni “A'chik Grammar”: la Grammar ki'tapo 
English Grammarni bilmanani dongoba, bilsuja. Tense-ko 
mesokanio kitap segipani sandichenganiko rongtalen nika. Mi tarn 
English Grammar kitapo somoeko mesokna Tense rokomgniko 
jakkala- Present aro Past Tense. Skangode Riture Tensekoba 
onachim. Indiba Future Tensekoba Present aro Past Tenseni 
ningon mesokna manaiani gimin mi tarn English Grammar 
ki'taprango uko maeke mesokja. Phillipsni Garo Grammar ki'tapo 
Janapani Mood-ni ning-o, Tense ming 8-ko ona. Iano Onggni 
Tense aro Bak Ong'gni Tense-ko ma'ekate mesoka aro an Thing 
Achikrang iandake jakkalaba jakkala. 

English Grammarkon Achikku Grammarko seanioba 
ja kkalaianik o Prepositionko talatanio nika. English Grammaro 
Preposition Nounna skang re - a. (Pre= skang, position =biap). 
Phillipsni ki tapo mesokani gita ongipa banga Prepositionrangan, 
Preposition chongmot ongja. Kakket gitade, A chikku Grammaro 
Preposition dongja. Postpositionsa (Post= jaman; 
position = biap) do nga . Ki'tapo on'gipa mesokanirangoniko 
mingsako ra-na. “Wangaljana kingking A'chikrang badiaba 
biterangko chaja.” Kingking katta Wangala kattamingsa 
nangchapa aro uan Wangala kattani jamansa rea, skang ong ja. 
Uni gimin uko Postposition ine mingosa krabata. Indiba English 
Grammarko ja rikpae an chingde Preposition ine seaia aro ian 
gualani onga. 

3. A’chik Grammar (Samson K. Sangma: 1982): la ki'tapni 
skanggipa lessono on'gipa oikor ming 26 ko an'ching A chikkuo 
chu'gimik jakkalja. Ku gipinko jakkalchaposa f,q,v,x,y,z 
oikorrangko jakkalaia. 

Ia Grammar ki tapoba Prepositionni bidingo English 
Grammarko ja’rikaniko nika. 

Samson K. Sangma ia A chik Grammarko Lower Primary 
Schoolrango poraigipa bisarangnasa seahani gimin, ua tokanhko 
dokbadale sejaha. Indiba ua skanggipa lessonon ( ) chin ba jekon 
an ching raka ba raka tota ine agana, uko janapa. 

Raka totaniara badiaba kattako gam atmitingo balwa 
ramako bik dake champenganiko mesokani ong a. Glottisc^i ba 
alajibachi balwa ramako champengani gimin uko Englishchi 

glottal stop ine minga. Iako badiaha Achik mapderang accent 
ine agana. Indiba ian masisretanisan ong aia. Accent- de badiaba 
katta tongko rakbatkale gamatna on-gipa chinsa. Accent ko 
English kattao biap jujaatna man -a aro biap jujaatahaon, ua 
English kattani part of speech aro ganraniba dingtangpaa. 
A'chikku kattao raka -ko biap jujaatna man-ja. 

Raka totaniara A'chikku Grammaro mongsonggipa ong-a, 
indiba an’ching uko sena ranta ka’rongja aro gamchate rarongja. 
Uni gamchataniko niken, Samson K. Sangma ia chinko uni ki'tapo 
janapaha. 

4. A Garo Grammar (Robbins Burling: 1961): Ia ki'tapo 
Robbins Burling A'chikku Grammarko ning-tue sandirikkite niaha 
ine nika. Indiba ian ku-sikni bidingo ning'tue, ja pang ja'dil uie 
ra-na sikgiparangnasa. Salsalantio jakkalgipa A'chikku 
Grammarde ong’ja. Uni setaigipa Garo Grammarara Bangladesho 
agangipa Mandi ku ko sandie niani ong-a. 

1961, o chappa ka atgipa ki tapni jak 9,0 janapgipa ritingsa 
gisik nangatani ong a. A chik onggijagiparang ia ritingko 
aganrongana: “The Garos have such a hard time keeping then- 
spelling of J and_r straight”. Angni nika gitade, seanioj aro r ko 
tik ongen seaia. Agananiosa adokni kri ia ge-gni oikorni 
gamaniko basakoba mitamrang on jujagrike gamata. English 
manderang an tangtangba vowelrangko gam ataniode a dokni kri 
dingtange gam ata. 

Burlingni seanio “1” ni palo “r” ko seaniko nika.Gipin jatni, 
mongsongbate, sahebrangni a-bachenge Grammar seanioba T ni 
palo ‘r’ ko jakkalaniko nika. Jekai, nachilna ‘nerchil’ (John EUiott), 
chel-a-ni pal cher-a (Burling). Ian agane on timgipani aro 
knatimenggipani sranggijani a-sel ongnaba donga. 

in 

Kattarangni Kosako Bilmanani 

A-chikku kattarangni bidingo gipin ku sikrangni bilmananiko 
niode, bilmanani bang'en donga ine nikgen. Mongsongbate 
English aro Sanskrit kattarangko A'chikkuo bang en ra napaha. 
Sanskrit kattarang Bengali aro Assamese ku sikrang gita 
A chikkuona sokbaskaah%- . An chingni piam riti ine jakkalgipa 

Sanskrit kattasa ong’a. Indiba ia kattako chengonin 
jakkalbaengahani gimin, ra*srogimin katta gita nikpiljaha aro ia 
katta Axhikkuo pangkamsrangaha. An chingni Noro Mande ine 
agananiba jja r kattaonisa onga aro uni ortoara “mande”. Salantio 
anchingni jakkalenggipa kattarang, jekai, pan, sabon, cha, chini 
aro uagita kattarang ra srogiminrang ong*a. Pen, pencil, slate, cup, 
glass ingipa kattarangba English ku*oniko ra*gate 
jakkalenggiparangsa. Beben uarangko an*ching seon banan 
dingtangate sea aro basakobara English banan gitan sepaaia. 

Iandake katta ra*sroanio maming rasong komiani dongja. 
English kusik a gilsako jakkalbatsranggipa aro gadang 
chubatsranggipa ku sikrangoni mingsa ong a. Indiba English 
ku sikba jakra jakasi katta rasroaha. Frenchoni ra sroe English 
katta gita pangkamatsranggipa kattarang bangsranga. Indiani 
ku sikrangonikoba adita kattarangko ra sroaha aro uarangko 
English Dictionaryrango man chapataha. Pucca kattaba 
uandakgipa ra srogimin katta ong a. Kang kare kaaniko 
‘cummerbund’ aro ringko ‘catamaran’ ine English Dictionaryo 
nika, indiba iarangara Indiani kusikrangoniko ra srogimin 
kattarangsa ong a. Ia apsan dake A chikkuona gipin ku*ni 
kattarangko ra napanichi A chikku kattarang jelbataha aroba 
ra sroani da oba chotchangkuja. 

IV 

Structure ba Bimang/ Bikrok (Sentence Rikani Bewal) 

Englisho Subject + Verb + Object (SVO) bimangko jakkala. 
Khasirangba ia SVO bimangkon uamangni ku sikko aganamo aro 
seanio jakkala. Bengali aro Assameseo Sub ject-f Object + Verb 
(SOV) bimangko jakkala. A chikkuoba SOV bimangko jakkala. 
Indake sentence rikani bewalo A chikku Grammar English 
Grammaroni dingtangbee. A chikkuo sentence rikani Bengali aro 
Assameseo sentence rikani bewalming apsanangbata. Indiba ia 
bewalko A*chikrang ia ku sikrangoniko ra gataha ine aganna 
man-ja. 

Jatantian kattarangko gipin ku’sikrangoniko ra*gata aro 
ra*sroa. Indiba, sentence rikani bewalko gipinrangoniko 
ra-gatrongja. Jatantini ku*agananio, kattarangko sentenceo sulsul 
donani niamtang bewaltang dongaia. Indaken A*chikkuoba 
sentence rikani bewalo ba structure-o ku gipinni bilmanani 
dongja. 

ACHIKKUO VERB JAKKALANI 
ADITA NIAMRANG 

Dingtang dingtang ku'sikrango, sentenceo sulsul katta 
donani bimang aro Grammami gita sentencena orto onani rokom 
dingtang dingtang ong'a.Ku-sik skie ra aniara kusik jakkalani aro 
katta jakkalani niamrangko skie ra'anian ong-a. Kugipinko skie 
ra-giparang bang bata changon Ku*amani katta, sentenceni 
bimang aro Grammarni niamrangko ku-gipinoba ra-gate 
jakkalman-ronga. Kuamako bi saonin knabaa aro uko aganna 
skie raxhenga. Kuamani katta aro sentenceni bimang mandeni 
gisik taningo chipkame dongani gimin, Ku-gipinko aganna aro 
sena skie ra mitingo. Ku amani dongsoenggipa niamrang skie 
raenggipa Kugipinni niamrangni kosako bilmanbata. Indake 
ongani a-sel, Ku gipinko skie ra a mitingo, agananio aro seanio 
gualanirang nakatronga. 

Ku sik skie ra anio, Verbrang ba daka/ ka aniko mesokgipa 
kattarangan skie ra-na man-ningjabatgipa bak onga. Bang-bata 
ku-sikrangon Verbrang somoeni (Tense), Matchota ba 
Ong enganini (Aspect), Sangipa/Bang gipa Ong ani (Number) aro 
Subjectni Mandeni (Person) kri dingtang dingtang ong-a. English 
Ku-siko, Da-o Ong-gipa (Present) aro Batanggimin (Past) daka/ 
ka-anirangni somoeko mesokna gita "Tense” kattako jakkala. 
Tenseni mongsonggipa kamde da-o ong-gipa aro batanggimin 
somoeko mesokanian ong-a. Somoeara a-gimikan jakkalgipa, 
katta aganani gita onggijagipa ba kuaganani grigipa (non-verbal) 
ong a. Somoeko bak gittam dake suala; uarangara: Batanggimin, 
Da-oni aro Mikkangchini (Past, Present aro Future). Uni gimin, 
Tenseara Verbni bimangni aro an-chingni somoeko ma-sianini 
gisepo nangrimgrikaniko mesokgipa ong-a. Daka/ ka-aniara 
matchotahama ba da a o ong engama (Continuous/ (Progressive), 
uko Aspect mesokskaa. Batanggimin somoeko ba‘da a o 
ong-enggipako, Aspect gride chanchiatna man-ja. 

Gramm aro jakkalgipa kattarang aro bimangrang (words and 
structures) ge-sa ge-gipinming kabinggrika, nangrimgrika aro 
bilmangrika. Sentence ge sao subject, verb, talatgipa kattarang 

aro nangdimatna jakkalgipa kattarang donga. Englisho sentenceni 
bimangara subject, verb aro object (SVO) ong*a. Mesokani gita 
sentencesako kamao on’a: 


Thev 

are singing 

a song. 

Subject 

Verb 

Object 

(s) 

(v) 

(o) 

Achikkuo sentenceni bimang dingtanga. Axhikkuode 
subject, object aro verb-sa (SOV) ong'skaa. Mesokani mingsako 
nina: 

Uamang 

git(ko) 

ring-enga. 

subject 

object 

verb 

(s) 

(o) 

(v) 

Namedake chanchie niode, verbrangan sentenceni ja pang 


bak ong-a ine nika. Beben basakobade anchingni agananio ba 
seao katta matchote aganja aro seja: subjectrangko ba verbrangko 
watchanga. Indiba aganchanggipa subjectrang aro verbrang 
sentenceni ortoni apalode ong- ja. Watchange aganoba ba seoba, 
subjectrang aro verbrang sepangon dongnue dongaia aro 
knatimenggipa ba poraienggipa mande ua dongnue dongenggipa 
subjectrangko aro verbrangko rimchipna man aia. 

English ku siko subjectni Sangipa/ Bang gipa Ong-ani aro 
subjectni biapo dongenggipa Mandeni (Person) kri verbni bimang 
(form) dingtang onga. Jekai: 

(i) He kicks the ball. 

(ii) I kick the ball. 

(iii) They kick the ball. 

(iv) You kick the ball. 

Skanggipa, gnigipa aro brigipa sentencerango subject 
Sangipa ong*a. Indiba verbni bimang dingtanganiko nika. 
Skanggipa sentenceo subject He ara Sangipa aro Gittamgipa 
Mandesa (third person) ong’ani gimin, verb Jcigk-na s ko 
on dapa. Gnigipa aro brigipa sentencerangoba subjectde Sangipa 

ong-a; indiba “I”- ara Skanggipa Mandeko (Aganenggipako) aro 
“ you” - ara Gnigipa Mandeko (Knatimenggipako/ Dongpagipako) 
mesokani gimin, verb kick -na “s” ko on-dapna nangja. Gittamgipa 
sentenceni subject They Gittamgipa Mandeko mesokoba, 
Bangako mesokgipa ongskaani gimin, verb kick -na “s” ko 
on'dapna nangja. Axhikkuode verb-ko indake dingtangatani 
dongja. Pe skaode, sentence ge brini verb-an ga tinga ong-aia. 

Indiani mitam ku'sikrango subjectni Mea Mechik Ongani 
(Gender) kriba verbko dingtangata. Subject Measa ongode, 
Verb-na “tha” aro Me chik ong ode “thi” ko (aro uarang gita) 
on-dapa. A-chikkuo Me a Mexhik ong-ani kri verbko 
dingtangatani dongja. Kamao ongipa sentencerango verbni 
dingtangani dongja: 

Me a bi-sa ia skulon poraiachim. 

Me chik bisa ia skulon poraiachim. 

Ia sentence gegnio, subjectrang Me a Me chik onganiko 
mesoka. Indiba minggnion verb-de poraiachim ong aia: Me ana 
Me chikna verbni bimangko maxkate aganja ba seja. 

Indiani gipin kusikrango songsarni gita chane dalbatgipana, 
troskana aro gadang onkalgipana ba bilsi komikalgipana aganon, 
verbni bimangko dingtangata. Chong motan mande ra ani, troska 
ong-ani aro onbatani kri verbni bimang dingtang ong-a. 

A chikkuo, English ku o gitan, Tense-ara verbni aro somoeni 
nangrimgrikaniko mesoka. Aspect-ara verbni daka/ ka-ani 
matchotani ba ongengkuaniko/ dakenga-kaengkuaniko mesoka. 
Mesokani gita sentencegniko nina. 

Ua git ring-enga. 

Angni sokango ua git ring engachim. 

Skanggipa sentenceo, tense-de Simple Present Tense ong-a. 
Aspect-ni gita raxde, ua da-o ong enggipa verb matchotaniko 
mesokja; dakengkuani/ ong engkuaniko mesoka, jekon English 
Grammaro progressive ba continuous ine agana. Ong-enganiko / 
dakengkuaniko A-chikkuo verbna -ene -ko on dape mesoka. 
Englisho verbna -ing ko on-dapskaa. Gnigipa sentence -oba 
Aspect-ni gitade verb matchotkuja, dakani/ ka-ani dongaiengkua. 

Indiba Tense-ni gitade gnigipa sentence Past Tenseo ong-a. 
Gnigipa sentenceo batanggimin somoeko mesokna gita past tense 
marker ba batanggimin somoeko mesokna jakkalgipa katta 
bichem -chim ko verbna on-dapa. 

Englisho aro A-chikkuo verbni bimang dingtang ong ani 
gimin, Englishko skie ra*enggiparang basakobade agananio aro 
seanio grammarni gita gualanirangko daka. Indake Tenseni bidingo 
uie ra aniara skie ra enggiparang aro skie on*enggiparang 
dolgninan namgni ong*a. Uni gimin English tense system-ko 
tosusachape A’chikkuo tenseko jakkalaniko ning-tubatkale nina. 

1. Janapgimin gita,. Englisho verbara Simple Present Tense 
ba ramram da*o ong-gipa obostako janapon aro sentenceni subject 
Sangipa aro Gittamgipa Mandeko mesokode, verbna “s” ko 
on-dapa. Achikkuode indake verbko dingtangatani dongja. Uni 
giminsa A*chik bi sa Englishko skie ra*chengon, sentenceni 
subject Sangipa aro Gittamgipa Mande ongoba, verbna “s” ko 
on na gualronga. Indake, “She sings a song” ine seani pal, *She 
sing a song, ine senaba donga. Ian Ku amani bilmanbatani a sel 
onga. 

2. Da o ong-gipa obosta ba daka/ kaani batanggimin 
somoena aro mikkangchini somoenaba apsan ongaiode, 
A chikkuo Simple Present Tensekon jakkalaia. Indake 
sentencerango verbko basakobade watchangaia. 

Mesokani : Ua saksa ukil fong-a) . 

He/She Prefix + one lawyer (be). 

Ua mande batanggimin somoeoba ukil ong achim aro 
re baenggipa adita bilsirangnade ukil ong’e dongaigen. Indaka 
obostao Simple Present Tensekon A-chikkuo jakkalaia. Ia 
sentenceni verb ong-a -ko watchangoba sentence ong*aiam gimm, 
uko bracketni ning o done mesoka. 

Englishchi seode, sentenceoniko verbko ra*galna man*ja. 
Indake A'chik bi*sa, “He is a lawyer” inani pal, *He a lawyer, ine 
seainaba donga. 

3. Simple Present Tenseo, daka/ ka ani ong-aiengkua ba 
re-aiengkua ong*ode, A'chikkuo Present Progressive > Tenseko 

jakkala. Indiba Englishode, indakgipa daka/kaanina simple 
present tensekon jakkalaia. 

Mesokanina: 

Biiak similenea. 

The curry smell good + (-ing) 

Englisho, * “The curry is smelling good”, ine aganode gualani 
ong-a. “The curry smells good,” ine aganosa Grammarni gitade 
sentence tik ong a. 

4. Achikkuo Janapani Sentencerango, Adverb Clauseo 
donggipa subject aro verbko watchange sena ba aganna manaia. 
A chikkuo Adverb Clauseni palo, Adverb Phrase ba Participleko 
jakkalskaa. English sentenceo, “While they are talking, the father 
quietly enters”, ko A chikkuo donode indake onggen: 

Uamangni agangrikmitingo, pagipa ka sne napbaa. 

Their talk-1- during + at father quietly enter 

la sentenceo, “While they are talking” Adverb Clauseni palo, 
Adverb Phrase ba Participle “Uamangni agangrikmitingo”-kosa 
Achikkuode jakkalskaa. 

5. English Grammar gitade, main clause aro subordinate 
clauseni verbrang apsan tense-o ongna nanga. A-chikkuode, main 
clause past tense-o ong-oba, subordinate clausede present tense 
-o ong na man aia. English sentence gesako rana: He said that 
he was hungry. 

On-gimin sentenceo, “He said” main clause aro “he was 
hungry" subordinate clause ong-a. Main clauseni verb said aro 
subordinate clauseni verb was gegnian past tense-o ong a. Ia 
sentenceko da-ode A chikkuo done niskana. 

12a ml okkria ins aganaha. 

He/She rice is hungry thus say + past marker 

Ia sentenceo, main clausera “Ua aganaha” aro subordinate 
clauseara “(ua) mi okkria”. Main clauseni verb aganaha past 
tense-o ong-a, indiba subordinate clauseni verb okkria present 
tense-o ong-aia. Minggipinara, indaka sentencena A-chikkuo 

subject ge sakosan jakkalaia. A*chikkuo indake ong'ani gimin, 
Englishni tense systemko skie ra'mitingo bingbrangatani 
ongronga. 

6. Englisho, re’mikkango dakna/ kana anraniko mesokna 
gita, past tense-ko jakkalaia. Indiba Axhikkuo present tense- 
kon jakkalaia. Englisho, “He might go” sentenceo, dakchakgipa 
verb might” past tenseo onga. Ia sentence Achikkuo indake 
onggen: 

Ua re-angnaba donga . 

He/She go 4- to may(?) 

Re angnaba donga inon re mikkango ong na ba dakna/ 
kanaba donga ine miksonga. Saniba rena miksongchong*- 
motaniko aganode, A chikkuo “Ua reanggen” ine agana. Iano 
Future Tensekosa jakkala. Re mikkango ong nasiani ba dakna/ 
kanasiani gimin tik uijaode, A chikkuo simple present tensekon 
jakkalaia. 

7. Mitam sentencerango, main clause aro conditional clause 
donga. Englisho conditional clauseo if kattako aro A-chikkuo 
-ode katta bichemko jakkala. Main clause aro conditional 
clause donggipa English sentence ge-sako nina. 

If your teacher came now, what would you do? 

Ia sentenceo, “What would you do” ara main clause aro “if 
your teacher came now” ara conditional clause ong a. Main 
clauseni “would do” aro conditional clauseni “came” verbrang 
past tenseo ong a. Ia sentenceara chanchichipe agananisan 
ong aia. Apsan sentenceko A chikkuo niskana. 

Nang-ni skigipa da o re baode, na-a mai dakgenchim? 
Your teacher now come +if you what do + future 

marker + 
past marker 

Ia A-chikku sentenceo, main clauseni verb dakgenchim past 
tenseo ong*a. Indiba conditional clauseni verb re*baode present 
tenseo ong*aia. Indake A*chikkuode, main clauseni verb aro 
conditional clauseni verb apsap tenseo ong*ja. 

8. English ku siko, dakchakgipa verbrangko bang-en jakkala. 

Jekai: do, may, can, aro uagita. Ia dakchakgipa verbrang Englisho 
sing-ani sentencerango aro ong-ja /dakja/ ka-jako mesokgipa 
Janapani Sentencerango mongsonggipa bakrangko ra-a. Ka-mao 
mesokanirangko nina. 

Did he go? 

He didn’t go. 

Iano dakchakgipa verb da -ni past tense did ko jakkala. 
Dakchakgipa verban past tenseko mesokahani gimin, verb asolde 
present tenseon ong-aijok. Verb ge-gnikon past tenseo done, *Did 
he went? ine aganode/ seode gualani ong-a. 

A-chikkuo verb ge-sanan, past tense ong-ani katta bichemko 
ge-gni on-dapeba jakkalaia. Jekai: 

Ua re-angachimma ? 

He/She go + past marker + question marker 

Ua re-angahachimma? 

He/ She go + past marker + past marker 

+ question marker 

Gnigipa A-chikku sentenceni verb re-ansahachimma -o. - ha 
aro - chim katta bichem minggnian past tenseko mesokgiparang 
ong-a. A-chikkuo past tenseko mesokgiparangko changgni 
jakkalna man-aiani gimin, English Ku-sikko skie ra-mitingo 
Ku-amani niamko ra-gate jakkalsreta. Indake, Did he go? inani 
pal, *Did he went ? ine sesreta. A-chikku Grammarni gitade ia 
sentenceko ong-nikainaba donga, indiba English Grammar gitade 
ian gualbeani ong-a. 

9. Englisho da-o ong-gipa daka/ ka-aniko mesokna gita simple 
past tenseko jakkalna man-a. Jekai: It’s time I went to the station. 
Aganenggipa mande stationona re-angkujaomangba, verbko past 
tenseo went ine jakkalaia. Ia sentenceko A-chikkuo donode 
indake ong-gen: 

Stationchi re-angna somoe ong-iok. 

Station + to go + to time be + immediate 

past mdiker 

Indaka sentenceo, Achikkuo past marker -ha ba -chim 
tongrangko jakkalja. Uarangni palo, gipin past marker -iok ko 
jakkalskaa. Iano -jok katta tongko past tense marker gita nika. 
Indiba ia katta tongko ortoni gita chanchiode (semantic 
association), ua present perfect tenseo ong-bata. Indake-jok katta 
bichemara sentenceni krisa past ba perfect marker ong*a. Maming 
jajaani gri A-chikkuo Perfect Tenseko mesokgipade ^man, katta 
bichemsa ong-a. 

10. Englisho have kattako simple present tenseo jakkalbata. 
Badiaba obostarangosan uko -mg bimango having ine jakkalna 
man aia. Have kattako A chikkuo man a ortoko miksonge 
aganode /jakkalode, “ ing bimango, chong motan having ine 
jakkalna man-a. Indiba kattako ramram donga ortoko miksonge 
jakkalode, present progressive tenseko ba -ing ko on dape having 
ine jakkalna manja. Mesokani gita, “We aro having (possessing) 
a car soon”, ine seode/ aganode sentence tik ong aia. Indiba donga 
ortoko miksonge, “ I am having two sisters”, ine aganode sentence 
ong jajok. Uni gimin, have kattako jakkalanio simsakna nanga. 
A-chikkuode skanggipa verbna “mannasiengjok” aro gnigipa 
verbna “donga” -ko jakkalani gimin jajaani dongja. 

11. A chikkuo perfect tensena bate past tenseko 
jakkalrongbata. Batanggimin somoeo maiba daka/ ka ani 
chu sokjahaode (unfulfilled condition), Englisho verbko past 
perfect tenseo sea. Jekai: 

Had he gone earlier, he would have got the job. 

Subordinate clause “Had he gone earlier” ingipao, past 
perfect tenseko jakkala. Ia sentenceko A chikkuo donskae, tense 
jakkalanio dingtanganiko nina. 

(i) Ua senggnang re angode, (ua) kam 

He/She early go + if (he/she) job 

mangnokchim. 

get + future marker 4- past marker 

(ii) Ua seng-gnang re-anggenchimode, (ua) kam 

He/She early go + future marker (he/she) job 

-l- past marker + if 

mangnokchim. 

get + future marker + past marker 

Englisho past perfect tenseo ong-gipa verbko, Achikkuo 
present tenseo ba future markerko on-chape past tenseo jakkala. 
Iani a-sel Englishko skie ra-enggipa A-chik bi-sa tenseko jakkalanio 
neng-nika. Ua ka-mao on-a gita sentence riknaba donga: 

*If he went earlier, he would have got the job. 

A-chikkuo past tensekosa jakkalani gimin ia sentenceo 
perfect tense had gone ni palo past tense went ko jakkalsretaniko 
nika. 


12. English Grammaro, batanggimin somoeo a-bachenggipa 
daka/ ka-aniko da-onaba dakaiengkuaniko / ka-aiengkuaniko 
mesokna, present perfect progressive tenseko jakkala. Jekai: 

She has been studying since this morning. 

Ia sentenceo has present tenseo ong-a aro uan perfect 
tenseko mesokgipaba ong-a. Verb study ara- ingbimango ong-ani 
gimin progressive tenseko mesoka. Indake verb chu-gimik has 
been studying present perfect progressive tenseo ong-a. Ia apsan 
sentenceko A-chikkuo seode/ aganode indake ong-gen: 


(i) Ua 
He/ She 

(ii) Ua 
He / She 


da-sipringonin 
this + morning -I- since 
da-sipringonin 
this + morning + since 


poraienga. 

study + (-ing) 

poraiengiok. 

study + (-ing) + 
past marker 


Ia sentence ge-gni on-gipaoniko, skanggipako 
jakkalrongbata. English sentenceming meliangbatgipade gnigipa 
sentencesa. Indiba sentence ge-gnion Englisho gitade perfect 
tenseko jakkalja. A chikkuo - onin (since) ko jakkaloba, verbde 
perfect tenseo ong-ja. Skanggipa sentenceni verb poraienga 
present progressive tenseo ong-a. Gnigipa sentenceni verb 
poraiengiok past progressive tenseo ong-a. 

13. Janapgjidin gita, Englisho auxiliary ba dakchakpagipa 

verbrang aditan donga. Auxiliaryba ' verban ong-a, indiba ua 
chusokgipa verb ong-ja. Uko gipin verbrangni tense, mood, voice 
aro uarang gitako mesoknasa jakkala. Englisho iarangan mitam 
auxiliary verbrang ong-a: be, have, do, can, could, may, might, 
shall, should, will, would, must aro ought. 

Englishni auxiliary verb mingsa_be ong-a. Uni past tenseara 
wus ong-a. Auxiliary verb was -ko ra-e mesokani sentence 
mingsako ka-mao on-a: 

I was writing. 

Ia sentenceko A-chikkuo done nina. 

Anga seengachim. 

I write + (-ing) + past marker 

A-chikku sentenceo auxiliary dongjajok. Sea verbni 
progressive tenseko - eng katta tongchi mesoka. Iano past tense 
marker -ha ko on-gija - chim kosa jakkala. * “Anga seengaha” 
inede aganja aro agangenchimoba, Englisho on-gipa 
sentenceonide orto dingtangskajok. 

14. English Grammaro definite past tenseko jakkala. (5o 
verbni past tense went , sing verbni past tense sang ong-a. 
A-chikkuo past tensena dingtang kattako jakkalja. Past tenseko 
mesokna gita - ha . - chim katta tongrangko verbna on-dapaia. 
Future tenseko mesokna -gen aro progressive tenseko mesokna 
-eng katta tongrangko on-jotdapa. Indake on-daprikrikani gimin 
A-chikku verbrang ro-a. Englisho progressive tenseko mesokna 
gita verbna - ing ko ondapa. Indiba iano dingtanggrikani dongtaia. 
A-chikkuo progressive tenseko mesokna verbna -en g katta 
tongko on-dapaia. Indiba Englishode, verbna-ing ko on dapa 
baksana, auxiliary verb “be” ko sentencena on-dapkua. Verb “be” 
ni gipin bimangrangara is. are , was aro were ong-a. 

15. Janapgimin gita, A-chikkuo past tenseko mesokna -ha 
aro -chim katta tongrangko verbna on dapa. Ia katta tong 
minggnioni -ha definite past tenseko mesoka. - chim katta tongko 
jakkalode, verbni matchotsranggijaniko ba maikoba janapgija 
donenganiko mesoka. “Anga seengachim” ine aganode, sentence 
matchotomangba, maiba gipin ong-ako ba daka/ ka-ako 

janapdapgija dona gita nika. Jekai, "Anga seengachim” (bia golmal 
ka-eaha.) . “Ua da-sipringonin poraiengjokchim” (man-an 
man-jaengakon ba da-ode dontongo namgnokchim.)- .Indake 
A-chikkuo past tenseko mesokna -chim katta tongko on-dapode, 
janapgija dongipa sentenceni bak dongengkua gita daka. 

Tenseko jakkalanio A-chik bi-sarang neng-nikbatronga. Un 
baksana, da-o dongenggipa A-chik Grammar ki-taprangko English 
Grammarko ja-rike seahani gimin, jajaanirang nakatronga. English 
Grammarni aro A-chikku Gramm ami niamrangko tosusagrike skie 
on-na man-ode A-chik bi-sarang English ku-sikko skie ra-anio 
altunikbatgen. 

achikkuo verbrangni 

TENSE ARO ASPECT 

Verbara daka-ka-ako mesokgipa katta ong-a. Englisho, Verb 
katta mingsana batoba, A-chikkuode katta mingsa ong-rongaia. 
Verb kattako Latin katta verbum-oniko ra-a, jeni ortoara katta 
mingsa. 

Bang-bata ku-sikrangon katta rikna katta tongrangko 
(morphemes) donanio aro kattarangko sentenceo sulsul donanio 
altuaja; maina Verbni Tense, Aspect, Mood, Number, Pferson, 
Gender aro uarang gitako parakna rokomari sentence rikanirang 
aro kattani bimang dingtanganirang donga. 

(i) Tense inon, Verb ba daka ka-ani mai somoeo ong-a, 
da-oma, batanggiminma, mikkangchi ong-nasiama mesoka. 

(ii) Aspect inon, Verbo daka-ka ani aro somoe re-aniko 
mangsonga; chongmotan, matchotani, dakeng-ka-engani, badita 
mute daka-ka-a aro daktai -ka taianiko mesoka. 

(iii) Mood inon, agangipa agananina ba knatimenggipana 
mai bewalko mesoka, janapasama, sing-engama ba ge-etenga, 
uko mesokaniko miksonga. 

(iv) Number inon, bang a bang-gijako mesokani aro uni kri 
kattarangni bimang dingtang onganiko mesokaniko miksonga. 

Jekai: Sangipa-mande; Bang-gipa- manderang 

(v) Person- ara, aganenggipama, aganako knatimenggipama 
ba aganako man-enggipa mandema mesoka. Jekai : an ga. na-a. 
ua. 

(vi) Gendera ra Nounni mea, me-chik ba janggi gri onganiko 
mesoka. Jekai : me-asa. me-chik, bol. 

English Ku siko Verbrang nangrimgrike, Verbal group ba 
Verbni kamko ka-gipa katta tokko ong-ata. Jekai : live in ba 
dongrima, live on ba tangkua, live on ba tangna pangchaka aro - 
uagita. A-chikkuode indake ong-ja. Basakobade A-chikkup 
verbrangko agananio ba seanio watchanga. Mesokani gita, ‘'Uan 
dos dakgipa”. Sentence matchotjaoba, sentenceni ortokode 

ma-siaia, maina Verb one a sepangon napchipile dongaia. 

Dingtang dingtang Ku-sikrang sentenceo kattarangni 
nangrimgrikaniko aro grammarni gita sentenceni miksonganiko 
parakna rokomari bewalrangko aro cholrangko jakkala. Ia seanio 
daka-ka-aniko somoeni (tense) aro daka-ka-anio somoeni reani 
(aspect) bidingrang aro A-chikkuo uarangko parakani cholrangko 
nia. Daka-ka-ani somoe aro somoeni re ani ekgrikatna man-pilgija 
nangrimgrika. Da-oni ba obostani somoe re-ani, chong-motan 
kamko ka-engama, ka-manahama, uko ma-ekate chanchina 
man ja. Somoeara a gilsak gimikni, kattaming-ku-sikming 
nangchapgijagipa chanchiani ong-a. Ua bak gittam donga. 
Batanggimin, Dao aro Mikkangchini. Tenseara Verbni bimangni 
aro somoeko an-chingni uiani aro ma-sianini nangrimgrikaniko 
mesoka. Verbni kamko maidake nike-uie ra-a ua bewalko Aspect 
mesokskaa. Gipin dake aganode, kamko ka-engkuama ba 
matchotaha uko Aspect mesoka. 


TENSENI BIDINGO A CHIKKU GRAMMAR KI TAPRANGO 
MAIKO AGANA. 

A-chikkuo Grammar Ki-taprango Tense Systemni bidingo 
maiko janapa nie nina. Samson K. Sangmani A-chik Grammar, 
Lower Primary Classrangna miksonge seani gimin, Tenseni bidingo 
che-eme seja. Ki-tap segipa ia minggittam Tenserangko janapa: 

(i) Da o Ong-gipa Tense (Present Tense) 

(ii) Ong-gimin Tense (Past Tense) 

(iii) Ong-gni Tense (Future Tense) * 

Da-o Ong-gipa Tenseni ning-o ua Da o Ong-enggipa Tense 
ba Present Progressive Tenseko janapa. 

E.G. Phillips “Outline Grammar of the Garo Language” 
ki-tapni Bak V-o indake sea: “There are three classes of verbs in 
Garo: The Neuter, Active and Causal. There are properly no 
Passive verbs, the passive idea being expressed by a peculiar 
form of sentence. The Verb is regulady conjugated, expressing 
by use of endings, moods and tenses”. 

Phillips ka-mao on-gipa Tenserangko Mesokanirang baksa 

on-a: 

1. Simple Present 

2. Present Progressive 

3. Simple Past 

4. Remote Past 

5. Remote Past Progressive 

6. Pluperfect 

7. Pluperfect Progressive 

8. Simple Future 

9. Immediate Future 


doka 

dokenga 

dokaha ba dokjok 

dokachim 

dokengachim 

dokahachim 

dokengahachim 

dokgen 

doknasia/ dokginok/ dokgni 


Ua apsan bako Phillips sea: “Bon-chotao ongipa nasia, ginok 
aro gni katta tongrangko jakkalanio dingtanggrikani donga. Nasia 
bak ong-gniko (immediate future) mesoka, ginok- ara dakna-ka-na 
miksongchong-motaniko mesoka aro gni-ara kamko dakna-ka-na 
tik ka-giminko mesoka. “Iano nasia, ginok aro gni ritchuani katta 
tongrangsa ong-ani gimin uarangni mikkango kan-dikbegipa 
ritingko on-o krabata. Jekai :-nasia, -ginok, - gni. Minggipinara, 
mitam jolrangosan, Ong-gniko mesokna - gni tongko Verbna 
sokchua. Jekai : Anga dak gni - gni ko talatgipa kattako 
mesoknaba, ba Adjectiveni kamko ka-na gitaba jakkala. Jekai: 
“Dakgni kamko an-ching da-afan matchotna nanggen”. 


An-ching nikbaman-aha, Samson K. Sangma ja-pang Tense 
minggittamko mesoka: Da-o Ong gipa Tense, Ong-gimin Tense 
aro Ong-gni Tense. E.G. Phillips “Outline Grammar of the Garo 
Language” ki-tapo Tense mingskuko janapa. Indiba uni ja-man 
segipa “A-chik Grammar” -o Phillips mingchetkosan janapaia. Ia 
Kitapko Achikkuon see Tenserangni bimingrangkoba A-chikkuon 
dona, aro Mesokanirangkoba on-jola. Uni on gipa Tenserangara: 


1 . 

2. 

3. 

4. 

5. 

6 . 

7. 

8. 


Da-o Ong-gipa Tense (Present) 

Da-o Ong-enggipa Tense 
(Present Progressive Tense) 

Ong-gimin Tense (Simple Past) 

Skang Ong-gimin Tense (Remote Past) 

Skang Ong-enggiinin Tense 
(Remote Past Progressive) 

Skang Ong-sogimin Tense (Pluperfect) 

Ong-gni Tense (Future) 

Bak Ong-gni Tense (Immediate Future) 

Phillips “A-chik Grammar”-ode Pluperfect Progressive^ 


cha-a 

re-angenga 

ga-akjok 

den-achim 

den-peengachim 

skiahachim 
skigen 
re -ginok 

janapjajok. Pluperfect Progressivekoba Achikkuo jakkalani donga 
indiba komia. Jekai: “Chingade uijaenba ua bolkon 
den-peengahachim”. Iano daka-ka-anini ong-enganiko ba 
Progressiveko -eng- mesoka; batanggimin aro skang 
ong-sogiminkode -ha aro -chim mesoka. Indiba ian A-chikkuo 
jakkalronggipa Tense ong-ja. 

DA'ORORO A CHIKKUO TENSE JAKKALANI 

Mitam English Grammarko segiparang Past Tense aro Non- 
Past Tense ine jakkala. Ia minggni Tenseni ning-on Progressive 
(Dao Ong-enggipa) aro Future (Ong-gni) bidingrangko 
man-chapaia ine chanchianio indake jakkala. A-chikkuode 
Present, Past aro Future Tenserangkon ja-pang dake ra-a. Indiba 
ia ja pang Tenserangni ning-o aspect-ko ba somoeni re-aniko 
mesokna gipin Tenserangko on-chapa. Chong-motan, daka-ka-ani 
matchotkuja, ong-engkua ine mesokna Da o Ong-enggipa Tenseko 
jakkala. 

1. DA-O ONG GIPA TENSE (Simple Present Tense) 

Da-o ong-gipa somoe batanggimin aro ong-gni somoeko 
ma-ekatgipa ba jatchi tiktako bak dakgipa ong-a. “Da-o somoe” 
ua dikdikni ja-mantapan “batanggimin somoe” ong-aijok. “Da-o 
somoe” on-titi skangsan “ong-gni somoe” ong-achim. “Da-o 
somoe” inon ua dikdikko man-chapgipa somoekosan miksongaia. 

A-chikkuo ka-mao on-giparangko mesokna Da-o Ong-gipa 
Tenseko jakkala: 

fi) Da-o ong-gipa obosta ba daka-ka-ani jean ua dikdiknasan 
one-aia. 

Mesokani: (a) Namchi git ring-a. 

(b) Chekan chroka. 

Ia sentencegnini Verbrang ring-a aro chroka Present Tenseo 
ong-a aro aspectni gita ua dikdikkon miksonga. 

(ii) Da-o ong-gipa obosta ba daka-ka-ani. iean batanggimin 
aro ong-gni somoeming nangchana. 

Mesokani: (a) Ua ukil saksa ong-a. 

(b) Ua Doctor kam ka-a. 

Ia mesokanirango, Qpg-a aro ka a Verbrang Present Tenseo 
ong-a. Aspectni gitade uarang batanggimin aro ong-gni somoeming 
nangchapa, maina ua mande sakgni ukil aro doctor ong-achim, 
ong-enga aro ong-angkugen. 

(iii) Dakronggimal- ka ro ueeimal hewal . 

Mesokani: (a) Anga saljatchio mepring cha-a. 

(b) Anga saljatchio mepring cha-ronga. 

Iano, cha-a aro cha-ronga Verb ge-gnian Present Tenseo. 
Aspectni gitade, bewalko ba dakronganiko mesoka. Skangoba 
saljatchion cha-enggen aro mikkangchiba apsan somoeon 
cha-gen. 

(iv) Dongkamgipa iuiagiiagipa obosta ba daka-ka-ani. 

Mesokani: (a) Pulrang nina nitoa. 

(b) Bijakrang tangseka. 

Verb ge-gnian Present Tenseo aro aspectni gitade pangnana 
ong-kamaiani somoe. 

(v) Iringjrotna apsangipa ba kakketrang. 

Mesokani: (a] Sal salaramchi nabaa. 

(b) A-gilsak ga-brongtango re-wilwila. 

Nabaa aro re-wilwila Verbrang Present Tenseo. Indiba 
aspectni gitade, ia ong-aniara jringjrotnan apsan aro kakket 
ong-aigipa somoe. Skangoba kakket ong-a aro mikkangchiba 
kakket ong-e dongaigen. 

(vi) Ua dikdikosa ong-aiani 

Mesokani: (a) Bi-sa grapa. 

(b) Achak sing-a. 


Mesokanirango grapa aro sing-a Verb ge-gnian Present Tenseo 
ong-a. Aspectni gitade, ia daka-ka-ani ua dikdikosan ong-aia. Da-o 
grapa, da-on tipa; da-o sing-a, da-on jrip. Daka-ka-ani dikdikon 
bon-aia. 

(vii) Kalanirango aeantimani. 

Mesokani: (a) Bonie robolko goata aro Tenie uko rim-soa. 

(b) Robol net kosako; robol a-ona ga-aka. 

Kalanirango daka-ka-ani bik bikan dingtangaia; goenga, 
rim-soenga ine agane rona somoe dongja. Mingsako roe aganode, 
ua agananiko bon-kujaon minggipin daka-ka-anirang ong-e 
dongaigen. Uni gimin kal anirango agantimgipa kan-dik kan-dik 
aganaia aro Present Tensekon jakkalaia. Aspectni gita, ua somoeo 
ba dikdikosan daka-ka ani ong-aia. 

(viii) Songbado on-eipa katta bichone . 

Mesokani: (a) Rel Gari Asel Ong-ao sak 100 sia. 

(b) Bhutia Goal Gittam chipa. 

Sia aro chipa Verb ge gnian Present Tenseo. Mandeni gisik 
batanggimin a-selrangna bate da-o ong-gipa a-selna gisik nangbata. 
Ua a-selko da-o onga gita gisiko nikata. Aspectni gitade, ua a sel 
salsa salgni skangan ong-aha; batanggimin somoesaha. 

(ix) Nanpchongmotaniko, bikan ong aniko mesokani . 

Mesokani: (a) Uni sabemitingo saoba phone ka a. 

(b) Uni aganmitingo saoba do ga doktikea. 

Mingsa daka -ka-ani ong engmitingo, minggipin daka-ka-ani 
nakata. Phone gam a aro do ga doktikani bikan ong a, bikan bon a. 

Mesokanirango on-gipa Verbrang ka a aro doktikea Present 
Tenseo ong a. Aspectni gitade mingsa daka ka-ani ua somoeo 
ong-enga; minggipinara ua dikdiknasan. 

(x) Qnrkangani b a P a kwa taui. 

Mesokani: (a) Anga ia nokko Gitelni jako pakwata. 

(b) Anga ia bi-sako Amchong minga. 

Pakwata aro minga Verbrang Present Tenseo ong-a; aspectni 
gitade ia daka-ka-ani da-o ba ia somoeo ong-a, indiba 
mikkangchini somoeming nangchape dongaigen. Pakwatani aro 
biming mingani da-onasan ong-ja, pangnan apsan ong-e 
dongaigen. 

(xi) 

i Mesokani : (a) Skigipa tom-anio dongpana ska ine ua 

angna aganaha. 

(b) Anga uko gronga ine abina aganaha. 

English Grammaro Main ba Ja-pang Clause Past Tenseo 
ong-ode, Dependent Clause ba Pangchakgipa Clauseba Past Tenseo 
ong a. A-chikkuode indake ong-ja. A-chikkuo Ja*pang Clause Rast 
Tenseo ong-oba, Pangchakgipa Clause Present Tenseo ong*aia. 

Mesokani (a)-o Ja pang Clause “Ua angna aganaha” ingipao 
Verb aganaha Past Tenseo; indiba Pangchakgipa Clause “Skigipa 
tom-anio dongpana ska”-o Verb ska Present Tenseosa. Gnigipa 
mesokanioba, Verb aganaha Past Tenseo aro gronga Verb Present 
Tenseo. Aspectni gitade, aganna skangan skaniko janapaha aro 
grongaba grongaha. Uni gimin Verb Present Tenseo ong-oba, 
aspectde batanggimin somoekosa mesoka. 


Ja -pang Clause Ong-gimin Tenseo ong-oba. 
Pangchakani Clause Present Tenseo. 


(xii) la-pang Clauseo mikkangchiniko mesokgipa Verb 
dongon. Pangchakgipa Clauseo iakkalani. 


Mesokani: (a) Sal naon an-ching re-chakatgen. 

(b) Ai sokbaon an-ching meatam cha-gen. 


Ja pang Clause “an-ching re-chakatgen” Future Tenseko 
mesoka; indiba Pangchakgipa Clause “sal naon” -ni Verb naon 
Present Tenseosa. Aspectni gitade, naon Verb mikkangchini ba 
ong-gni somoekosa mesoka. Gnigipa mesokanioba apsan ong-a. 


(xiii) Dikdiksana skangmangmangsan matchotgipa daka- 

Mesokani: (a) Tomani daomangmangsan matchota. 

(b) Angni ripeng mejalmangmangsan re-anga. 

Tom ani matchotdaldal aro ripeng re angdaldal ong-ani gimin 
matchota aro re-anga verbrangko Present Tenseo donaia. Indiba 
aspectko chanchiode uarang batanggimin somoekosa mesoka. 

Mesokani: (a) Te-rak skangonin Rongjengo donga. 

(b) Anga skangonin uko uia. 

Donga aro uia Verbrang Present Tenseo ong-a. Aspectni 
gitade, batanggimin somoeo a-bachenge, da-onan ong-e 
dongaienga; unigimin ong-enggipa somoe. Somoeko mesokgipa 
Adverb “skangonin” iako rongtalen mesoka. 

2. ONG-GIMIN TENSE (SIMPLE PAST TENSE) 

Ong-gimin Tenseko jakkalanio ja-pang bidingrang minggni 
donga: (a) Janapenggipa daka-ka-ani da^o ong-gipa somoena 
skangan ong-aha. (b) la daka-ka-ani da-o ong-gipa somoena 
skangan badiaba somoe tiktako ba somoe manchao ong-aha. 
Gipin dake aganode, Ong-gimin Tenseara skangon matchotgimin 
daka-ka-aniko mesoka aro da-o ong-gipa somoekode 
man-chapatsrangja. Ong-gimin daka-ka-aniko, da-o ong-gipa 
somoeko man-chapgijagipa Adverbrangchi mesoka. Indakgipa 
Adverbrangara skangon . meialo . meiao. minio aro uarang gita. 
Somoeko mesokani baksa, talatchapgipa kattako jakkaleba, da-o 
ong-gipa somoeko man-chapatgija, batanggimin daka-ka-aniko 
mesokna man-a. 

Mesokani: Re-anggipa jao giljani antiko ong-ataha. 

Ia sentenceo “jao” Adverbmangmangchide daka-ka-aniara 
batanggimin somoeosa ine mesokna man-ja. “Jao”-ko talatgipa 
katta "re-anggipa”- sa batanggimin somoeko srange talata. 

Ong-gimin Tenseko mesokna A-chikkuo -ha. -jok aro - chim 
sokchuanirangko Verbna on-dapa. 

Mesokani: (a) Ua kamtangko mejalo matchotaha. 

(b) Ua kamtangko mejalon matchotjok. 

(c) Ua kamtangko mejalon matchotahachim. 

Sentence ge-gittaman Past Tenseo aro uarango batanggimin 
somoeko mesokgipa Adverb mejalo/ mejalon-ko jakkala. 
Skanggipa sentence kam matchotsranganiko kimkim agana. 
Gnigipa sentenceo kam matchotdaldalko mesoka. Iano kam 
matchota matchotjana simsakbreja; mejalon inanichi somoe nasa 
mikpakma nia ine uina man-a. Gittamgipao -ha baksana -chim 
sokchuaniko on-anichi maiba orto matchotgijaniko mesoka. 

Aspectba batanggimin somoekon mesoka. 

Onggimin tenseko ka-mao on-giparangko mesokna jakkala: 

(i) Batanggimin somoeni obosta ba daka-kaani, jeon 
somoeko ianapa ba ianapia. 

Mesokani : (a) Ua ia biaponi jitangaha. 

(b) Ua ia biaponi skangon jitangaha. 

(c) Ua ia biaponi 1970 bilsion jitangaha. 

Sentence ge-gittaman Past Tenseo aro aspectba batanggimin 
somoean. Skanggipa sentenceo daka-ka-ani somoeko janapja; 
gnigipa sentenceo “skangon” Adverb dongani gimin jitani ruutaha 
inesan uiaia; indiba gittamgipa sentenceode, mai bilsi manchao 
jita srangen mesoka. 

(ii) Basakomanchako mesokgiia. ong gimin daka-ka ani 
iean da-ode dontongaha . 

Mesokani : (a) Amkang uno bilsi dok poraiaha. 

(b) Simkan Turao bilsi chet dongaha. 

Sentence ge-gnini Verbrang poraiaha aro dongaha Past 
Tenseo. Aspectni gita, ua daka-ka ani da-o ong jaengjok, 
dontongaha; uni gimin batanggimin somoeko mesoka. 

Sentencegnian mai bilsirang manchao poraiaha ba dongaha 
janapja. Indiba skangode Amkang biap damsao poraiachim, 
da-ode uno poraijajok aro Simkan Turao dongachim, da-ode gipino 
dongengjok ine ma-sina man-a. 

(iii) Skango dakronggimal -ka-ronggimal . 

Mesokani : (a) Ua be-en ranta ka-rongaha. 

(b) Baba seng-gnang meatam cha-rongaha. 

Ka-rongaha aro r.ha rongaha Verbrang Past Tenseo. Aspectba 
batanggimin somoean. Verbrango -ron g- kattako sikjote 
ka-ronggimal -dakronggimal ong aniko mesoka; sentenceo 
Adverbko on skaja. 

Jakkalmanchaaniode, “Ua be enko ranta ka-rongachim aro 
“Baba seng-gnang meatam cha-rongachim” ine aganbata. Indiba 
-chim sokchuania chanchianiko matchotkuja gita nikata. 

(iv) Ong-gni kam 

Mesokani : (a) Na-a bano poraina skachim? 

(b) Angade chuttio nokchi re-na skachim. 

Sentencegnion -chim sokchuaniko jakkalani gimin. Past 
Tenseo ong-a. Aspectni gitade ong-gni ba mikkangchini somoesa. 

(v) Chanchicbipe ra-ani. 

Mesokani: (a) Ua dakchakjaode, bia ka-atanian 

ong-jawajokchim. 

(b) Baba sokbajaode, angade maikon 
dakpagnokchim. 

-chim sokchuani dongani gimin Verbrang Past Tenseo ong-a 
aro aspectba batanggimin somoean ong a. Indonga sentence - 
ranga chanchipiltaiate ba nipilate agananirangsa ong bata. 

(vi) Sine anio ba mol molanio mande ra-e mesokani. 

A-chikkuo ka sapae kattako ba Verbo -j>a katta tongko 
on-jote mande raaniko ba an-tangko onataniko mesoka. 
Aganmitingo ku-rang salani bewalba mande ra aniko mesokna 
man-a. Un baksana, Verbna - chim sokchuaniko on e mande 
ra aniko mesokna man-a. 

Mesokani: (a) Meena Padotko grongna skachim. 

(b) Tangka ra-chakna on-paode namgenchim. 

“Skachim ” aro " namgenchim ” Past Tenseo ong-a; aspect 
gitade da-oni aro ong-gni somoemingsa nangchapa. - chim 
batanggimin somoeko mesokgipa ong-oba, ia sentencerango 
mande ra-aniko mesokanisa uni ja-pang kam ong-a. 

(vii) Da-o daka -ka-ani 

Mesokani: (a) Nokchi re-ani somoe ong-jok. 

(b) Uamang seng-gnang pil-bao namgenchim. 

Verbrangko niode Past Tenseo; indiba aspectni gitade da-oni 
somoe, maina skanggipa sentenceo “da-o re-ani somoe” -kosa 
aro gnigipa sentenceoba “da-o skani somoe” -kosa mesoka. 

3. DA-O ONG-ENGGIPA TENSE fPresent Progressive Tense) 

Da-o Ong-enggipa Tense obostarangni ba daka-ka-anini da-o 
ongenganiko mesoka, indiba ua obostarang ba daka -ka-anirang 
batanggimin somoeming aro mikkangchini somoeming 
nangchapa. Daka-ka-ani da-o ong-engoba, una skangan 
a bachengaha aro mikkangchini somoeoba ong-kunaba donga; 
badia somoeo dontonggen uija. Daka-ka-ani matchotkuja aro da-o 
somoeo ong-e dongaiengkua. Sentenceo da-oni somoeko 
mesokgipa Adverbko on e ba on-gijaba ia Tenseo sentence rikna 
man-a. 

Mesokani: (a) Bi sarang kalgrikenga. 

(b) Bi-sarang da-o kal grikenga. 

Sentencegnion Verb kal grikenga Da-o Ong-enggipa Tenseo 
ong-a. A-chikkuo ongenganiko mesokna, Englisho -jngko verbna 
on-dapa gita - eng - ko on-dapskaa. Mesokani minggnian orto 
apsanaia; indiba skanggipa sentenceo, da-oni somoeko 
mesokgipa Adverb dongja. Gnigipaode, da-oni somoeko 
mesokgipa Adverb da-o donga. Aspectni gitade da-o ong-engani 
somoeko mesoka. 

Da-o Ong-enggipa Tenseko ka-mao on-giparangko mesokna 
jakkala: 

(i) Da-o daka-ka-anini ong-e dongaiengani . 

Mesokani: (a) Bi-sarang robol kal-enga. 

(b) Jojong Shillongo poraienga. 

Sentencegnian daka-ka-anini ong-e dongenganiko, Verbo 
- eng- katta tongko sikjote mesoka. Iano ua somoe tiktako robol 
kal-enga”- niko aro “poraienga” -niko mesoka. Basako kal-na ba 
poraina a-bachengachim aro basako ia daka-ka-anirang 
dontonggen uiani chol dongja. Indake, aspectni gita ^a-o 
ong-enggipa somoeko mesokoba, ia somoe batanggimin 
somoeming aro mikkangchini somoeming nangchapa. 

(ii) Doncimin somoeo da k a-ka-anini ong-engani. 

Mesokani: (a) Rod da-ode ianon kam ka-enga. 

(b) Skigipa da-ode ia noko dongenga. 


107 



“ Da-ode” Adverb da-oni somoeko mesoka aro Verbo - eng - 
sikjotani gimin ua daka- ka-aniara da-o ong-enga. Uni gimin 
sentenceara Present Progressive Tenseo aro aspectara da-o 
ong-enggipa somoe. 

“ Da-ode ” Adverbara, skangode banoba dongachim aro 
ja-manode banobasa dongskanaba donga ingipa parakgijagipa 
ortoko on-a. 

(iii) Somoe bakkandikgipa daka-ka-ani; ua 
somoemanchao ong-eneaniko mesokia . 

Mesokani: (a) Tariatani ja-manode uni ghoriba name 

re-enga. 

(b) Anga Jarongpangni poedorangko 
poraienga. 

Sentencegnian Da-o Ong-enggipa Tenseo; aspectde ua 
aganmiting bakkandikgipa somoekosan man-chapaia. 

Da-o somoemanchao ghori re-ako miksongja. Ghori 
re-jachim, da-ode re-enga aro namenga dipetde re e dongaigen. 
Tarimanahaoba da-on re-jataina man-aia. 

(iv) Bikan ong-na chanchisogimin ba tik ka-sogimin 
daka -ka-ani. 

Mesokani: (a) Tom-aona re-anggiparang knalo sokbaenga. 
(b) A-bri doanggiparang da-al attam 
ong- onbapilenga . 

Sentence ge-gnian Da-o Ong-enggipa Tenseo ong-a. Aspectde 
ong-gni somoesa, maina “knalo ” aro “ da-al attam” Adverbrang 
ong-gni somoekosa mesoka. 

(v) Kragipa somoeko mesokgjpa dongchape, dikdiksana 
ong-enggipa bewal . 

Mesokani: (a) Porikka sepangahani gimin, Silche 

salantian poraienga. 

(b) Da-ode ua Robibarantian gilja re-enga. 

Iano ortoara skangde Silche porairongja aro porikka 
matchotode poraijanaba donga. Bang-gija salrangnasan poraienga. 
“Salantian " aro “Robibarantian ” Adverbrang ong-enga somoeko 

mesoka. Poraienga aro re-ensa Verbrang daka-ka-anini ong-engako 
mesoka aro aspect dao ongenggipa somoeko mesoka. 

(vi) Daktaitairongensgipa bewal 

Mesokani: (a) Ua tangka bi rongenga. 

(b) Nono be enko ranta ka*rongenga. 

“ Bi rong en g a” aro “ka-rongenga” Verbrango -rong katta tong 
ong taitaianiko aro - eng - katta tongara daka-ka-anini 
ong enganiko mesoka. Ia katta tong ge gniko A-chikkuo sedimna 
mana. Englishode “often” kattako Present Progressive Tenseo 
jakkalja; Present Tenseosa jakkala. 

Iano aspectde baditaba ruuta somoena ongenganisa. 

(vii) Dikdikprak ong aigipa daka -ka anirangko 
daktaitairongani . 

Mesokani: (a) Uamang ia somoeode bi-aniko dakrongenga. 

(b) Bi sarang da o gitade meatam cha rongenga. 

Ia sentencerang Da o Ong enggipa Tenseo ong oba, aspectde 
ruuta somoeni gisepo donsogimin somoe dikdikpraksa. 
Salgimikde bi-ja, donsoa somoe sokosa daka- ka anide ong-aia. 
Dikdiksa somoeko, “ia somoeode” aro “ da og ita. d e” ingipa 
Adverbrang mesoka. 

(viii) Da o ong-gipa somoeo dikdikprak changprak da ke 
daktaitaiani. 

Mesokani : (a) Gilja kanta dokenga. 

(b) Saoba do-ga doktikenga. 

“Dokenga” aro “doktikenga” Verb ge gnian Da o Ong-enggipa 
Tenseo. Somoede dikdikprak da-o ong-engani. 

Kanta dokode joljol dokna man ja. Dikdikprak dondike 
changprak changprak dakesa doka. Do-ga doktikoba apsan 
Doktikjoljolnade man ja; changsa doktikani ja-mano jaksi 
de-doesa doktiktaina man a. Daka -ka-ani joljol ong-jaoba Da-o 
Ong-enggipa Tenseko jakkala. 

(ix) Sonpbado photo ka-mao seani . 

Mesokani.fa) Prime Minister Exhibitionko do'ga oe on-enga. 
(b) Raja Pante karkanako nienga. 

Sentence ge-gnion Verbrang Dao Ongenggipa Tenseo; aspect 
gitade batanggimin somoekosa mesoka. 

(x) Kracipa Adverbko on e, dikdiksani gunko mesokani . 

Mesokani : (a) Baba da-alde kaanangenga. 

(b) la antiode sal rakpaenga. 

Iano “ka ananeenea ” aro “ rakpaenga” Verbrang Da o 
Ong-enggipa Tenseo. Aspectde, ua salkosan aro antikosan 
man-cbapaia. 

Skanggipa sentenceni miksonganiara, “Babade maming 
saloba ka anangja, da alsa ka anangenga” ine ong-a. Gnigipa 
sentenceora, “Mikka wasimaienga; da a antisa sal rakpaa" ine 
miksonga. Pagipa knalode ka-anangjawajok, mande nama. Ambin 
antide mikka wataiainaba donga, ine mangsongchipilani donga. 

(xi) Daka-kaani. ieko talatgipa Verbo ong-eneani dongna 
man ia. 

Mesokani : (a) Bus dondikenga. 

(b) Karkanani kol dondikenga. 

“Stop ” ba dondika Verbo “-ing” ba “-eng” dongna nangja. 
“Dondika” inon daka-ka ani bon jok ba matchotjok. Indiba gari 
chalaitaijaskal “dondikenga” ine aganrongaia. 

Dondikenga Verb Present Progressive Tenseo ong-a. Dondika 
inon dikdiksani kamsan; bus re-enga ba dondika. Indiba mute 
ong-na man gipa verb gita “dondika” kattako “dondikenga” ine 
aganrongaia ba seaia. 

Tense gita ong-enganiko mesokoba, aspect gitade da-o 
ong-gipa somoekosa miksonga. 

fxiil lakkalronggimal /Aganronggimal. 

Mesokani: (a) Na-a namengama? 

(b) Mai dakenga? 

Sentencegnion Verbrang Dao Ongenggipa Tenseo; aspectde 
da-oni soraoesa, singania ua somoeni giminsa. 

4. SKANGO ONGENGGIMIN TTNrf 
rPast Progressive Tensed 

Skango Ongenggimin Tenseko Achikkuo jakkaloba, 
jakkalani komibea. Skango Ong enggimin Tenseko ka-mao 
on giparangko mesokna jakkala: 

(i) Skango ong enggipa daka-kaani 

Mesokani : (a) John chitti seengachim. 

(b) Bisarang tusitokengahachim. 

Indaka sentencerangna Achikkuo verbna -ha sokchuaniko 
on gija, - chim sokchuaniko onrongbata. -ha sokchuaniko on ode, 
- chiin sokchuaniko gatdapa. 

Sentencegnian Skango Ong enggipa Tenseo; aspectni gitaba 
skango ong enggipa somoeko mesoka. 

- chim sokchuani dongani gimin, Johnni chitti semitingo ba 
bi sarangni tusimitingo maiba daka-ka ani dongkua ine 
parakgijagipa orto donga. 

(b) Skango a-bachenggipa daka-ka-anini ong-engkuani . 

Mesokani: (a) Angni sokangode bi-sarang tuengaha. 

(b) Chief Guestni sokbaode chatrorang robot 
kalengaha. 

“Angni sokangna skangan bi sarang tuaha aro angni 
sokangoba uamang tuengkuachim” ine skanggipa sentence 
miksonga. Gnigipa sentenceo, “Chief Guestni sokna skangan 
somoe ong ahani gimin robot kal-aniko a bachengaha aro uni 
sokbao kal-e dongengachim”, ine miksonga. 

Skango Ong enggimin Tenseko sentencegnian mesoka. 
Aspect gitade skangoni ong enggipa somoe. 

(iii) Mikkangchi dakgni -ka-gni . 

Mesokani: (a) Uamang knalo nok jitengachim 

(mikka waani gimin man jawajok). 

(b) Chinga ambin anti Delhichi re engachim 
(tangkani a selan re ani ong jawajok). 

Ill 




“T itengachim” aro “ re-engachim” Verbrang Skango 
Ong-enggipa Tenseo ong-a. Indiba knalo aro ambin anti ingipa 
Adverbrang mikkangchini somoekosa mesoka. Uni gimin aspect 
gitade, mikkangchini somoesa. 

(iv) Matchotkugijagipa daka-ka-ani . 

Mesokani: (a) Anga nok rong nongengachim. 

(b) Mary mejalo chola sikengachim. 

Sentencegnian maiba ong-changani gimin dakenggipa kamko 
matchotkuja ine mesoka. 

Sentencegnian Skango Ong-enggipa Tenseo aro aspectara 
skango ong-enggipa somoe. 

(v) Mande ra-aniko mesokani . 

Mesokani: (a) Angni ripengrang knalo re-baengachim. 

(b) Angni nogipa ambin Sombaro 
Delhichi poraina re-angengachim. 

Iandaka sentencerangko dal-batgiparangna agano, mande 
ra-e mesoke an-tangko onate aganna jakkala. Skanggipa 
sentenceo, aganenggipa mande an-tangni ripengrang re-baengani 
gimin officeona re-bana man-janaba donga. Gnigipa sentenceo, 
uni nogipako dilangna chutti ba tangka nangakon. -chim 
sokchuaniko Verbo jakkale mande ra-aniko mesoka. 

Sentence gegnian Skango Ong-enggipa Tenseo ong-a. Knal, 
ambin ingipa somoeko mesokgipa Adverbrang ong-gni somoeko 
mesoka. Uni gimin aspectde ong-gni ba mikkangchini somoesa. 

(vi) Ong-gimin somoeo daka-ka-ani mingsani 
ong-mitingo, minggipin daka-ka-anini ong-paengani. 

Mesokani: (a) Me-a bi-sarangni kal-grikmitingo, me-chik 
bi-sarang poraiengachim. 

(b) Abini mi su-mitingo, ama mi song-engachim. 

Iano daka ka-ani minggni apsan somoeon ong-a. Adverbial 
Clause “Me-a bi-sarangni kal-grikmitingo” aro “Abini mi 
su-mitingo” ge gnian da-o ong-enganikosa mesoka. -miting- katta 
tong Verbrangni ong-enganiko mesoka. Indiba Ja-pang Clauseni 
Verbrang “ ppraiengachim ” aro “ song-engachim ” Skango 

Ong enggimin Tenseo ong*a aro aspectba skango ong-enggimin 
somoekon mosoka. 

( v ^) Qng'g^niin somoeo da k a-ka-ani mingsqni 

ong.-engm itinRo t minggipin ia-mantapan ong-ani. 

Mesokani:(a) Angni uko niko Goera sorok batsotengachim. 
(b) Angni uko grongo ua janggitangna 
katengachim. 

Goerani sorok batsotanisa skang onga. Batsotako nikanide 
kam abachengani ja-manosa. Gnigipa sentenceoba, mandeni 
janggitangna katanisa skang abachenga. A bachengani ja-manosa 
sakgipin uko gronga. 

“ Batsotengachim ” aro “ katengachim” verbrang Skango 
Ong enggipa Tenseo ong a. Aspectba skango ong-enggipa somoean 
onga. 


5. DA O ONG-GIMIN TENSE (Present Perfect Tense) 

Achikkuo Da*o Ong-gimin Tense ba Present Perfect Tenseko 
jakkalaniko nikja. 


6. SKANG ONG-SOGIMIN TENSE (Past Perfect Tense ba 
Pluperfect Tense) 

Janapgipa somoena skang matchotgimin daka-ka-aniko 
mesokgipaan Skang Ongsogimin Tense ong a. A chikkuo ia 
Tenseko, Verbna -jok, - ha aro -chim sokchuanirangko one aro 
- man - sikjotaniko Verb ning-o on e mesoka. Jekai: 
re-angman-ahachim . 

Ka-mao on-giparangko mesokna Skang Ong sogimin Tenseko 
jakkala: 

(i) Skangan matchotgimin dak a-ka-ani. 

Mesokani:(a) Nang-ni re-bana skangan anga cha 
ringmanaha. 

(b) Nanseni sokbana skangan ua re angmansoaha. 

Ia sentenceni Verbrango, chong-motan ringmanaha aro 
re angmansoaha- o, -jia batanggiminko mesoka aro -man - katta 
tongara maiba daka-ka aniko skangan matchotaniko mesoka. 
Uarang Skang Ongsogimin Tenseo ong-a. 

Sentencerango janapgipa somoerangara re-hana skang aro 
sokbana skang. Uni re-bana skangan cha ringaniko 
matchotmanaha; Nanseni sokbana skangan uni re-angani 
ong-manaha. Aspect gita, skangan ong-sogimin somoeko mesoka. 

(ii) Somoeko tiktak mesokeipa ba mesokeiiaeipa skaneo 
daka-ka-ani . 

Mesokani: (a) Mary kamko dakmanaha. 

(b) Mary mejaon kamko dakmanaha. 

Sentencerangni Verbrang Skang Ong sogimin Tenseo ong-a. 
Aspectba ong sogimin somoean ong-a. 

(iii) Ong sogimin somoeo daka-ka-ani. 

Mesokani: (a) Angni Johnko grongo, ua Turao bilsi bonga 
dongmanahachim. 

(b) Ua schoolo bilsignide poraimanahachim. 

Sentencegnini Ja-pang Clauseni Verbrangan Skang 
Ong-sogimin Tenseo aro uarango bilsiko janapa donga. Aspectba 
skang ong-gimin somoeko mesoka. 

(iv) Aganako aganskaani . 

Mesokani: (a) Ua Spartacus filmko nimanaha ine 
jojong agana. 

(b) Rikme kamko dakmanaha ine 
ma-gipana aganaha. 

Ja-pang sentencerangni skanggipa Verb a gana Da-o Ong-gipa 
Tenseo aro gnigipa Verb aganaha Ong-gimin Tenseo. Clause 
ge-gnini Verbrang nimanaha aro dakmanaha Skang Ong-sogimin 
Tenseo ong-a. Ia Verbrangni aspectba skang ong-sogimin 
somoean. 


114 



( v ) Chu-sokat giiani donggjpa daka-kaani 

Mesokani: (a) Ua ku-rachakinanahaode, uko daktelna nanga. 

(b) Na-simang mangsongman-ahaode, uchi 
re-angna jotton ka-aibojok. 

Sentencegnion daka-ka-aniko chu-sokatkuja. Indiba 
ku-rachakani aro mangsonganikode skangon dakmanaha. Uni 
gimin Verbrang Skang Ong-gimin Tenseo ga-aka aro aspectba 
skang ong-gimin somoekon mesoka. 

5. Present Perfect Progressive Tense, 

Present Perfect Progressive Tenseko Achikkuo jakkalrongja. 

6. Past Perfect Progressive Tense. 

Past Perfect Progressive Tenseko A-chikkuo jakkalrongja. 


7. DA-O ONG-GNI TENSE fPresent Future Tensel 

A chikkuo Ong-gni Tensena, ia katta tongrangko Verbna 
sokchua: -gni, -gen, -gnok aro - nasia. 

Da-o Ong-gni Tenseko ka-mao on-giparangko mesokna 
jakkala: 

(i) Mikkangchi daknasigipa ba ka nasigipa. 

Mesokani: (a] Angaba nang ming re pagen. 

(b) Uamang nok riknasia. 

Da-o ong-jaoba ja-mano re-gen aro uamangba je somoeoba 
nok rikgen. Basakomanchako uija. Aspectde, ong-gni somoean 
ong-aia. 

(ii) Da-on daknasigipa b a.kq na^gipa. 

Mesokani: (a) Hai nokchi re-gnok. 

(b) Hai kam a-bachenggnok. 

Iano somoeko mesokgipa adverb dongjaoba, -gnok katta 
tongko Verbo jakkalani gimin daka-ka-ani da-on ba bikan ong gen 
ine uina man-a. Aspect gita, da-on ong-gni somoeko mesoka. 

(iii) Da-on chu-sokatako nangnikgipa kam . 

Mesokanir(a) Saa namna skode, na-a ia samko ringna 
nanggen. 

(b) Da-al kam matchotna gitade, jak 
on-grimna nanggen. 

Sentencegnion nanggen Verb Da-o Ong-gni Tenseo ong-a. 
Sentencerangara da-on dakna nanganiko miksonga. Uni gimin, 
aspect gitade, da-oni somoekosa mesoka. 


8. SKANG ONG-GNI TENSE fPast Future Tense) 

Skang Ong-gni Tenseko A-chikkuo jakkalja. 
Mingsamangmang bidingna ia Tenseko jakkala aro uara mande 
ra-aniko ba an-tangko onataniko parakna. 

Mesokani:(a) Na-a chingming re-genchimma? 

(b) Angko dakchakode namgenchim. 

Sentencegnion ong-gni somoeko mesokgipa katta tong - gen 
donggenoba, batanggimin somoeko mesokgipa katta tong - chim 
dongtaia. Uni gimin Skang Ong-gni ba Past Future Tenseo Verb 
ge-gnian ga-aka. Aspectde, mikkangchini ba ong-gni somoean 
ong-aia. 

Iandake jajaatgipa Verbrang dongkua. “Uamangba 
re-angenggen” sentenceo, - eng - ong-enganiko aro - gen 
sokchuaniara ong-gni somoeko mesoka. Sentenceni 
miksonganide chanchichipe agananisan ong-aia. “Uamang 
re-angmanenggnok” sentenceo, -man-skang ong-giminko ba 
perfectiveko mesoka; - eng- ong-enganiko ba progressiveko 
mesoka; - gnok- bakan ong-gniko ba immediate futureko mesoka. 
“Re-angmanenggnok” inaniba tik uisranggija rim-chipe agananisa 
ong-bata. 

Iandaka sentenceo -gen katta tongko jakkalja; jakkalode 
sentence ong-gniko mesokgija orto dingtang ong-a. On-gimin 
mesokanio, - gnok ong-gniko mesokoba, chanchichipe ra-anikosa 
mesokbata. 

A-chikku Tense System English Tense Systemming 


116 



melisrangade ong-ja. A chikkuo Mood, Tense aro Aspect-ko 
sokchugipa (suffixes) aro ningo sikjotgipa (infixes) katta tongrang 
mesoka. A-chikkuo katta mikkango ritchugipa (prefixes) katta 
tongrang dongja. 

Ia seanini jamantapgipa bakoba Englisho Mesokanirangko 
(examples) one, Tense system ge gniko tosusae nia. 

ENGLISH ARO A CHIKKU TENSE 
SYSTEMKO TOSUSAANI 

Sentenceo kattarangni nangrimgrikaniko aro grammarni gita 
sentenceni ortoko parakna gita dingtang dingtang ku-sikrang 
dingtang dingtang chol-bewalrangko jakkala. Ku-sik skie ra-a inon 
uko aganani seani niamrangko dondimgiminko skie ra-anian 
ong-a. Ku-gipinko skie ra-gipa sakantian Ama-Ku-ni bimangrang 
aro ortorangko Ku-gipinona ra-gatskarongaia. Ku-sik mingsani 
niamrangko Ku-gipinni niamrangming apsanatrongani bewalba 
sakantion donga. Bisa Ku-gipinni niamrangko skie ra-na jotton 
ka-engo, uni Ama-Ku-ni niamrang peng-panga aro bi-sao jajaani 
nakata. Ku-sik minggnini Grammarko name nie ra-chengjaode, 
skigipaba classo skianio neng-nikaniko chagronga. Indiba 
Ku-gipinko skianio ba skie ra-anio maironga neng-nikanirangko 
chagronggen, uarangko uie ma-sie ra-soode, Ku-gipinko skigipa 
skie ra-gipa dolgninan kam altubata. 

Ku-gipinko skie ra-gipa Ku -gipinni mitam bakrangko altunika 
aro mitamrangkode raknika. Bang-bata Ku-sikrangon katta 
tongrangko sulsul done katta rikani aro kattarangko sulsul done 
sentence rikani bidingo, Verbrangko jakkalanio neng-nikaniko 
man-bata. Tense, Aspect, Mood, Number, Person aro uarang gitako 
parakna sentence rikanirang rokomari donga. Indake Ku-gipinko 
skie ra-anio, Verb jakkalani niamrangkon raknikbattoka. A-chikku 
Verbrang Bang-a Bang-jani kri, Me-a Me-chik ong-ani kri aro 
Agangipa , Knatimgipa, Agana Man-gipani kri bimang dingtang 
ong-ja. Iarang pilaknan A-chikkuo Verbni bimang apsan ong-aia. 
Indake Englishko skie ra-enggipa A-chik bi sa, Englisho Bang-a 
Bang-jani kri aro Agangipa Knatimgipa Agana Man-gipani kri 
Verbrangko dingtangatanio ja-gua. 

Englishko Gnigipa Ku-sik gita ba Ku-gipin gita skie ra-anio 
Verbni Tensekon raknika. Tense aro Aspect ekgrikatna man-pilgija 
nangrimani gimin, Tenseni bidingo niode, Aspectko nichapna 
ga-akaia. 

Englishko Grammarni bidingo katta jakkalanio, “Tense” 
kattako verbni bimang minggniko, cbong-motan Da-oni aro 
Batanggiminko mesokna jakkala. Da-oni aro Batanggiminko 
mesokanian Tenseni mongsongbatgipa kam ong-a. Traditional 

grammarianrang ba skangoni grammarkon ja-rikgiparang 
minggittam ja*pang Tenserangko janapa : Da-oni, Ong-gimin aro 
Ong-gni (Present, Past, FUture). Aspectni kri, chong-motan, daka- 
ka ani obostara mai ong-enga, da-o ong-ama, ong-e dongaiengama 
ba ong-manahama, uko nie Ong-enggipa (Progressive) aro 
Skangon Ong-mangipa (Perfective) ine japang Tenserangko bak 
daktaia. Chasong gitalni grammarianrang minggni ja pang 
Tenserangkosa on*aia. Uarangara Da-oni aro Ong-gimin (Present 
aro Past) Tense. A-chikku Grammaro, skangoni grammaro 
pangchake minggittam ja pang Tenserangko jakkala: Da-oni, 
Ong-gimin aro Ong-gni (Present, Past aro Future). 

English aro A-chikku Tense systemrango melianirang aro 
dingtanganirangba donga. Apsananggiparang skie ra-enggipa 
A-chik bi-sarangna maming neng-nikaniko on-ja. English Ku-gipin 
ong-ani gimin uko skie ra-anio neng-nikani dongtelaigen; indiba 
sentence rikani bewalrang apsanode ba apsanangode, 
neng-nikanirang komibata. 

Tense jakkalanio English aro A-chikkuo apsanaiode, iano 
Mesokanirangko A-chikkuo on-aia. Dingtangode, Englisho 
on-chenge talataniko dakskaa. 

1. Simple Present Tense (Da-o Ong gipa Tense). 

Simple Present ba Da-o Ong gipa Tenseko Englisho ka-mao 
on-giparangko mesokna jakkala: 

(i) Da-o ong-gioa obosta ba daka-ka-ani lean ua dikdiknasan 
ong-aia. 

Mesokani : (a) Namchi git ring-a. 

(b) Ua ki-tap poraia. 

(ii) Da-o ong gipa daka -ka-ani, iean batangg imin aro 
on g-gni somoeming nangchapa. 

Mesokani: (a) Ua ukil saksa ong-a. 

(b) Tisha skigipa ong-a. 

(iii) Dakronggimal ka- ronggimal bewal. 

Mesokani: (a) Anga saljatchio mepring cha-a. 

(b) Baba pringo cha ringja. 

(iv) Donekameipa/ juiagiiaeipa obosta ba daka ka-ani. 

Mesokani: (a) Pulrang nina nitoa. 

(b) Bijakrang tangseka. 

(v) Tringjrotna apsangipa ba kakketrang. 

Mesokani: (a) Sal saliramchi napa. 

(b) Mande balwako rang-sita. 

(vi) Ua dikdikosa ong-aiani . 

Mesokani: (a) Bi-sa grapa. 

(b) Achak sing-a. 

(vii) Mikkangchi dakgni. 

Iako A-chikkuo sentence rikna jakkeja; indiba Englishode 
jakkala. Jekai : My brother leaves for Delhi tomorrow. A chikkuo 
“knalo re-anga” inja, “knalo re-anggen” inesa agana. 

Leaves English katta Present Tenseo ong-a; indiba uan 
Aspectni kride, salsagipao daknagipa kamsa ong-ani gimin, 
ong-gni somoesa. 

(viii) Kal-anirango agantimani. 

Mesokani: (a) Tommy robolko goata aro George uko tingsoa. 
(bj Bonie robolko goata: uko Jenie rim-soa. 

(ix) Nangchongmotaniko ba bikan ong-aniko mesokna. 

Mesokani: (a) Uni sabemitingo saoba ka-sne do-ga doktikea. 
(b) Uni aganmitingo phone gam-a. 

(x) Songbado ba Photo ka mao on-gipa katta bichong. 

Mesokani : (a) Rel Gari A-sel Ong-ao Sak 100 Sia. 

(b) Bhutia GOAL GITTAM CHIPA. 

Songbado photo on-ode, Englisho, photo ka-mao Present 
Tenseo sea. Jekai : The Prince visits the factory. A-chikkuode, 
Present Progressiveko jakkalbata. lekai : “Raja Pante karkanako 
nienga”. 

(xi) On-kangani ba Pakwatani. 

Mesokani. (a) Anga ia nokko Gitelni jako pakwata. 

(b) Anga ia bi-sako Rikrak minga. 

(c) Anga ia Tombimonganiko oprake on-a. 

(xii) Dap somoeo, uiani la -dilrangchi uianiko janapani. ienan 
progressive bimang doneia. 

Iako Englisho, he ar , smell, feel. know-indakgipa dolni 
verbrangko jakkale, dao ong-enggipako, Present Tenseo sena 
mana. 

Mesokani : (a) I hear a song from somewhere. 

(b) I feel good. 

(c) The dinner smells good. 

Indakgipa sentencerangna A-chikkuo Present Progressiveko 
jakkalbata; Present Tenseko jakkalanide komibea. 

Mesokani : (a) Banoniba git gam baenga. 

(b) Anga an senge nikenga. 

(c) Cha ani similbaenga. 

(xiii) la-pang Clauseo mikkangchiniko mesokgipa Verbrang 
dong.Qn, Paag ghak gi pa Clauseo j akkala n i . 

Englishode, Japang Clauseo will , shall ingipa 
mikkangchiniko mesokgipa verbrang aro verbrangko 
dakchakgiparang dongoba, Pangchakgipa Clauseode, Present 
Tenseko jakkalna man-a. 

Mesokani : (a) We will start from here as soon as the 

sun rises. 

(b) We shall come as soon as you call us. 

Ia sentencerango, mikkangchiniko mesokgipa will start aro 
shall come verbrangna rises aro call verbrangko Present Tenseo 
dona. 

Englisho Clauserangko apsan Tenseo donna nanga ingipa 
niamko iano pe-a ongja. On-gimin sentencerang Present Tenseon 
ong-aia; Aspectsa dingtangaia. Will start Present Fiitureo aro call 
verb-ba Present Tenseo. Aspectni bidingosa, will start ara 
°ng*gniko aro call ara da o ong-gipa somoeko mesoka. 

A-chikkuode, Ja pang Clause Future Tenseo ong a. 

Pangchakgipa Clausede Present Tense, Simple Past ba Immediate 
Past Tenseo ong-na man-aia. 

Mesokani: (a) Sal naon an-ching re-chakatgen. 

(b) Sal naahaon an-ching re-chakatgen. 

(c) Sal najokon an-ching re-chakatgen. 

Ia on-gimin sentencerango, naon Present Tenseo, naahaon 
Simple Past Tenseo aro naiokon Immediate Past Tenseo ong-a. 
Indiba Ja-pang Clauseni Verb “re-chakatgen” Riture ba Ong-gni 
Tenseosa. 

(xiv) lakkalgimal/ Aganroneeimal 

Mesokani : (a) How do you do? 

(b) How is life? 

Englisho mandeskako grongon ia sentenceko aganronga. Ian 
jakkalgimalsan ong-a’a; mandeskani obostani ba be en an-senga 
an-senggijanina gisik nangmanchae sing-ani ong-ja. Iano “do” 
kattara Present Tenseo ong-a. 

A-chikkuode, “How do you do?” inani pal “Namengama?” 
inskaa. Subject na-a- kode jakkalrongja. Englisho Present Tense 
jakkalani gimin A-chikkuo “Namama?” ine sing-ode ortoan 
din gtang sranggnok. “Namama” ine sing-ode maiba bostuni gunko 
sing-asa ong-skajok. A-chikkuode Present Tenseko jakkalgija 
Present Progressive Tensekosa jakkala, jekon an-ching -eng- katta 
tong on-jotgipaoniko rang-sanan uiaia. 

2. Simple Past Tense f Ong-gimin Tensel 

Simple Past Tense ba Ong-gimin Tenseo ja-pang bidingrang 
ming gni donga: (a) janapgipa daka-ka-ani da-oni somoena skangan 
ong-aha; (b) daka-ka-ani da-oni somoena skang, badiaba tiktak 
somoeo ong-a. Gipin dake aganode, Ong-gimin Tense da-oni 
somoekode man-chapatsrangja. Ia Tenseo, da-oni somoeko 
man-chapgijagipa Adverbko ba Adverbni tokko jakkalronga. 

Simple Past Tenseko Englisho ka-mao on-giparangko 
mesokna jakkala: 

(i) Batanggimin daka-ka-ani ba obosta. ieon somoeko 
ianapmanchaa. Basakobade somoeko ianapia . 

Mesokani : (a) Gandhiji 1948 bilsio siaha. 

(b) Gandhiji adita bilsirangna skang siaha. 

, (») Ba sa koamchaka mesokeiiagjpa d^.w ^ ani. indiba iean 

da-ode dontongaha. 

Mesokani : (a) Anga uno bilsi dok poraiaha. 

(b) George Shillongo bilsi bonga dongaha. 

Ia sentenceo basakomancha ba mai bilsirango poraiaha uko 
mesokja; indiba da-ode poraijaha ine uina man-a. 

(iii) Skango dakronggipa - ka-ronggipa. 

Mesokani : (a) George always had a special diet. 

(b) She always wore an angelic smile. 

English sentenceo had Verb Past Tenseo ong-a aro un baksa 
always Adverbko jakkala. Ia sentence A-chikkuo indake ong-a: 

George dingtangmancha cha aniko cha-rongachim. 

Seanio cha-roneaha kattako jakkalgenchimoba, agananiode 
cha-rongachim Verbsa jakkebata. Always -na pangnan kattako 
jakkalna man-a; agananiode rong- katta tongkon jakkalbataia. 

Minggnio Past Tenseko A-chikkuo jakkalskaaniko nika: 

(a) Simple Past Tenseni palo kimkimbregijani chin - chim 
katta sokchuaniko jakkalani; (b) Adverbni palo - rong -ko on-jotani 
ba infixko jakkalani. 

(iv) Dakna-ka-na skaniko ba maiba ong-chongmotgijagipa 
obostarangko Pangchakgipa Clauseo do nani- 

Mesokani : (a) If you helped me, I would be happy. 

(b) If I had money, I would have bought a car. 

Ia sentenceo dakchakaniko man-na skanikosa janapa, 
dakchong-ka-chongmotaniko ong-ja. Ja-pang Clauseni would be 
aro Pangchakgipa Clauseni helped Verbrang ge-gnian Past Tenseo 
ong-a. Skanggipa sentenceko A-chikkuo done niskana: 

Na-a angko dakchakode, anga kusi ong-begenchim. 

A-chikku sentenceo Hakchakahaode ine seode sedraanisa 

ong-aigen. Uni gimin Present Tenseo dakchakode inosa kraa. 
Ja-pang Clauseo, mikkangchini somoeko mesokgipa - gen 
sokchuaniko jakkala. Verb bon-chotao - chim sokchuaniko 
jakkalanide mande ra-aniko mesoke ba an-tangko onate agananisa 
ong-aia. Ianode ong-chongmotako miksongja; skaniko janapanisa. 

(v) Uiani ia dilrangchi uianiko ianapani. ierangnan 
progressive ba verbni -ene- - bimang doneia . 

Mesokani :(a) Anga angni demechikni git ring ako knaaha. 
(b) Mikka bitchi jako ga-akdapako uiachim. 

(vi) Da-oni somoeko batanggimin somoe eita rae. agananiko 
aganskaani. 

Mesokani : (a) She denied that she came home late. 

(b) The child said that he wanted a toy. 

“Bi-sa kal-aniko nanga ine (ua) aganaha”, ine gnigipa 
sentenceko A-chikkuo donskana. 

Englisho, Ja-pang Clauseni Verb said aro Pangchakgipa 
Clauseni Verb wanted minggnian Past Tenseo. A-chikkuode, 
Ja-pang Clauseni Verb a ganaha Past Tenseo, indiba Pangchakgipa 
Clauseni Verb nanga Present Tenseo ong-a. 

(vii) Mikkangchi dakgni ka-gni: chanchichipe ra-ani baksa. 

Mesokani : (a] What would be his reaction if 

you rang him up? 

(b) What would you do if the rains 
came unexpectedly? 

A-chikkuo donskaode gnigipa sentence indake ong-gen: 

Gitik gitak mikka waode na-a mai dakgenchim? 

Ianoba kosako (vi-oj talatgimin gita, A-chikkuo Verb 
ge-gnini Tense apsan ong-ja. 

(viii) Da-o daka - ka-ani 

Mesokani : (a) It’s time 1 went home. 

(b) I wish they returned home early. 

Apsan sentenceni bimangko ra-e, iandakgipa sentenceko 

A-chikkuo rikna neng-a. Sentenceni orto dingtang ong-aijok. 
Sentencerangko A chikkuo donode indake ong-a: 

(a) Nokchi re-na /re-ani somoe ong-aha/ ong-jok. 

(b) Uamang seng-gnang nokchi pil-bao namgenchim. 

"It’s” aro “wish” ingipaxangko janapgijan A-chikkuo gipin 
kattachin aroba ku-rangchin mangsonganiko parakna man-aia. 
Englisho sentenceprakon bakgni donga: (a) “It’s time” aro “I went 
home”, (b) “I wish” aro “they returned home early”. 


A-chikkuode sentenceprako tong-gni ong-jajok aro Verbba 
ge-praksanjok. Sentencesagipani palode Phrase ba Participlechi 
choliataia. Englis ho aro A-chikkuoba da-o dakna ka-na skaniko 
janapa, indiba Verbde Past Tenseosa ong-a; Present Tenseo ong-ja. 



Mesokani : (a) Anga nang-ko dakchakna skachim. 

(b) Na-a un baksa agangrikna skachimma? 

Sentencegnian Past Tenseo; indiba batanggimin somoeko 
mesokna - chim sokchuaniko on-aniara an-tangko onatani ba 
mande ra-aniko mesokanisan ong-aia. 

3 . 

Obostarangni ba daka-ka-anirangni da-o ong-gipa somoeo 
ong-enganiko Present ft-ogressive Tense mesoka; indiba la daka- 
ka-ani batanggimin aro mikkangchini somoemingba nangrimani 
gnang. Obosta ba daka -ka-ani matchotkuja aro agananiba seam 
somoeo ong-e dongaiengpitti. Englisho ia Tenseko mesokna gita 
-ing tongko Verbo on-dapa. Jekai : go, going. A-chikkuora *eng- 
tongko Verbo siknapskaa. Jekai: cha-a, cha-enga. 

Present Progressive Tenseo sentence rikon, da-oni somoeko 
mesokgipa Adverbko jakkaloba jakkaljaoba ong-aia. 



Mesokani : (a) Bi-sarang kal-grikenga. 

(b) Bi-sarang da-o kal-grikenga. 

Skanggipa mesokanio Adverbko on-ja. Gnigipa 
mesokaniode, da-o ong-gipa aomoako meaokna ^2 Advarbko 
on-a ‘‘ka l-grikenga ’’ inon basako a-bachenga aro basako 

dontonggen uijani gimin, ia daka - ka-ani batanggimin aro 
mikkangchini somoeming nangrima. 

Present Progressive Tenseko Englisho ka-mao on-giparangko 
mesokna jakkala: 

(i) Da o ong-eneeipa daka -ka-ani. 

Mesokani : (a) Ua Delhio poraienga. 

(b) Anga Shillongo dongenga. 

Gnigipa sentenceko niode, Shillongo dongrongja, gipin 
biaposa donga aro da-osa Shillongode dongenga ine mesoka. 

fiii Dongimin s pmoena ong sranggija. obosta ba daka - ka-ani. 
jean ua somoemanchao one-enpade nng-ja. 

Mesokani : (a) Anga Jarongpangni 

poedorangko poraienga. 

(b) Angni radioba kam ka-paenga. 

Poraiani ua somoe manchao ong-janaba donga. Mitam 
poedorangko poraimanenggnok aro mitamkode ja mano 
poraigen. Poraigipa mande golporangko ba gipin seanirangko 
poraijaenga, poedorangko poraimitingsa ine mesoka. Indiba 
aganmiting somoemanchaode poraijaengnaba donga. 

(iii) Mikkanechina chanchisoeimin ba tik ka-sogimin daka - 
ka-ani. 

Mesokani : (a) Skigipa knalo sokbaenga. 

(b)Uamang ambin antio 

Dakmesokaniko dakatenga. 

"Knalo" kattara mikkangchini somoeko mesokgipa Adverb 
ong-a. Uni gimin Verbde mikkangchini somoeko mesokna gita 
“sokbagen” inesa ong-na nanga. Indiba dakgni -ka-gniko mesokna 
A-chikkuoba Present Progressive Tenseko jakkalaia. 

(iv) Somoeko mesokgipa kracipa Adverbko iakkale. 
dikdiksana dakrongenggipa -ka-roneenggipa bewal. 

MfiSQkflpj : (a) Biaba salantian Sastro poraienga. 

(b) Mary git ring-aniko anti rikkitan ranta ka-enga. 

Sastro poraiani salgimikde ong-jawa; indiba salsaba 
watchanggija salantian poraiani gimin, iano somoeko mesokgipa 
salanti Adverbko jakkale, Verbko Present Progressive Tenseo on a. 

(v) Daktaitaigipa dakronggimal daka -ka-ani: ong-tsitaianikn 
mesokgipa Adverbrangko iakkalchapa. 

Ong-taitaianiko mesokgipa Adverbrangara pangnan . 
pil-n i p j l , .c han g ni chan g, dondikgiia. loliol aro irineirotna . Ia 
bidingo sentence rikanio intekaniko ba ka-ananganiko 
donmitapani donga. 

Mesokani : (a) You are always asking for money. 

(Intekani) 

(b) He is forever losing his umbrella. 

(Kaanangani) 

Achikkuo indaka Verbni - eng - bimangko nikrongja. 
Chong-motan indaka bidingo agananina Present Progressive 
Tenseko jakkalja; Present Tensekosa jakkala. Jekai: 

(a) Na-ade pangnan tangka bi-simaia. 

(b) Uade pangnan chatta gimaatkamaia. 

Ong-taitaianiko mesokgipa -sim - aro -kam - katta tongrangko 
Verbrango sikjota. “Na-ade pangnan tangka bi-simaienga” aro 
“Hade pangnan chatta gimaatkamaienga” ine sentence rikna 
man-a; indiba uaranga unode intekani ba ka anangani gri 
janapmangmangaianisa ong-skaa. 

(vi) Daka-ka aniko dikdiksana daktaitaiani; “ofag-ronga 
gitade” Adverbko iakkala . 

Mesokani :(a) They are usually eating at this time. 

(b) My friends aro normally studying at this time. 

Indake A-chikkuoba sentence rikna man-a. Jekai: 

(a) Uamang ia somoeode mi cha-rongenga. 

(b) Angni ripengrang ia somoeode porairongenga. 

Indiba A chikkuo Present Progressive Tenseko jakkalgija, 
daktaitaianiko mesokna -rong - katta tongko Verbo sikjote. 
Present Tenseko jakkalbata aro “ia somoeode inani pal 
“da-ogitade” Adverbko jakkenikbata. Jekai: 

(a) Uamang daogitade mi cha ronga. 

(b) Angni ripengrang da ogitade poraironga. 

(vii) Changprak. dikdikprak ongaigipa daka -kaanirang . 
iekon da o ong gjpa somoeo daktaitaia. 

Mesokani : (a) Chitti sualgipa do-ga doktikenga. 

(b) Cholguga nitimgipa tusidimuenga. 

(viii) Daka-kaani, jeon chong-moteitade ong-engani dongna 
mania. 

Mesokani : (a) Bus dondikenga. 

(b) Karkanani kol dondikenga. 

Dondika inon dikdiksani kamsan; bus re-enga ba dondika. 
Indiba ruute ong e dongna man gipa Verbgita dondika Verbko 
dondikenga ine Present Progressive Tenseo jakkalrongaia. 

(ixj Dikdiksana onggipa gunrang ba bewalrang. 

Mesokani : (a) Jojong dekdo ka-enga. 

(b) Ua da-alde alaksi dakenga. 

Skanggipa sentenceo, “pangnade dekdo ka-ja” aro gnigipa 
sentenceo “pangnade jaksrama” ine parakgijagipa orto dongkua. 

fx) “Have” kattako manani, breani ba uagita ortoo ianapani. 

Mesokani : (a) We are having a new car soon. 

(b) They are having their home painted. 

A-chikkuo “have”-ni palo kosako on gipa gita jakkalgipa 
katta dongja. Gipin orto gitade, donga inachim; indiba iano 
doneako miksoneia. Englisho on gimin sentencerang A chikkuo 
indake ong-gen: 

(a) Chingaba ruutgijan gari gital man-engjok. 

(b) Uamang nok rong nongatenga. 

Skanggipa sentenceode Immediate Past Progressive 
Tensekosa jakkale man-engiok ine sea. 

Englisho have kattako donga ortoo .jakkalode Progressive^ 
jakkalja; chong-motan having ine jakkalode grammar gitade 
ong-jajok. Ian jajaataniko ra-baronga aro mitam skie ra-enggipa 

bisarang “Ango gari donga” ine aganna skode, *“I am having a 
car ine have kattako “- ing” donge sea. Ian gualani ong-a. 

(xi) BatWRftimin somoeko apa n anio ha talatanio iakkalani. 

• (s) He ia standing there giving a speech 

when a rotten egg comes sailing. 

(b) She is sitting there watching her kids play 
football when the ball comes and hits her. 

A chikkuo apsan bimango Present Progressive Tenseko 
jakkale sentence rikna man ja. “He is standing” ingipara A chikku 
sentenceode “Uni chadenge” inesa abachengskagnok. Sentenceo 
Clauseni palo A chikkuode Adverb aro Participlekosa sena 
ga-akrongaia. 

4. Past Progressive Tense fSkang Ong-enegimin Tense) 

P&st Progressive Tenseko ka-mao ongiparangko mesokna 
jakkala: 

(i) Skango ong-enggipa daka -ka ani. 

Mesokani : (a) John chitti seengachim. 

(b) Bi sarang dongnua kal engachim. 

Indaka sentence rikanirango Verbna batanggimin somoeko 
mesokgipa -ha sokchuaniko jakkalgija, - chim sokchuanikosa 
jakkala. 

‘7ohn chitti seengaha”, ine sentence rikna man-a. Indiba iano 
orto dingtangaha. “Chitti sejachim, da-osa seenga” (saniba aganani 
gimin) ine miksongani ong skaa. 

(ii) Matchotkugiiagipa daka- ka ani. 

Mesokani : (a) Anga da sipringo nok rong nongengachim 

(rong bon changa). 

(b) Mary mejalo poraiengachim (uamang 
re bae dontongna nangaijok). 

Iano daka- ka-anini matchotgijaniko mesoka. 

(iii) Mikkanechi dakgni -ka-gni. 

Mesokani : (a) Uamang knalo nok jitengachim 
(mikkanan man jawajok). 

(b) Chinga ambin anti Delhichi re-engachim (re-ani 
ong-jawajok). 

Indaka sentencerango pangnan maiba matchotgijani orto 
dongronga. Indake aganode pangnan knatimgipa a-selko uina 
dongsiksake, “Unora maisa ong-aha?” ine sing-ronga. 

(iv) Onggimin somoeo daktaitaironggipa daka -ka ani; 
ka ananeani ba takaniko ba intekaniko donchipileipa. 

Mesokani : (a) You were always borrowing money from 

your neighbours. 

(b) Mary was always falling off her bike. 

Iandaka agananiko dakna nangode, Achikkuo Past 
Progressive Tenseko jakkalja. Past Tensekosa jakkala. Jekai: “Na-a 
pangnan noksulrangoniko tangka rachakroneachim”.- rone - katta 
tongko Verbo sikjote daktaitaianiko mesoka. 

(v) Batanggimin somoeo dikdiksana dakrong-ka rongani. 

Mesokani :(a) Susie salantian git ring aniko ranta 
ka rongengachim . 

(b) Anne salantian Sastroko porairongengachim. 

Ianoba maiba ong-changani aro daka-kaaniko 
dondikataniko orto parakgija donaia. 

(vi) Doneimin somoeo dakronggimal-karonggimalko 
^ pil taitaie dakani . 

Mesokani : (a) They were usually eating at this time. 

(b) My friends were normally studying 
at this time. 

A-chikkuo Past Progressive Tenseko jakkalgija, indaka 
sentencerangna, daktaitaianiko mesokna -rong -katta tongko 
Verbo siknape, Past Tenseko jakkala. Indiba Verbna- ha 
sokchuaniko on-gija, - chim sokchuanikosa on-ronga. 

(vii) Ong gimin somoeo changprak. dikdikprak daktaitaiani. 

Mesokani : (a) Chitti sualgipa do ga doktikengachim. 

(b) Cholguga nitimgipa tusidimuengachim. 

Do ga doktikon on-tiprak change changesa doktika. 

fviiil Matchotkugiiagipa daka -ka-ani. ieon chong-motpitaHn 
one-engani dongna man-ia. 

Mesflkam : (a) Bus dondikengachim. 

(b) Karkanani kol dondikengachim. 

Dondika inon daka- ka-ani unon dontonga. 

(ix) Ong-gimin somoeo. dikdiksana ong-gipa gunrang ba 
hewalrang . 

Mesokani : (a) Jojong dekdo ka-engachim. 

(b) Ua gisik suk ong-jaengachim. 


Kosako (viii) aro (ix), o matchotgijani donga gita daknikaia. 


(x) “have" kattako, man-ani. breani ba uagita bidingo, 
on g-gimin somoena iakkalani . 

Mesokani : (a) We were having a new car soon. 

(b) They were having their house painted. 


Ian Present Progressive Tenseni bidingo talataniming 
apsanaia. A-chikkuo Tense dingtanga. 

(xi) Ong-gimin somoeo daka-k a ani mingsani ong-mitinRQ x 
minggipin daka- ka-aniba ong-paengan i. 

Mesokani : fa) While the boys played, the girls were 
studying. 

(b) While uncle read the newspaper, 
aunty was cooking. 


Ia sentence ge-gniko A-chikkuo donode, indake ong-gen. 

(a) Me-a bi-sarangni kal-grikmitingo, me-chik bi-sarang 
poraiengachim. 

(b) Awangni/ mamani songbad poraimitingo, ade/ mam 
song-engachim. 

English aro A-chikku sentencerangko niode, Tense apsanja 

ine aika. Englishode Ja pang Clause ‘’'“f 
indlbaFangqhakgipa Clausede Past Teuseo. Achtkkuode. tok^. 
ong-engauikosa mesoka- Ja pang Clausa Past Progressive Tmseo. 
Pangchakgipa Clause Present Hmseo aro dakeug- ka eugamko 

-mi ting - katta tong mesoka; uni gimin ua Present- Progressive 
Tenseo ong-a. 

(xii) Adita somoena ong-angkugipa. ong- gimin daka-ka-ani. 
iekon badita somoemanchana ong-achim tiktak uiia. 

Mesokani :(a) It was getting dark when I reached home. 

(b) It was getting late when she returned home. 

Ia sentencegnioba Ja-pang Clause Past Progressive Tenseo, 
indiba Adverb Clausede ba Pangchakgipa Clausede Past Tenseosa. 

Ia sentencerangko A-chikkuo donode indake onggen: 

(a) Angni nokona sokangon andalengahachim. 

(b) Uni nokona sokbapilon waltingengahachim. 

“Andalengahachim” aro "waltingengahachim” Verb ge-gnian 
Past Progressive Tenseo ong-a; indiba iarang chu-gimik 
sentencerang ong-ja. Adverb Clause ge-gnini Verbrang, 
chong-motan “sokangon” aro “sokbapilon” Present Tenseosa 
ga-aka. 

(xiii) Ong-gimin somoeo daka-ka-ani ba obosta minesani 
ia-mantapan minggipin ong-ani. 

Mesokani : (a) Angni uko niko, ua janggitangna katengachim. 
(b) Joeni uko niko, ua sorok batsotengachim. 

Skanggipa sentenceo daka-ka-ani minggnioni, katanisa skang 
aro nikanisa ja-man ong gen. Sentence rikani aro TenSede (xii) - 
o gitan apsanaia. 

(xiv) Ong-gimin somoeo. daka-ka-ani minggnian apsan 
somoeo ong-engani. 

Mesokani : (a) Tod was playing, while Rod was Studying. 

(b) Junie was cooking, while Janie was sewing. 

Iandaka bimango A-chikkuo sentence riknade, “aro” kattako 
jakkalosa ong-aigen, ba sentenceni tong-sakode Adverbni 
bimango done. Present Tenseko jakkalna nanggen. Ong-jaode 
ong-enganiko mesokna - miting - katta tongko jakkalna nanggen. 
Jekai: 

(a) Tod kal-grikengachim'aro Rod poraiengachim. 

(b) Janieni bara kgmitingo, Junie songengachim. 

(c) Janie ba ra koengachim, unomiting Junie song engachim. 

5. PRESENT PERFECT TENSE fDa~o Ong'Bimin Tense] . 

Present Perfect Tenseko iarangko mesokna jakkala: 

(i) Tiktak somoeko o n - gha, da*oni somoeko manchapgipa 
somoeo. matchoteimin daka- ka anirang 

Mesokani : (a) She has been to Delhi. 

(b) I have seen that film. 

Achikkuo ia sentencerang indake ong gen. 

(a) Ua Delhiko nikmanjok. 

(b) Anga ua filmko nikmanjok. 

Iano - man -katta tong Perfect Tenseko mesoka. Indiba 
A-chikkuode batanggimin somoeko mesokani gitasa ongbata, 
maina -jok katta ongdaldalgiminko mesoka. 

(ii) Qnggimin somoeo daka -ka anini da osa ong-gipa bite. 

Mesokanirang (i) -o gitan apsanaia. “Ua Delhiko nikmanjok”, 
retaina nangjajok. ‘Anga ua filmko nikmanjok”, nitaina sikjajok. 
Re-taina nanggijani aro nitaina sikgijanide skangoni reangani aro 
skango film niani dao nakatgipa bitesa. 

(iii) Ong-gimin somoeoni da ona, adita somoenade ong-e 
donggipa daka -ka ani ba obosta. 

Mesokani : (a) I have lived here since 1975. 

(b) You have studied there for five years now. 

Iandaka obostako A-chikkuo indake agangen: 

(a) Anga iano 1975-onin dongengjok. 

(b) Na-a uno poraian bilsi bonga ong-pilengjok. 

Nisusaode nikgen, Englisho on-gipa sentencerang Present 
Perfecto ong-a; indiba A chikkuo Progressive -kosa mesoka aro 
- jok katta tong dongani giminsa batanggimin somoeon a-bachenga 
ine uina man-a. 

(iv) Da-o nikna man-gipaming nancchapgipa daka-ka-ani. 

Mesokani : (a) I’ve cut my finger. 

(b) He has painted the house. 

A-chikkuo indake ong-gen: 

(a) Ang’ jaksi matjok. 

(b) Ua nokko rong nongjok. 

Jaksi matode an-chi ong-ako nikna man-a; rong gital nongode 
rongkoba uia aro ran-a ran-jakoba nikna man-a. Verbrango -man- 
katta tongko jakkaljani gimin A-chikkuode Perfect Tenseo ong-ja 
ine uina man-a. 

6. Past Perfect Tense fSkang Ong-mangimin Tense) 

Past Perfect Tenseko ka-mao on-giparangko mesokna 
jakkala: 

(i) Ong-gimin somoeo daka-ka-ani: dakgimin kamni 
nangrimaniba ong-gimin somoeosa. 

Mesokani : (a) When I met John, he had lived in T\ira 

for ten years. 

(b) When I met Mary, she had already 
packed her bags. 

Indake agananina A-chikkuo Past Perfect Tenseko 
jakkalbreja. 

» 

(ii) Somoeko ianapgiia. ong-gimin somoeo daka-ka-ani. 

Mesokani : (a) Anga Spartacus filmko nimanaha. 

(b) Anga ua a-briko maldomanaha. 

(iii) Ong-gimin sn moemanchako man-chapgiia somoeo daka- 
ka-anirang. 

Mesokani :(a) The children had been to the zoo last month, 
(b) My neighbours had gone abroad last year. 

A-chikkuo ia sentencerang indake ong-gen: 

(a) Bi-sarang meja jao zoochi re-angaha. 

(b) Angni noksulrang meja bilside a-palchi re-anga. 


134 



A-chikkuo indaka daka-ka-anirangna Past Perfect Tenseko 
jakkalana bate, Simple Past Tenseko aro Simple Present Tenseko 
jakkalbata. Mesokani (a) -ni Verb “ re aneaha ” Past Tenseo aro 
Mesokani (b) -ni Verb “ re-ansa” Present Tenseo. 


(iv) Sulsul ons sipa ba maiba daka-ka anini biteo 
hnn-esipakn mesoke. skango ong-gimin kamrangni, somoeo 
nansrimani . 


Mesokani : (a) After he had vacated the house, I moved 

in. (sulsul ong-gipa) 

(b) Nikse scolded Niram because she had 
been insulted by him. (bite nikgipa) 


Skanggipa sentenceo, daka-ka-ani minggni sulsul ong-a; nok 
watani ja-manosa sakgipin unona jitangskaa. Gnigipa sentenceora, 
daka-ka-ani biteko nikpilani. Niram saia cha-aha. Kam mingsa 
ong-giminna “moved” aro “scolded” Verbrangko Past Tenseo 
jakkala. Indiba iarangnaba skang ong-gimin daka-ka-anirangnade 
“had vacated” aro “had been insulted” ine Past Perfect Tenseko 
jakkala. 

Sentencerangko A-chikkuo done niskana: 


(a) Uni nok watmanahaosa, anga uanona jitangskaaha. 

(b) Niram uko chonnikani gimin, Nikse uko saiaha. 


Skanggipa sentenceo English gitan Past Tense aro Past Perfect 
Tenseko jakkala. Indiba Past Tense aro Present Perfect Tenseko 
jakkaleba, orto tuatgijan ba dingtanggijan, A-chikkuo sena man-aia 
aro indaken jakba jakkalrongbata. Jekai: “Uni nok wa “> sa ; 
anga unona jitangskaaha”. Ia sentencem Verb watmanosa 

Present Perfect Tenseo ong-a. 

Gnigipa sentenceode Perfect Tenseni chinan dongja. Simple 
Present Tense “chonnika” inesa seaia. 


(v) Agananiko ag anskaanL 

Mesokani :(.) lames said that he had l completed I the work. 

(b) Store said that she had received the book. 

lanoba sentencesaon Past Those aro Past Perfect Te^Ao 
jakkala, James agarma skangan kamko matchotm 

aganna skangan ki-tapko man somanaha. 

Achikkuo donon. Tense dingtanganiko nika : (a) Ua kamko 
matchotaha ine James aganaha. (b) Ua ki-tapko man-soaha ine 
Simre aganaha. Indake agananirangna A-chikkuo, Past Perfect 
Tenseni palo Past Tensekon jakkale sentence rikbata. 

fvil Ong-gimin somoeo chu-sokatkugiiagipa obostarane. 

Mesokani : (a) If you had asked for help, I would have 
helped you. 

(b) If Jalang had gone early, he would have 
got the job. 

A-chikkuo ia sentencerang indake ong-gen: 

(a) Na-a dakchakaniko bi genchimode, anga 
nang-ko dakchakgenchim. 

(b) Jalang seng-gnang reangode, ua kam 
man-gnokchim. 

English aro A-chikku sentencerangko nisusaode. Tense 
apsanja ine nikgen. English Past Perfect Tenseko jakkala. 
A-chikkuode, Future Tenseko on e, somoeni re-aniko ba 
aspectkosa batanggiminko mesoka. Iako skanggipa sentenceo 
nika. Gnigipa sentenceode, “re angode” Verb Present Tenseo ong-a. 
"Man-gnokchim” inon ong gniko mesoke, chu-soksranggijaniko 
mesokna -chim katta tongko on-dapa. “Dakchakgenchim” 
Verboba ia apsan ong-a. 

7. Past Perfect Progressive Tense 

Present Perfect Progressive Tense gitan, Past Perfect 
Progressive Tenseko A chikkuo jakkalrongja. 

Nipiltaie nie, A-chikkuoba Simple Present Tenseko jakkalani 
donga ine aganna man-a aro uan Da-o Ong-gipa Tense. Indiba 
Englisho gita, an-ching badiabarangna Present Tenseko jakkalgija, 
Present Progressiveko jakkalskaa. Jekai : “The food smells good” 
inode, an-ching “Cha-ani similenga”, ine aganbata. Uni ortoara, 
pe-skaaniode Tense dingtangataniba dongaia. Clauserangko 
jakkalanioba ia apsan Tense dingtanganiko nika. Chong-motan, 
A-chikkuo, Ja-pang Clause aro Pangchakgipa Clauseni Verbrang 
apsan Tenseo ong-rongja. 

Simple Past Tenseko Achikkuo Ong-gimin Tense ine jakkala. 
Englisho Verbni Past Tense inahaode jujaani dongjajok. Jekai: 
Present- eat, Past -ate; Present - do, Past -did. Indiba Englisho 
Verbantini Past Tense bimang dingtang ong-a. A-chikkuode 
chinchisa, jekai -gjijffi ba -Jia, batanggimin somoeko mesoka. 
Verbantinan ia katta tong ge-gnioni ge-sakode jakkaltelna 
nangaia. Minggipinara, Englisho Verb Past Tenseo ong-oba, 
A chikkuo donskaon Present Tenseko jakkala. 

Englisho Present Progressive Tense ingipara A chikkuo Dao 
Ongenggipa Tense. A chikkuo Da o Ongenggipa Tenseo, daka- 
ka-anini ong-enganiko mesokna gita, Verbni ning-o -eng - katta 
tongko sikjota. Englishora -ing katta tongko Verbna sokchuskaa. 

Present Progressive Tense Englisho apalbata aro uko 
jakkalani rokomrang bang-bata. Jekai, ong-taitaianiko mesokon, 
Englisho ia Tenseko jakkala. A-chikkuode indaka daka -ka-anina 
Present Tenseko jakkalbata. Jekai, “You are always asking for 
money” ingipana, A chikkuo Present Tenseko jakkale indine sea: 
“Na-ade tangka bi-simaia”. 

Past Progressive Tense ba Skang Ong-enggimin Tensekoba 
A chikkuo jakkala. Indiba dakronggimal ka-ronggimal kamrangko 
mesokanio, A chikkuo daktaitaianiko mesokna -rong -katta 
tongko Verbni ning-o sikjote, Past Tenseko jakkala. Indaka 
sentenceo Past Tenseko mesokna -ha sokchuaniko on-gija, - chim 
sokchuaniko on-bata. 

Present Perfect Tense ba Da o Ong-sogimin Tensena bate 
A chikkuo Past Perfect Tense ba skang Ong-sogimin Tenseko 
jakkalbata. Englisho “I have taken tea” inon, have taken Present 
Perfect Tense ong-a. A-chikkuode, “Anga cha ringmanjok” inon - 
man katta tongko jakkale skang ong-aniko mesoka aro -jok 
sokchuaniara ong-gimin ong-oba ong-daldalaniko mesoka. Indake 
ua Immediate Past Tenseosa ong-a. 

Agangimin gita, A-chikkuo Past Perfect Tense ba Skang 
Ong-sogimin Tenseko jakkalbea. Present Perfect Progressive Tense 
ba Skang Ong-soenggimin Tenseko A-chikkuo jakkalja. Past 
Perfect Progressive Tensenaba ia apsan neng-nikani donga. 

Skangni niamrangko ja-rikgipa grammarianrangni jakkalam 

gitade Riture Tense ba Ong-gni Tenseba dongkua. Englisho Riture 
Tenseo, Verb baksa “will” kattako jakkalchape sentence rika. 
Jekai: “Suzy will visit you soon”. “Will” -ni Past Tense "would”. 
Indiba sentenceo “would” kattako jakkalaniara mande ra-aniko 
ba an-tangko onatanikosa mesokbata. Jekai : “I would like to 
ask you for help”. 

A-chikkuo Ong-gni Tenseo Verbna ia sokchugiparangko 
jakkala: -gen.- gni. - gnok aro - nasia. Mande ra-aniko ba an-tangko 
onataniko mesokna, Ong-gniko agananio batanggimin somoeko 
mesokgipa - chim sokchuaniko A-chikkuoba on-a. Jekai : ‘Angko 
dakchakpaode namgenchim.” 

Janapgiminrangoniko an-ching nika, English Tense System 
aro A-chikku Tense System apsansrangade ong-ja. 

KU-AMANI BILMANANICHI KU'GIPINKO 
SKIE RA-ANIO GUALANIRANG 

Aganchengani 

Mande ku-aganbaon Kuamako aganbata. Gipin A-songo 
atchigiparang ba ma-a paa bringipa jatrangni dedrang ua a-so ngni 
ba ma-a ba paani Ku amako agannaba donga. Unonikosa 
Ku-gipinko skie raa. Ku-sikantian sentencerango kattaran gko 
sulsul orto dongna gita dona aro grammami gita sentenceni 
mangsonganiko parakna dingtang dingtang chol-bewali angko 
jakkala. Kattarangko tik onge dona, jedakode sakantian uko tik 
onge dongen, jakkalgen aro indake Ku-sikko aganon ba seon 
pilakan ma-sigen. Ia indake dongimin niamrangko Gr ammar ine 
agana. Sentence-o kattarangko bilsi bil-dak donaiode, saksa 
sakgipinni aganako ba seako ma-sijawa. Ku-sik skie ra-a inon ia 
niamrangko, kattarangko aro kattarangni ortoko skie ra a. 

Ku-gipinko skie ra-on, skie ra-enggiparang Ku-amani 
Grammami niamrang, bimang bikrok aro sentence rikani bewalko 
gisikoniko chel-atja. Ku-amani niamrangko aro ku-gitalni 
niamrangko, chanchimanchae ong-jaoba, uamang apsangopatna 
jotton ka-a. Ku-gitalko skie bil si bil-dakata. Indake Ku-gitalko 
skie ra-anio Ku-amani Grammami bilmanani dongtelaia. Ku-amani 
niamrangko Ku-gitalo ra-gatna jotton ka-on ma-sisretanichi 
gualanirang nakata. 

Gipin Ku-sikrang maidake re-a aro kam ka-a uko name sandie 
nigiparang, bang-a Ku-sikrangni grammami gita 
dingtanggrikanirangko uina, uamangni rokomari bidingrangko 
tosusae pe-rarone nia. Iako dakanichi badiaba Ku-sikko skie 
ra-enggiparangni Ku-gitalko ku-agananio aro seanio gualanirangko 
agansamsona aro maini gimin ua gualanirangko daka uko talatna 
man-a. Ia agansamsoaniara skigiparangna aro skie 
ra-enggiparangnaba dakchakbeani ong-a. 

A-chik bi-sarang English-ko skie ra-on A-chikkuni 
b ilmananichi English-ko aganani aro seanio guala nira ngko daka. 
Ia angni seaniara indakgipa gualanirangni bidingo ong-a. 
Gualanirangko niksokja aro uarangko namatpilani altugipa chol- 

bewalrangko sandisokja. Indake, mitara gualanirangkosan ia 
seanio man-chapata. 

Ia seanio tik ong-gipa aro tik onggijagipa ba gualani donggipa 
sentencerang ba sentencerangni bakrang donga. Tik ong gijagipa 
ba gualani donggipa sentencerangni ba sentencerangni bakrangni 
a-bachengao asterisk (*) chinko on e uarangko ma ekata. 

Minggipin gisik on-na nanggipara, anching skangonin British 
Englishkosa jakkalbaengani gimin iano seani British Grammar 
gitasa onga. American English aro Grammarde British Englishoni 
mitam bidingrango dingtanga. 

Gualronggiparang ba Sesretanirang: 

An-chingni bi-sarang Englishko Gnigipa Ku-sik aroba Kugital 
gita skie ra-a. A chikku aro Englishni bimang bikrok, sentenceo 
katta donani aro verbrangko jakkalani niamrang dingtanggrikbea. 
Sentenceo katta donani bikrok indake ong a: 

A-chikku : Ua bibalrangko aka. (Subject + Object + Verb 
ba SOVJ 

English : She plucks the flowers. (Subject + Verb + Object 
ba SVO) 

Ramrambegipa sentencerang. Indiba sentence bikroko, 
Bang-gipa Numberko jakkalani chinrango, Sangipa Numberna 
Verb jakkalanio aro Objectko mesokna chin on-anio 
dingtanganiko nika. Achikkuo Sangipa Numbernaba, Bang-gipa 
Numbemaba Verb “aka” -an choliaia. Englisho “she” Third Person 
Sangipa Number ong-ani gimin verb “pluck” -na “s” -ko ondapa. 
A chikkuo Object "bibalrang”-o Object ine mesokna “-ko” katta 
tongko on dapa; indiba Englisho Object “flowers” -na indake 
on-dapani dongja. Indake dingtanggrikanirangni a-sel, bi-sarang 
jajaanirangko aro neng-nikanirangko man-a. Jajaanirang sokon, 
skie ra-enggipa bi-sarang Ku-amani niamrangko Ku-gitalo ra-gate 
agana aro sea. Unon gualanirang aro sesretanirang ong-kata, 
jerangkon Ku-sikni bang-a bidingrangon nika. Janapgimin gita, ia 
bidingrangoni aditakosan ia seanio ra-aia. 

Sentenceo Kattarangko Sulsul Donani: 

Sentenceni bikrokde Subject+Object+Verb ine nikmanaha. 

Sentencerango kattarangko sulsul donani A-chikkuo 
olgrokbata. Mesokanina: 

Na-a angna iano sengbo. 

Angna na-a iano sengbo. 

Na-a iano angna sengbo. 

Iano na-a angna sengbo. 

Kosako on-gipa sentencerango kattarangni sulsul re-aniko 
donjujaoba, ja-pang ortode, kosakgilgil mangsonganide apsanaia. 
Name niosa dongnue donggipa ortokode nikaia. Jekai: 

Na-a (gipin ong-ja) angna iano sengbo. 

Angna (gipinna ong-ja) na a iano sengbo. ' 

Na-a (gipin ong-ja) iano (gipino ong-ja) angna sengbo. 
Iano (gipino ong-ja) na-a angna sengbo. 

Englisho indake olgroke sentenceni kattarangko jitrurae rona 
man-ja. Jekai: 

Wait for me here. 

*Here wait for me. 

*Me for wait here. 

*Here for me wait. 

*Wait me for here. 

Bon-kamgipa sentence gittamni ortoko ma-sina neng-a. 
Kattarangko jebasi donaiode, sentenceni orto dongja. Uni gimin 
Sentenceo kattarangko tik ong-e sulsul donani mongsonganiko 
bi-sarang tale uie ra-na nanga. 

A / An / The Articlerangko Jakkalani: 

Englisho Nounrangko mesokna aro uarangko jakkalaniko 
ma-ekatna a, an aro the -ko ba articlerangko jakkala. Iarangoni a 
aro an-ara indefinite articlerang aro the -ara definite article ong-a. 
Uarangko basako ba badiaming jakkala uarangna English 
Gramm aro donsogimin niamrang donga. Englisho nounrangna, 
consonantni gam-anichi a-bachenggipa kattar angna skang JL*ko 
on-a. Vowelni gam - anirhi a-bachenggipa nounrangm mikkangode 

an-ko sea. Jekai: 

(i) a + consonantni gam-ani (ii) an + vowelni gam-ani 
a dog an egg 

a flower an ant 

a,e,i,o,u vowelrang ong-a. Iarangoni e,o,u vowelrang 
ong'oba, uarangko basakobade Englisho consonantrang gita aro 
semi-vowelrang gita gam-ata. 

Jekai: a European 

a one-way street 
a university 

“European” katta “e”-chi a-bachengoba aro “university” katta 
“u” -chi a-bachengoba, uarangko semi-vowel dakesa gam-ata. 
“one-way-street" katta “o” vowelchi a-bachengoba, uko an-ching 
“w” gitasa gam-ata. Uni gimin ia kattarangna skang “a” -kosa 
sea. 


Da-ode “hour” kattako niskana. “Hour” katta “h” 
consonantchi a-bachenga; indiba uko gam-aton, “h” ko 
gam-atgija, gnigipa oikoronisa, jean vowel ong-a, gam-ata. 
Chong-motan, *“a hour”ine agangija / segija, “an (h)our” ine agana / 
sea. Indiba pilak “h” oikorchi a-bachenggipa kattarangko 
gam-aton “h” -ko galna nangade ong-skaja. A-chikkuode nounna 
skang articlerangko on-chengna nangjani gimin, Englisho “a” aro 
“an” ko jakkalna nangon jajaa. “Hour” gita dakgipa kattarangko 
chagrongon "h” gnang gam-ataia aro *“a hour” ine segualaia. 

Vowelni gam-anichi a-bachenggipa oikorrangara 
a,e,f,h,i,l,m,n,o,r,s,x. Gipin oikorrangde consonantni gam-anichi 
a-bachenga. Englishchi chananioba, 8,11, aro 18 vowelni 
gam-anichi a-bachenga. “m” gita dakgipa oikorrangko 
consonantni aro vowelni gam-anichi a-bachengna man-a. Uni 
gimin, ‘a minister’ inna man-oba, ‘an M.L.A’. inosa tik ong-skaa. 
Una agreba, ‘I need an eight to complete the puzzle’ ine aganosa/ 
seosa tik ong-a. Bi-sarang articlerangko jakkalanio gualjana gita, 
iarangko tosusagrike talate on-na man-a. 

Englisho uncountable nounrangna ba channa man-gijagipa 
nounrangna "a" ba "an” -ko jakkalja. Indakgipa nounrangoni 
mitamrangara: beauty, poetry, advice, information. 

“A girl” ba “girls” inon je mechik bi-sakoba ba mechik 
bi-sarangko miksonga. Indiba “the girl” inahaode, ua me chik 
bi-sani gimin janapgimin dongaha aro badiaba me chik bi-sakosa 
mangsonga ine uina man-a. Iarangko aganate, seate ranta 
ka-jringatosa sesretani ba gualani komigen. 

Bang-gipa Number 

A-chikkuo Bang-gipa Numberko mesokna no unna “-r ang ” 
katta tongko on-dapa. Jekai: bi-sarang. Chananiko on-chapgipa 
katta dongode, “-rang”-ko on-dapjaoba ong-aia. Englisho 
Bang-gipa Numberko mesokani cholrang bang-a. 

(a) Englisho “s” -ko nounna on-dape Bang-gipa Numberko 
mesoka. Jekai: cows, flowers, boys, houses. 

(b) Basakobara “s” na skang “e” oikorko on-e, Bang-gipa Number 
daka. Jekai : watches, matches, peaches. Iano nika, katta 
“ch”-o bon-ode, “es” ko on-dape Bang-gipa Number daka. 

(c) Mitam nounrangni bang-ako mesokna gita, kattani 
bon-kamachipakgipa oikorrangko dingtangate, “s” ba “es” - 
ko on-dapa. Jekai : baby-babies; shelf-shelves; wife-wives; 
leaf-leaves. 

(d) Mitam nounrangnara, jatchini vowelko on-sree, Bang-gipa 
daka. Jekai : man-men; woman-women. 

(e) Mitam nounrangde Sangipa Numbernaba Bang-gipa 
Numbernaba bimang dingtangja. Indakgipa nounrangoni 
mitamara deer, fish, sheep. 

(f) Mitam nounrangde Sangipa Numbero aro Bang-gipa 
Numbero namen dingtanggrikbea. Jekai : louse-lice; mouse- 
mice; medium-media; stratum-strata; phenomenon- 
phenomena. 

Ia ma-atanirangko ma-sijae ba gisik ra-sokjae aro A-chikkuo 
“-rang -ko on-dapa gita “s”- ko on-dapon choliaigen ine 
chanchisrete, segualanirangko daka. Jekai: watch-*watchs; baby- 
*babys; fish-* fishes; mouse-*mouses. 

Ia ramram nounrang baksana, nounrangko channa man-gipa 
(countable), channa man-gijagipa (uncountable) aro dondimgimm 

(collective) nounrang dake ma-mal dakani donga. Channa 
man-gijagipa nounrangoni mitamrangara: milk, water, bread, 
advice, dirt, knowledge, scenery, furniture. Channa man-gijagipa 
nounrangna “s” -ko on-dapja. “a piece of advice", “two loaves of 
bread”, inesa jakkala. Beauty-ni orto “nitoani”; Bang-gipa 
Numberko mesokna “beauties” ine seode “silsilgipa nomilrang” 
inesa ong-skajok; chong-motan kattani miksongani 
dingtangsrangjok. 

Dondimgimin Nounrang Sangipa Numberni bimango ong-a. 
Indakgipa mitam nounrangara: crowd, class, team, staff, company, 
committee, population. Iarangna basakoba Sangipa verbko 
basakoba Bang-gipa verbko jakkala. 

Mitam nounrang Bang-gipa Numberni bimango ong-kamaia. 
Jekai: glasses, spectacles, sunglasses, goggles, trousers, jeans, 
pyjamas, shorts, slacks, scissors, mathematics, measles, news. 
Ia kattarangoni mitamrang Bang-gipa verbko jakkala. Jekai: 
“These trousers are too tight for me”. Indiba, indakgipa mitam 
kattarang Sangipa verbko jakkala. Jekai: “Mathematics is a 
difficult subject”. 

A-chikkuo srongsrong seani ja-mano, Englishchi bang-gipa 
nounrangko niani, bano “s”-ko on-gen, bano mamingkon 
on-dapna nangja, una tiktaksranggipa niam dongja. Uarangko 
gisik ra-ani cholde jakkaljringanisan ong-aia. 

Minggipin an-chingni bi-sarangni gualaniko nounko talatani 
katta gita jakkalanio nika. Katta tok gittamko nina : a two-month 
old child; ten-rupee notes; thirty-minute exercise. An-chingni 
bi-sarang, jagni ong-ode, “two months”, gong-chikking ong-ode 
“ten rupees” aro minit kolatchi ong-ode “thirty minutes” ong-gen 
ine ma-sisreta. Indaken, *“a two-months old child”, * “a ten- 
rupees note” aro ‘"thirty -minutes exercise” ine ong-gija sea. 
Bang-gipa ong-ani chinko sentenceni subjectnasa aro nounnasa 
on-dapa. Iano “two-month”, “ten-rupee” aro “thirty-minute” katta 
tokranga, “child”, “note” aro “exercise” nounrangko talatgipa 
kattarangsa ong-a; talatgipa kattarangnade bang-ani chin “s”-ko 
on-dapna nangja. Bi-sarangna iako name talate on-ode, uamang 
gualaniko dakjawa. 

Verbrang: 

Bang-bata Ku’Sikrangon Verbrangko morphemerangona, 
chong motan, katta mingsako orto donggipa chonbatgipa 
bakrangona sualani aro katta rikna indakgipa orto donggipa 
chonbatgipa bakrangko dondimaniko aro unbaksana orto do ngna 
gita kattarangko tik ong-e sulsul sentenceo donaniko ma-sina 
nengniktoka. Englisho tense, aspect, mood, number, parson aro 
uarang gitako parakna rokomari katta rikani aro sentence rikani 
bewalrangko jakkala. Grammami gita, katta rikani aro sentence 
rikani bakrang rokomari bewalrango ge-sa ge gipinming 
nangbakgrika, nangkapgrika aro bilmangrika. Englisho verbrangni 
nangkapgrikaniko nambatgipa mesokanide verbal group ba verbal 
phrasean ongaia. Verbal phraserangko ja mano kan dike nina. 
Je ong oba, subject aro verbni meligrikna nangani a-selan, verbni 
bidingo bang-a gualanirang nakata. 

Verbko Jakkalani ba Galchangani: 

Verban sentenceo mongsonggipa kamko kaa. Basakobade 
Achikkuchi.aganon ba seon verbrangko galchangangaia. Indake 
ong on, verbrang gimasrangade ongja, napehipbile dongasa ba 
uarang dikdiksana apjitesa dongaia. Englishode verbrangko 
ramram galchangja. Indiba A-chikkuo sentencerang verb griba 
choliani gimin, an-chingni bi-sarang Englishchi sentence rikoba 
verbko galchangoba ong aigen ine ma sisreta. Indaken 
basakobade “Peterde ukilsa” inanina, * “Peter a lawyer” ine, verb 
“is” -ko galchange sea aro ian gualani ong chongmota. 
A chikkuode “Peter ukilsa (ong-a)” ine ma-siaia. Indiba Englisho 
“Peter a lawyer” inode “lawyer”- ara Peterko talatgipa kattasa 
ong aia aro verbara maian ong genchim uisokja. 

Verbni Bimang Dingtangani: 

A-chikkuo Number, Person aro Genderna verbni bimang 
dingtang ong ja. Subjectko ba uko talatgipako niesa bang-ama 
bang-ja, agangipama knatimgipama aro me-asama me chikma 
uiaia. Ka mao mesokanirangko nina. 

A-chikku: (i) Bi-sa grapenga. 

(ii) Bi-sa sakgittam grapenga. 

(iii) Bi-sarang grapenga. 

English: (i) The baby is crying. 

(ii) Three babies are crying. 

(iii) The babies are crying. 

A-chikkuo, bi-sa saksanoba, bi-sa bang-oba verbni bimang 
apsanaia- "grapenga”. EngHshode, saksana “is crying” aro bang-ana 
“are crying" ine jakkala; chong-motan numberni kri verbni 
bimang dingtang ong-a. Minggipinara, Englisbo Bang-gipa 
Numbemade “s” ba bang-ako mesokgipa cbinko on-tebia nangaia. 
Indiba A-chikkuo, sentence (ii) -o on-a gita, subjected bimangde 
Sangipa; baditako talatgipa kattachisa Bang-gipa ine uiaia. 

Iano an-chingni bi sarangni gualronggipara Englisho Third 
Person Singular Numbemade verb-o “s” ko on-dapani. “Ua re-a” 
inani gimin Englishoba * “She go” inon ong-susu nikani gimin 
indaken seaia aro gualaniko daka. 

Auxiliary Verb “do”: 

“Do”-ni gipin bimangrangara does , did , done aro doing. “Do” 
verb dakchakpagipa verb ong-oba, basakobade uko verb mancha 
gitan jakkala. Jekai : “He does the work”. Present Simple Tenseo, 
subject third person singular number ong-on, an-ching does/ does 
not/ doesn’t-ko jakkala. Gipin subjectrang baksade, do/do not/ 
don’t-ko jakkala. 

English-o “do” katta sing-anirango aro jechakani 
sentencerango mongsonggipa biapko ra-a. A chikkuode indaka 
katta dongja. “Ua basako siaha?” ine Verb “siaha"-ko joljol 
jakkalaia. Englishode “do” ni dakchakaniko ra-e “When did he 
die?” ine jakkala. “siaha” Past Tenseo ong-a: “die” Verbkode “did” 
-ni dakchakachisa past tense dakata. Skie ra-giparang, A-chikkuo 
seani bimangko ja-rike basakoba, * "When he died?” ine seguala. 
Negative ba jechakani donggipa sentenceo, A-chikkuo jechakani 
chin “-ja” -ko Verbna on-dapa. Jekai: “Ua name seja”. Englishode 
“do” -ni dakchakako ra-esa "He doesn’t write well” ine sea. Iano 
“write” Verbko baibai see, negative markerkode “do” nasa on-jota. 
Iarangko tik ong-e sena gitade ranta ka-beaniko nanga. 

A-chikku “-eng” aro English “-ing” -ko Jakkalgijagipa Verbrang: 

Daka-ka-anini ong-enganiko mesokna A-chikkuo Verbna 
“-eng” -ko aro Englisho - “ing”- bimangko jakkalgijagipa adita 

Verbrang donga. Uarangoni mitamara: bear, smell, feel, know 
have. Mesokanirangko adita nina . ’ ’ ’ 

Meatamna song-gipa cha-anini biba kutturi gipinoni 
balbaode, A-chikkuode “Bijak similbaenga” ine agana. Englishode 
apsanko, “The dinner smells good” ine agana. Indiba A-chikkuo- 
“eng”- ko jakkalani gimin, Englishchi seoba *“The dinner is 
smelling good” ine sea aro ian gualani ong-a. Apsan dake, *“I am 
hearing a nice song" ba *“I am feeling okay”, ine sentence 
rikanirangba tik ong-ja. Verbo “-ing” -ko on-dapna nangja. 

Englisho "have” kattara rokomari ortoo jakkalna man gipa 
katta ong-a. Uarangoni mingsara “possess” ba “donga”. Gari 
brenasiengode, Englisho “I’m having a car soon” ine agana. 
Sentenceko nion aganenggipa mandeo gari dongkuja, indiba 
ru-utgijan donggen ine ma-sina man-a. Una agreba, somoeko 
mesokgipa katta ba Adwerb “soon”, man giminko donggiminko 
mesokja, mikkangchi donggnikosa mesoka. Indaka obostaode 
“have” na “-ing” bimangko jakkalani gimin, donggimin 
man-giminnaba, apsan ong-aigen ine chanchisrete, mi tam skie 
ra-enggiparang “having” kattako jakkale sentence rika. Jekai: 
*“I am having a house in Tura”. “I have a house in TUra” ine 
seosa sentence tik ong-a. 

Phrasal Verbs: 

Adverbming ba Prepositionming ba minggnimingan 
nangdimgipa ba nangkapgipa Verbko Phrasal Verb ine minga. 
Phrasal Verb tok ge-sa gita kam ka-a aro ua tokni bakrangko 
dondimanina baten uni orto ba miksongani ga-kimbata. Mesokani 
gita, “give in” Phrasal Verb ge-sa ong-a aro uno Verb “give” baksa 
“in” Preposition watna- engna man-gija kachapa. Kattani ortoara 
“bame on-a”. 

Phrasal Verb -o nangnikgipa mangsonganiko man-na gita 
dongimin Prepositionko jakkalna nangaia; Prepositionko 
jujaatode orto dingtangaijok. Ka-mao adita English Phrasal 
Verbrangko on-a: 

bring in - on-a; ra-baa; lap man-baa 

bring out - bikota; nakatata; chappa ka-a 

bring off - name chu-sokata 

bring about 
bring up 
bring forth 
bring forward - 
bring on 
bring over 
bring round 

bring to 


(a-sel) ong-ata 

dal-ata; aldua 

bikota; nakatata 

seng-gnangata 

nakatata; a sel ong-ata 

an-tangchina ambaa/ man-baa 

mikselata; chanchianiko 

ra-chakata; an-pilata 

mikselata; jahasko balwachi mikkangata. 


Kosako an-ching nika: “bring” Verbna dingtang dingtang 
Prepositionrangko aro Adverbko on-dapon, mingantinan orto 
dingtang ong-a. Iarangko jakkalanio niam dongja; gisik ra-anisa 
wa-sana nanga. Gisik ra-anide jakkaljringaniosa nakatgen. 
Bi-sarang iako tik ong-e jakkalrongja aro A-chikkuba uamangna 
dakchakaniko on-na man-ja. Iano bi-sarang guale segenchimoba, 
iade A-chikkuni bilmanani giminde ong-ja. 


Tense System: 

A-chikku aro Englishni tense systemrang badiabao apsana, 
banobara dingtangani gimin Englishko skie ra-giparang jajaa aro 
indake gualanirangko daka. Iano chu-gimik tense systemko nigija, 
jajaani aro gualani dongrongbatgipa bakrangkosan niaia. Gipin 
bakko talatmitingo nangchapatgipakode iano on-taija. 

“Chinga ambin anti Guwahatichi re-angenga” aro “We are 
going to Guwahati next week”, ia sentencegnion “re-angenga” 
aro “are going” Verbrang present progressive tenseo ong-a aro 
daka-ka-anini ong-engmitingko mesokgipa “-eng” aro “-ing” 
chinrang donga. Indiba ia daka-ka-ania da-o ong-enggipa ong-ja; 
mikkangchi ong-nasienggipasa ine “ambin anti” aro “next week” 
adverbrang mesoka. Indake, “-gen” ingipasan mikkangchi dakna- 
ka-nagipako mesokgipa ong-aija ine bi-sarangko ma-siatna nanga. 

Englisho past tenseko batanggimin somoeko mesokna aro 
mande ra-aniko mesokna jakkala. “Did you visit your old school?” 
inode batanggimin somoeko mesoka, indiba “Could you lend 
me some money?” inode, mande ra-e, bi-enggipa an-tangko onate, 
mol-molanisa ong-a. Englisho batanggimin somoena jakkalgipa 
Verbrang dakenggipa kamko matchotako mesoka. A-chikkuo iako 
“-ha” chinchi mesoka. "-jok” inode kam matchotako mesokoba, 

dakdaldalko ba matchota ru-utgijaniko mesoka. “chim” inode 
mande ra-ani orto donga baksana, “maiba dongkuenga” ingipa 
gisikko nakatata. Jekai: (i) Gari su-galahachim (indiba talkuja). 
(ii) Gari su-galjokchim (do-o ki-dapjok). Bi-sarang ia 
dingtanggrikanirangko nie ma-sie ra-na gita skigipa uamangna 
ranta ka-na cholko on-na nanga. 

Badita somoena (for + period of time) aro badia somoeoni 
(since + point of time), iarangko seanio jajaani aro gualani 
nakatronga. Badita somoena-ko on e Present Perfect Progressive 
Tenseo sentence rikon, *“I have been working here since two 
years” ine segualaniko nika. Grammarni gita ia seani tik ongja. 
Badita somoena-ko mesokani gimin, “I have been working here 
for two years” ine aganosa/ seosa sentence tik ong-a. Badia 
somoeoni ko mesokna Achikkuo “Anga iano 1960 onin 
dongenga” ba “Anga iano 1960 onin dongengaha” ine agana/sea. 
Iako ja-rike, Englisho * “I am staying here since 1960” ine 
aganode/ seode gualani ong-a. “I have been staying here since 
1960” inosa sentence tik ong-a. Sentencerangko nitaipilode iako 
nika: A-chikkuo badia somoeoniko mesokon, sentenceko present 
progressive ba past progressive tenseo rikna man-a. Indiba 
Englishode indake ong ja; sentenceko present perfect progressive 
tenseo rikosa tik ong-a. 

Englisho verb present perfect tenseo ong-ode, yesterday 
(mejalo), last week (meja antio), last year (meja bilsio) ingipa 
batanggimin somoeko mesokgipa adverbrangko jakkalja. Past 
Perfect Progressive Tensekode A chikkuo jakkalrongja. Sentence 
rikdrana man-oba, aganbewalode indaka sentencerangko 
jakkalja. English skie ra-enggiparang ka-mao on-gipako gisik 
ra-ode gualani dongjawa: 

Verb Simple Past + yesterday / last week 

Verb Present Perfect + today / this week 

Verb Simple Present + everyday / every month 

Jekai : “He went yesterday”. 

“He has gone today”. 

“He goes every month”. 

Gisik ra-na dakchakgipa cholrangko man-a dipet jakkalo 
nama. 

Aganako Baibai Aganpaani aro Aganskaani: 

Aganako Baibai Aganpaaniko Direct Narration aro 
Aganskaaniko Indirect Narration ine English Grammaro agana. 
Ia aganani bewalko Englisho donjujagrikna nangon, bi-sarang 
gualanirangko dakronga. Gualaniranga verbrangko dingtang 
dingtang bimangrango jakkalna nangaoni nakata. Sentencesako 
mesokani gita ra-na: “Tom ki-tap kingsako nanga ine aganaha”. 
Ia sentenceni ja-pang (main) clauseni verb “aganaha” past tenseo 
ong-a; indiba pangchakgipa (dependent ) clauseni verb “nanga” 
present tenseo ong-a. Ja-pang clauseni verb past tenseo ong-ode, 
pangchakgipa clauseni verb-ba past tenseo ong-pana nangaia. 
On-sogimin sentence Englisho indake ong-gen: “Tom said that 
he wanted a book”, “said” aro “wanted” verb ge-gnian past tenseo 
ong-a. A-chikkuni bilmanani gimin bang-a bi-sarangan ia 
sentenceko indake seguala; * "Tom said that he wants a book”. 

Kosako on-gipa niamko ja-rikdugae segualaniko niskana. The 
teacher said, “The sun rises in the east.” Tense apsan ong-na nanga 
inani gimin, iako indake sesretskaa: * "The teacher said that the 
sun rose in the east”. Salara jringnan salaramchini naa, 
gipinchipaknide ong-ja. Indake jringnan apsangipa ba kakket 
ong-giparangnade aganskaanirangoba present tenseon seaia. Uni 
gimin sentenceara indakesa ong-gen: “The teacher said that the 
sun rises in the east”. 

Ge-etani donggipa sentenceo rokom gipin gualaniko 
nikrongskaa. “My father said to me, ‘Get me a book’ ” ingipa 
sentenceko nina. Ia sentenceko Aganskaanio donode indake 
ong-a: “My father asked me to get him a book". Indiba baibai 
agangipaon “to” dongjani gimin bi-sarang ia sentenceko indake 
sesreta: * "My father asked me get a book”. 

“Wh”-chi a-bachenggipa kattako baibai agananio jakkala 
dongoba bi-sarang gualaniko dakronga. “wh” kattaranga who, 
whom, whose, what, why, when, where aro which. Ia kattarangchi 
a-bachenggipa clauserangko wh-clauserang ine agana. ‘Jane asked 
me, *Where did you go?’ ” Iako bi-sarang, * “Jane asked me 
where did I go”, ine seguala. Ian mingsa niamko name ma-sijani 
a-sel ong-a. Englisho wh-clause gipin clauseni bak ong-ode, wh- 
clauseni subjectko verbna skang sea. Jekai: (i) She asked me 
where I learnt painting, (ii) Do you know where he works? 

Subject “I”, "learnt” verbna skang aro subject “he” “works” 
verbna skang re-a. Niamko name talate on-ode bi-saran* 

mi alaniran alrn Halriattro kn n • 1 ® 


dakmitingo mingsako gisik ra-na nanggen. Wh-chi a-bachenggipa 
sentence gipin sentenceni bak ong-gija jakgitelgipa sentence 
ong-ode, verb tong-sa subjectni mikkango aro tong-sara subjectni 
ja-mano ong-a. Jekai: “What are you doing?” Verb ge-sasan 
ong-aiode, ua verb subectni mikkangon ong-aia. Jekai: “Where is 
my book?” Ia obostaode wh-clauseo gita subjectko skang done, 
* “What you are doing?” ine seode ong-skaja. 


Active Voice aro Passive Voice 


Maikoba dakgipa-ka gipaan sentenceni subject ong-ode, ua 
sentence Active Voiceo ong-a. Indiba dakako -ka-ako man-gipasa 
sentenceni subject ong-ode, ua sentence Passive Voiceo ong-a. 
Passive Voiceoba subject-verb agreement ba subject aro verbni 
“Number”-o meligrikani dongna nanga. Sentenceo dakgipa- 
ka-gipa -ko mesokna nangode, Englisho “by-phrase”- ko jakkala. 
Mesokanirangko nina: 

Active Voice: He has watered the plants. 

Passive Voice: The plants have been watered by him. 

Active Voiceo, subject third person singular number ong-ani 
gimin, “has”-ko jakkala. Passive Voiceo, daka-ka ako man-gipa 
“plants”-sa subject ong-skaani gimin aro uara bang-gipa munbero 
ong-ani gimin, “has”- ni pal “have” -ko jakkala. A-chikkuo number 
aro personna verbni bimang dingtang ong-jani gimin, indaka 
sentenceo bi-sarang skanggipa “has”-an Passive Voiceoba 
cholikuaigen ine ma-sisreta. 

Ia Passive Voiceo, by-phraseara “by him” ong-a. Iana 
jajrengani A-chikkuo dongja. Beben A-chikkuo Passive Voiceo 
sentence rikna man-a; indiba uah rikdraanisan ong-aia. 
Aganrongbewalo A-chikkuo Passive Voiceko jakkalrongja. 
Englisho nengrabee, "Oh, it has already been done by him , ine 
aganaia. Ia sentence Passive Voice ong-a aro sentenceni vetbara 
be + past participle ong-a. A-chikkuode iako “Bian dakmanAha 
ine Active Voiceo aganaia. Passive Voiceko jakkale, O, uko 
bichin dakmanaha” inode aganrongbewal ong-ja, knadikata aro 
ortoba srangja. Indake Passive Voiceko A-chikkuo jakkalrongjani 

gimin, an-chingni bi-sarang Englisho Voiceko skie ra-anio 
neng-nika. 

Minggipin jajaaniko Passive Voiceo agangipa segipa 
sentenceko A-chikkuo donskaanio nikronga. Passive Voiceo “is 
washed” ine seako nikode, “is” ko nikchange, “washed” -ko niari 
“su-galaha” ine donskaa. Indiba “is” present tenseosa ong-ani 
gimin A-chikkuo “su-gala” inesa ong-a; “was washed” inosa 
“su-galaha” ong-gen. lako changsa name talate on-ode bi sarang 
gisik ra-aigen. 

Bon-atani 

Ku-gitalko skie ra-giparang Ku-amani bilmananichi Ku-gitalo 
seanio/ agananio gualanirangko daka ine nikmanaha. Iana agreba 
bi-sarang gipin a selrangni gimin Ku-gitalko skie ra-anio 
neng-nikanirangko chagronga. Ua a-selrangoni mitamara iarang 
ong-naba donga: skie ra-enggipani gisik nangani komiani, 
skienggipani skianina gisik on-gijani aro ku-gipinni grammarko 
uisranggijani, skigipa an-tangan grammarko name ma-sigijani, 
onkalgipa classrang-o bi-sani name skianiko man-gijani, skigipani 
skiani chol-bewalrango skisame on-aniko man-gijani. Dingtang 
dingtang Ku-sikrang maidake re-a aro kam ka-a uko uigiparang, 
tosusagrike skianichi bi-sarangko ma siatna man-a. 

Ku-sikrangni Grammarko pe-rarone tosusagrike nianichi, 
bi-sarangni gualgnirangko niksamsoe uisamsoe ra-aniara, skie 
ra-ani aro skiani kam minggnikon nengrabatata. Gualanirang 
gimikko champengna man-jaoba, uarangko komiatna man-a. 
Iandakachi, skie ra-enggipa aro skigipako somoe apjokata. Un 
baksana, niksamsogipa gualanirango pangchake, gualanirangko 
namatpilna ku-sikchi ba see ranta ka-anirangko a-same tarie donna 
man-a. 




